
PREFAŢĂ 


bbb EI 


Dintre numeroasele boli determinate la om de paraziți, trichineloza şi 
hidatidoza (boala hidatică, echinococoza sau chistul hidatic) fac cu 
deosebire parte dintre acelea care au cele mai severe şi variate implicaţii 
atât în patologie cát şi printre problemele de sănătate publică. 

Acesta este şi motivul pentru care am considerat că o aducere a lor la 
cunoştinţa marelui public, printr-o prezentare separată a fiecăreia dintre ele 
într-o asemenea lucrare, nu poate să fie decât binevenită. Suntem convinşi că 
şi Editura ALL va face ca de obicei ín acest scop toate diligenfele ce se 
impun. i 

Preocupati de a stârni interesul justificat al unui număr cát mai mare de 
cititori, noi ne-am fixat pe noțiuni clare, bine elucidate şi din acelea care ni 
s-au părut absolut necesare înţelegerii printre altele şi a mecanismului de 
instalare a bolii în organismul ín care a ajuns -parazitul sub forma lui 
infecțioasă. 

În acelaşi timp şi în aceeaşi măsură, am apreciat util ca cititorii să 
găsească în descrierile celor două boli, date succinte dar suficiente asupra 
modului mai frecvent în care acestea se contractă, asupra aspectelor variate 
pe care acestea le pot lua în evoluţia lor din punct de vedere clinic, ca şi 
asupra acelor căi prin care asemenea boli pot fi cât mai din timp 
recunoscute şi diagnosticate. În acest scop, în cazul trichinelozei, prin 
colaboratoarea noastră D-na Dr. Raluca Airinei, am făcut uz şi de 
experiența pe care şi-a cágtigat-o în acest domeniu în Clinica de Boli 
infecțioase din Spitalul "N. Gh. Lupu", prin care au trecut o mare parte din 
cazurile de trichineloză apărută în ultima vreme. 

Mai trebuie aici să adăugăm că pe lângă o serie de date de care are 
nevoie în diagnostic medicul, noi am insistat și asupra unor simptome mai 
discrete care pot face şi pe bolnav (sau însoțitorii, lui) ca să se gândească la 
unu sau la alta din aceste boli. 

Unele date la zi ce privesc tratamentul acestor boli am putut să le facem 
şi pentru faptul că în cazul tratamentului medical al hidatidozei, ne-am putut 
referi yi la tratamentul medicamentos a peste 100 de cazuri de boală pe care 
le-am avut sau le avem încă sub observaţie. 


După cum era şi normal, o atenţie deosebită am acordat-o apoi acelor 
măsuri multiple şi variate care se impun în prevenirea şi combaterea aces- 
tor parazitoze. 

Ca zoonoze - boli comune omului şi animalelor - atât trichineloza cát şi 
hidatidoza sunt determinate de paraziți ale căror circuite în natură rezultă 
dintr-o serie de factori de risc care fac posibilă infestarea şi care duc la o 
poluare intensă a mediului. De aceea ecosistemele umane sunt permanent 
expuse agresiunii parazitare şi nu pot fi protejate decât printr-un anasamblu 
de măsuri care să aibă în vedere "ocrotirea mediului, a omului şi 
animalelor" (T. Şuteu 1992). 

Dacă sub raport individual pentru preîntâmpinarea contractării unei boli 
ca trichineloza, este destul să consumăm carnea eventual infestată numai 
după ce a fost bine preparată termic şi dacă pentru a preîntâmpina 
contractarea unei boli ca hidatidoza trebuie să dăm o atenţie deosebită 
întreţinerii igienice a mâinilor, nu trebuie să uităm că profilaxia lor pe plan 
social general obligă la o serie întreagă de măsuri, în respectarea cărora 
fiecare dintre noi avem un rol ce nu poate fi neglijat. 


Prof. Dr. doc. lon Gherman 
15 februarie 1994 

|. NOȚIUNI INTRODUCTIVE 


Pentru trichineloza, ca boală parazitară determinată de nematodul 
Trichinella spiralis (Owen 1835, Raillet 1896), această denumire sub care 
este cunoscută astăzi boala, apare mai corectă decât aceea de trichinoză, sub 
care era cunoscută cu câteva decenii în urmă. 

Deşi parazitul, agentul etiologic al bolii, a fost descoperit de Owen numai 
acum aproape 160 ani în urmă (1835), totuşi trichineloza pare să fie destul de 
veche, fiind cunoscută atât la om cât şi la animale încă din antichitate. Foarte 
probabil că rolul cărnii de porc, în apariția bolii la om, este ceea ce i-a făcut 
pe evrei să interzică prin lege consumul cărnii de porc şi probabil tot din 
această cauză mai târziu şi Mahomed a cerut credincioşilor săi să evite din 
alimentaţie carnea de porc. | 

În secolul al XIX-lea, după identificarea parazitului la porc şi mai ales 
după o serie de observaţii anatomo-clinice făcute la om, trichineloza a intrat 
tot mai mult în atenția medicilor. Pe lângă cazuri izolate de îmbolnăviri, au 
fost semnalate în această perioadă, atât în Europa cât şi în America de Nord, 
numeroase epidemii grave dintre care, cele mai multe s-au soldat cu o 
letalitate care variind între 3 - 7% ajungeau uneori și până la 30%. 

Din a doua jumătate a secolului al XIX-lea, trichineloza s-a făcut 
cunoscută şi în tara noastră, mai ales prin acel prim episod epidemic de boală 
decoperit de Brindza în 1874 la Iaşi. De'atunci sub formă de cazuri izolate, 
sau sub formă adeseori de focare cu caracter familial, boala a fost semnalată 
mai în toate regiunile țării. De câțiva ani, trichineloza este la noi în continuă 
creştere, în 1993 înregistrând 3649 cazuri cu o morbiditate de 15/100. 000 
locuitori. 

De altfel, trichineloza, cu o repartiție universală, a fost și este mai 
frecventă în emisfera nordică din Europa şi America. În special în USA, 

sensul fibrelor musculare in care s-au fixat (fig. nr. 1.B). Ín cazuri mai rare, 
chisturile pot lua si o formá sfericá. Ín fiecare chist se găseşte de obicei o 
singură larvă, dar pot totuşi să fie întâlnite şi chisturi cu mai multe larve. 
După aproximativ 5 - 6 luni, chisturile se calcifică. Calcificarea chistului nu 
înseamnă însă moartea parazitului. Sunt observații din care rezultă că 
parazitul rămâne viabil în chist până la peste 40 de ani, fapt care din punct de 

vedere patogenic nu este lipsit de semnificaţie. De asemenea la fel de 
semnificativ este şi faptul, că numărul larvelor de trichinele care pot să 
evolueze la aceeaşi persoană, poate să fie uneori foarte mare. 


1.5 x 40u 
Larvă închistată 
3.5Smm/5x60p 500 x 250p 
fig. nr. 1 


PATOGENIE 


Astfel, in prima fază de parazitism intestinal, atunci când larvele ieşite din 
„chisturi se transformă în adulti, se produce de regulă, la nivelul intestinului o 
"+ enterità catarală însoțită de hiperemie, edem al mucoasei şi uneori chiar mici 
ulcerati. În infestările mai mari, datorită substanțelor toxico-alergice 

elaborate de parazit, leziunile de la nivelul intestinului subțire pot deveni şi 
mai importante, evoluînd cu ulceratii intestinale mari şi cu reacții peritoneale 
asociate. În-cazuri rare, s-au întâlnit printre asemenea bolnavi dintre aceia 
care în două săptămâni au ajuns la exitus. La examenul histopatologic s-au 
remarcat la aceşti bolnavi sufuziuni sanguine, infiltrate inflamatorii “cu 
polinuceare şi mai ales cu abundente eozinofile. Acest tablou lezional vine să 
explice manifestările clinice variate cu care, aşa după cum vom vedea în 
capitolele următoare, începe de cele mai multe ori boala. Tot în această 
perioadă de parazitism intestinal are loc şi o reacție din partea sistemului 
limfo-reticular, care se manifestă printr-o adenopatie mezenterică şi uneori 
chiar o splenomegalie uşoară. Adenopatia poate uneori apare datorită unei 
acțiuni directe a parazitului, larvele odată pătrunse în căile limfatice se pot 
fixa în ganglioni. De altfel, Pambuccian şi Cironeanu (1961) au găsit 
frecvent în ganglionii limfatici invazie bogată de embrioni, cu reacție 
inflamatorie formată din eozinofile, macrofage etc. Dar, încă din această 
fază, parazitul exercită şi o acţiune pe cale alergică. 

Determinate direct sau indirect (pe cale toxico-alergică) leziunile enterale . 
sunt adeseori reversibile şi în formele obişnuite de boală, mucoasa intestinală 
se poate reface complet. De altfel, dovada acestui lucru o vedem în dispariția 
manifestărilor intestinale odată cu depăşirea primei faze în evoluția bolii. 

Modificările în general, neînsemnate, care apar în această primă fază şi în 
alte organe (ficat, splina) sunt de asemenea destul de frecvent reversibile, mai 
ales în cazurile de boală cu o evoluţie uşoară sau medie. 

În faza a doua a bolii, femelele parazitului, aşa după cum am amintit mai, 
sus, pătrund. în grosimea mucoasei intestinale şi depun aici larvele. Acesteá 
vor fi apoi răspândite prin aparatul circulator în întreg organismul. Această 
fază de diseminare oferă larvelor embrionare de Trichinella spiralis, 
posibilitatea să ajungă în muşchii striati cei mai irigati, acolo unde îşi găsesc 
condiţii de dezvoltare şi de încapsulare. Odată cu împrăştierea larvelor în 
întreg organismul, apar fenomenele patologice extinse şi cu un caracter 
sistemic mai pronunțat. În special mecanismul alergic devine devine mult 
mai evident, fiind demonstrat de erupțiile urticariene, edemele palpebrale, 
artralgule, crizele de dispnee astmatiformă şi eozinofilia sanguină periferică 
ridicată. Modificări importante de cauză alergică apar şi la nivelul capilarelor 
cu  permeabilizarea lor crescută şi cu evidențierea acestora prin 
capilaroscopie. În cadrul evoluţiei bolii, tot pe bază alergică î îşi fac apariţia şi 
manifestările pulmonare de tip Lóffler, însoţite de dispnee, tuse gi spute 
hemoptoice. Dovada rolului care revine în trichineloză acestei componente 
alergice reiese şi din creşterea exagerată a titrului initial de IgE. Această stare 
hiperergicà care se instalează este generată în primul rând de toxinele pe care 
le eliberează de regulă larvele. Pe de altă parte, lizarea larvelor este urmată de 
punerea în libertate de diferite antigene structurale. În sfârşit, leziunile 

diferitelor organe prin care trec larvele duc la dezintegrarea celulelor proprii 
ale organismului, care devin astfel autoalergene producătoare de anticorpi. 
Cu deosebire în faza de dispersare a larvelor, leziunile din diferite organe vor 
căpăta un caracter mai pronunțat. Aceste leziuni devin mai evidente în 
cazurile de infestări masive şi de o evoluţie mai gravă. 

Modificări importante, le putem întâlni în asemenea cazuri grave la 
nivelul ficatului. Ficatul este frecvent mărit de volum şi este uneori supus 
unui proces de degenerescentá grasă. Procesul acesta distrofic de steatoză 
este rezultatul acţiunii toxice pe care o exercită parazitul asupra organismului 
gazdă. Pe lângă asemenea hepatoze de origine toxică, au fost descrise în 
unele cazuri de trichinelozá şi "forme de hepatită cu infiltrat inflamator" şi cu 
alterări distrofice hepatocelulare consecutive. 

O influență nefavorabilă însemnată, o exercită parazitul în această fază şi 

asupra aparatului cardio-vascular. Chiar dacă parazitul nu se poate 
dezvolta în miocard, totuşi numeroşi autori vorbesc de miocardite difuze cu 
alterări parenchimatoase însemnate. În muşchiul cardiac se poate realiza o 
necroză urmată de fragmentarea fibrelor cardiace şi de o "fibroză 
reparatorie”. Unele leziuni sub formă de sufuziuni sanguine pot apărea atât 
pe pericard cât şi pe endocard. Aşa se explică faptul că în trichineloză 
bolnavii se plâng adeseori de dureri precordiale - uneori cu caracter 
anginos - şi dispnee. 
„___ O evoluție de asemnea gravă o pot lua unele cazuri de trichineloză din 
Cauza leziunilor de la nivelul sistemului nervos. Astfel, pe lângă leziuni 
meningiene, în unele forme grave de boală, au fost identificate hemoragii 
punctiforme chiar în substanţa albă a creierului. Alături de leziuni distrofice 
ale endoteliilor capilare (vasculite). Au fost găsite în creier granuloame ce 
conțineau larve de Trichinella spiralis. 

Dacă la nivelul pancreasului nu se întâlnesc, chiar în formele grave de 
boală, decât uşoare fenomene vasculare (hiperemie, sufuziuni sanguine), în 
schimb la nivelul rinichiului leziunile sunt mai importante. Leziunile 
distrofice renale, cu alterări în special glomerulo-tubulare, explică semnele 
de insuficiență renală la care se însoțesc uneori cazurile mai severe de 
trichineoloză (adinamie, hipotensiune). Adinamia din trichineloză îşi găseşte 
explicația şi în leziunile care apar destul de timpuriu şi la nivelul 
suprarenalelor. În formele grave de boală au fost semnalate alterări 
degenerative în medulara acestor organe. De altfel, rezultatele favorabile care 
se obțin în evoluţia trichinelozei, în urma instituirii corticoterapiei (tratament 
de substituție) pledează pentru rolul care-l au suferințele suprarenalelor în 
instalarea ca atare a bolii. 

În formele grave de boală, leziunile pulmonare sunt atât de importante 
încât în urma instalării unor procese de pneumonie sau bronhopneumonie; - 
bolnavii pot ajunge la moarte. 

Pe lángá modificárile histopatologice, care am vázut cá privesc diferite 
organe, un loc de asemenea însemnat îl deţin, aşa cum era de aşteptat şi 
leziunjle pe care le determină parazitul în fibrele mulculare striate din masele 
musculare în care se opresc şi se închistează. Fibrele musculare suferă alterări 
distrofice importante care pot merge până la distrugerea structurii striate 
caracteristice a acestora şi până la organizarea în interiorul lor a chisturilor 

"Incapsulate. De aceea în faza de stare a bolii pe lângă altele se întâlnesc și 

„fenomene de jenă şi dureri musculare (mialgii). În mod special vor apare 
dureri la vorbire (diazartrie), la deglutitie (disfagie), la respirație (dispnee) şi 
dureri retroorbitare însoţite de fotofobie. 

După ce în ultima fază are loc închistarea larvelor prin înconjurarea lor de 
o invelitoare stratificată chitinoasă, boala ia de regulă o evoluţie favorabilă. 
În cazurile în general rare, poate surveni o evoluţie fatală, din cauză, aşa 
după cum vom vedea, a unei meningoencefalite, miocardite, bronhopne- 
umonii sau nefrite acute cu care se poate complica aceasta boală parazitară. ^ 


f 


IMUNITATEA 


Prezenţa parazitului Trichinella spiralis în organismul omului se 
însoţeşte de o reacție evidentă din partea acestuia. Răspunsul gazdei poate să 
dețină, după cei mai mulți autori, caracterul atât al unei imunităţi umorale cât 
şi pe cel al unei imunităţi celulare. 

În cadrul imunitátii umorale şi în trichineloza umană, s-a constatat ca 
diferite clase de anticorpi ating nivelele cele mai înalte la 4 - 7 săptămâni 
după debutul bolii şi scad după 2 - 3 luni. Din punct de vedere practic după 
[yungstrom (citat de Kazura 1985), nu este lipsit de importanță nici faptul cá 
la 25% din cazuri anticorpii se mențin în sânge şi după 2 ani de la boala 
acută. 

În ce priveşte imunitatea mediată celular, s-a stabilit că în cadrul 
contactului initial al parazitilor cu gazda, are loc un adevărat trafic de 
limfocite la acest nivel. Ori, aşa după cum se ştie, răspunsul gazdei la infecția 
cu Trichinella spiralis este dependentă în special de limfocitul T. 

Rezistenţa în trichineloză, ca şi în alte parazitoze, poate fi după Kazura 
(1985) înăscută, dobândită nespecifică şi dobândită specifică. 

Rezisenta înăscută corespunde susceptibilității mai mari sau mai mici 
latà de Trichinella spiralis, cu care s-a născut gazda. Pe o asemenea 
rezistență ináscutá, nu se poate conta prea mult întrucât aşa după cum vom 
vedea şi în altă parte, trichineloza se întâlneşte la o serie mare de mamifere si 
la alte multe viețuitoare despre care înainte se spunea că nu fac boala. 

Rezistență dobindită nespecifică corespunde acelei creşteri a rezistenţei 
gazdei, care se poate obține sub influența unei substanțe biologice sau 
nebiologice administrate gazdei. Astfel s-a constatat că în urma infecțiilor cu 
paraziți intracelulari (Toxoplasma gondi) sau cu preparate bacteriene, se 
poate reduce rezistenţa față de Trichinella spiralis la nivelul intestinului şi se 
obține o creştere împotriva fazei sistemice a bolii. 

Rezistenţa dobândită specifică se referă la creşterea nivelului de 
protecție obținut de infecția anterioară. După Warren (1978) această 
rezistență are "un caracter dinamic care se dezvoltă in tot timpul infecției 
cronice”. Rezistența parțială semnalată în trichineloză - care la nivelul 
intestinului este dependentă de celulele T - se poate manifesta cu o creştere 
de expulzare a parazitilor din intestin, cu o oprire a creşterii lor şi chiar cu o 
reducere a fecundității femelelor adulte. 

Rezultatul investigaţiilor făcute pentru cunoaşterea mecanismului de 
apărare a gazdei împotriva parazitilor îl fac pe Kazura (1985) să susțină că 
"un rol crucial" revine în aceasta eozinofilelor, mastocitelor şi anticorpilor (în 
special Ig E). 

Fozinofilele dețin un rol important în rezistența dobândită, efectul lor 
fiind îndreptat asupra stadiului migrator al parazitului, iar după expresia mai 
multor cercetători, Ig E par să "joace rolul de pivot între mastocite, eozinofile 
$1 parazit". 

Asemenea elemente care apar, din imunologia trichinelozei, sunt folosite 
în imunodiagnosticul ei. 

La animale, în imunologia trichinelozei, multe lucruri mai clare, îi permit 
lui J. Euzeby (1961) să afirme cá "o contaminare primitivă conferă 
animalelor o rezistență considerabilă față de infecțiile ulterioare”. După 
acelaşi cunoscut savant francez, "această rezistență nu este legată de o stare 
de premunitie (imunitate de infestare) ci de un proces de imunitate 
adevărată", aşa încât se poate vorbi in trichinelozá atât de o imunitate activă 
antiparazitară cât şi de o imunitate antitoxică. Sunt de asemenea de reținut 
afirmaţiile cu "reinfestárile repetate asigură soliditate imunizárii" tot așa după 
cum sunt şi multi factori care o pot diminua (ex. corticoterapia). 

O asemenea rezistență imunologică instalată şi la om ar putea să stea la 
originea acelor cazuri de boală cu o simptomatologie intricată, mai ştearsă, 
de o evoluție mai scurtă și de un prognostic favorabil. 

De altfel, pentru prezenţa unei imunităţi în boala la om pledează şi 
metodele de imunodiagnostic folosite în practica medicală în această boală. 

III. REPARTITIE GEOGRAFICĂ- 
FRECVENȚĂ 


Trichineloza este o boală de repartiție universală, întâlnindu-se cu o 
Irecventá mai mare în America de Nord, Europa Centrală şi Europa de Est. În 
Statele Unite ale Americii, în jurul anilor 1930, se considera că una din şase 
persoane putea deveni infectată în timpul vieţii sale. Această proporție a 
scăzut mult, așa încât în prezent, în urma măsurilor generale de combatere 
preconizate, proporția respectivă ar fi de o persoană din 25 (Marell ed. si 
colab. 1986). În regiunile arctice locuite de eschimoşi, boala determinată de 
subspecie Trichinella spiralis nativa este şi mai frecventă, atingând porportia 
de aproape 50%. (vezi fig. nr. 2). 


fig. 2 - Răspândirea pe glob a trichinelozei 


În schimb trichineloza este mult mai rară în America de Sud, Africa şi 
Asia. În Australia n-au fost înregistrate cazuri autohtone de trichineloză la 
om. Unele cazuri izolate, focare sau chiar epidemii de trichineloză, au fost şi 
mai sunt înregistrate în numeroase țări din emisfera sudică. Astfel, boala pare 
să aibă un caracter endemic in Chile, şi a fost şi de curând semnalată în 
diferite țări din Asia (Japonia, India, China, Vietnam, Liban, Irak etc.). 

Subspecia Trichinella spiralis nelsoni este făcută responsabilă de cazurile 
apărute în Africa (Etiopia, Nigeria, Kenya, Algeria etc.). 

În Europa, îndeosebi în partea răsăriteană şi centrală, trichineloza s-ar 
putea spune că are un evident caracter endemic. 

Trichineloza generată in special de carnea de porc (Sus scrofa domestica), 
de cea a ursului alb (Ursus americans) sau de cea a ursului brun (Ursus 
arctos) a fost semnalată sub forma unor focare mai mici sau mai mari în 
diferite regiuni ale fostului URSS. Studule numeroase făcute în domeniul 
epidemiologiei trichinelozei de către autorii societici, au dus la unele 
observaţii interesante. Astfel, constatând proporțiile mai mari de infestare 
(peste 90%) a lupilor, vulpilor şi altor animale sălbatice, ei au atras atenţia 
asupra rolului pe care-l au acestea în întreținerea bolii în natură ("teoria 
focalitátii naturale"). 

În Polonia, trichineloza înscrie de asemenea cifre ridicate. Aşa cum reiese 
din lucrările unor cunoscuţi reprezentanţi ai şcolii de parazitologie poloneze 
(Kozar, Pawlowscki etc.) trichineloza are şi in Polonia un caracter endemic. 

Multe probleme le-a ridicat trichineloza şi în Germania sau Austria, unde 
boala după războiul mondial, a înregistrat o creştere importantă a incidenţei 
anuale. În Germania, de multe ori boala a fuat şi caracterul unor mari focare 
epidermee. 

În fosta Cehoslovacie, pe teritoriul fostei Zugoslavii, în Ungaria şi în 
Bulgaria, trichineloza are, cel puţin în anumite zone un caracter de asemenea 
endemic. 

În celelalte țări europene, boala este mai rarâ. Totuşi, unele cazuri izolate, 
sau chiar focare de boală au fost semnalate la sud în Grecia, italia, Spania şi 
Portugalia. În Franța, din 1878 nu s-a înscris, practic nici un caz de 
trichineloză. Cu câțiva ani în urmă, în 1986 se comunică observaţii asupra 
126 cazuri apărute la Paris, care au fost determinate de două carcase de carne 
de cal importate din USA. În Anglia parazitoza este rară, totuşi în regiunea 
Wales este considerată endemică. Cazuri rare şi în mod exceptional sub 
formă de focare, au mai fost înregistrate şi în țări ca Belgia, Olanda, 
Danemarca, Finlanda, Suedia ş.a. 

În România, primul episod epidemic de trichineloză, de care am mai 
amintit, este acela depistat de Brindza la laşi, în 1874. Acest prim focar, la 
care se referă şi Lupaseu şi colab (1970), a fost întâlnit într-o familie polono- 
germană de 6 persoane, din care trei au decedat. În continuare, la început se 
lua cunoştinţă despre această boală parazitară din comunicările făcute pe 
seama cazurilor descrise de medicii care le întâlneau în practica lor medicală, 
Prin aceasta se atrăgea atenţia asupra unei boli care mu părea lipsită de 
semnificaţie nici in patologie și nici printre probleme de sănătate publică. 

Astfel şi de trichineloză şi-a legat mai întâi nmele savantul V. Babeş, care 
în 1906 publica observaţii asupra unui caz izolat de tnchineloză depistat la 

autopsie. Alte trei cazuri asemănătoare le descrie in 1907 P. Riegler. Apoi 
din lista lungă a celor care urmează, menţionăm pe Titu Vasiliu (1917, 1944), 
Iuliu Hafieganu (1926, 1940, 1942), C. Hurmuzache (1937), Kirgil 
Nitzulescu (1937), I. Gavrilà (1944), N. Cajal (1946), I. Metianu (1946), I. 
Gherman (1959), Alex. Ciplea (1964), M. Bals (1960). 

După 1961, boala devine' de declarare obligatorie, ceea ce explică 
inregistrarea in deceniul cuprins intre 1960-1970 a. 72 focare de boalá cu 
478 bolnavi (Lupascu şi colab. 1970). (vezi fig. nr. 3). 

fig.nr. 3- Repartitia anualá a focarelor si bolnavilor 
de trichinelozà (1963-1968) 


Repartizarea pe judeţe a acestor cazuri (vezi Harta fig. nr. 4). permite să 
se constate frecvența mai mare a bolii în judeţele Sibiu şi Braşov din centrul 
Transilvaniei, în judeţele Bihor şi Timiş din vestul şi sud-vestul tării şi în 
judeţele Válcea şi EU din nordul Olteniei si respectiv al Munteniei (vezi 
Harta de la fig. nr. 4). 

Din aceastá M. a cazurilor şi focarelor de trichineloză înregistrată 
între 1963-1968, se mai constata că boala este mari rară în alte 21 de județe 
(Maramureş, Sălaj. Cluj, Bistriţa, Năsăud, Mureş, Alba, Hunedoara, Caraş- 
Severin, Gorj, Dolj, Prahova, Ilfov, Brăila, Vrancea, Galaţi, Vaslui, laşi, 
Neamţ, Harghita, Suceava) şi că este complet absentă din 14 județe 
(Constanţa, Tulcea, Ialomița, Buzău, Bacău, Botoşani, Covasna, Arad, Satu- 
Mare, Mehedinţi, Olt, Teleorman, Ilfov, Dâmboviţa). 

Afară de faptul că boala lipseşte din 14 judeţe, de regulă marginale (vezi 
harta de la fig. nr.4), aceste evidențe asupra răspândirii geografice a 
trichinelozei la noi în țară, înainte de 1970, ne duc spre concluzia că boala, 
fără să fie prea frecventă, îmbracă totuşi de atunci un caracter endemic, cu o 
distributie qvazi generală. 

Densitatea mai mare a cazurilor şi focarelor de boală, în anumite judete şi 
raritatea sau absenţa lor din altele nu ne oferă suficiente argumente, ca pe 

teritoriul relativ limitat al țării noastre să vorbim de unele regium prin 
excelenţă trichinelogene și altele despre care se spunea cá pot fi complet 
ocolite de trichineloză. 

Pentru ca să verificăm acest lucru şi în cazul unui număr mai mare de 
bolnavi, am efectuat distribuirea pe judete a celor 2146 de cazuri noi apărute 


fig. nr. 4 - Repartiția geografică a focarelor 
şi cazurilor de trichineloză înainte de 1970 (1963 - 1968) 


în 1992 (vezi Harta nr.5). Cu această ocazie am constatat că că în 1992 
trichineloza a fost prezentă într-o frecvență mai mare în şase judeţe - 
Hunedoara, Braşov, Covasna, Dolj, Galarisi Vaslui - cu un număr mai redus 
în alte 26 de județe (Alba, Arad, Argeș, Bacău, Bihor, Bistriţa-Năsăud, 
Botoşani, Buzău, Caraş-Severin, Călăraşi, Cluj, Constanţa, Gorj, Harghita, 
[alomitz, laşi, Mehedinţi, Mureş, Neamt, Olt, Prahova, Sălaj, Sibiu, Suceava, 
Teleorman, şi Vrancea) iar opt județe (Brăila, Dâmboviţa, Giurgiu, 
Maramureș, Satu Mare, Timiş, Tulcea, Vâlcea) apar complet neafectate de 
trichineloză. 

Din distribuirea pe judete a celor 3649 de cazuri noi de trichineloză 
înregistrate în 1993 - anul cu cel mai mare număr de cazuri din ţara 
noastră - constatăm cà trichineloza a apărut mai frecventă in 12 județe 
(Braşov, Caras-Severm, Cluj, Constanţa, Covasna, Dolj, Gorj, Hunedoara, 
Mehedinţi, Mureş, Prahova, Vaslui). Mult mai puțin frecventă în 22 judeţe 


trepariiția geografică - frecventa 13 


(Alba, Argeş, Bacău, Bihor, Bistriţa-Năsăud, Botoşani, Călăraşi, Galaţi, 
trurgiu, Harghita, Ialomita, laşi, Maramureş, Neamt, Olt, Sălaj, Sibiu, 
“suceava, Timiş, Teleorman, Vâlcea, Vrancea), rămânând neafectate de boală 
duar şase județe (Arad, Brăila, Buzău, Dâmboviţa, Satu-Mare şi Tulcea). 

fig. nr. 3 - Judetele cu cele mai multe cazuri 
de trichineloză în 1992 (2146) 


De remarcat că din aceste şase județe neafectate de trichineloză în 1993, 
patru dintre ele (Satu-Mare, Arad, Brăila şi Tulcea) n-au avut trichineloză 
"ici în 1992. Pentru început, am fost tentati să credem că cele patru judete, 
uşezate în regiunea de N-V (Satu-Mare $1 Arad) şi respectiv S-E (Brăila si 
l'uleea) a țării, ar putea să fie teritorii sistematic ocolite de trichineloză, 
luptul însă cà în alti ani anteriori am găsit boala reprezentată şi în aceste 
pudete, ne determină să rămânem la opinia exprimată mai sus, că trichineloza 
i tara noastră, cu un caracter endemic, are o distribuţie aproape generală. 
Acest lucru se datorește în special faptului cà trichineloza la noi apare în 
leate regiunile ţării ca o infecţie de biocenoză mixtă. în care rezervorul 
.lomestic format din animale domestice (în special camasiere) și cel sălbatic, 
tumat din animale sălbatice, se completează reciproc, într-un mod aproape 
peste tot asemănător. 

De asemenea nu se poate afirma că in tara noastră existá între diferite 
regium diferente semnificative sub raportul standardului de viaţă, al 
standardului de cultură si de educaţie sanitară sau sub acela al unor obicernuri 
alimentare cu totul particulare. În lipsa deci a unor particularități proprii 
numai unor anumite regiuni, boala în cazuri izolate sau în focare, apare în 
general sub aceeaşi formă comună, pe care la o incidență mai crescută sau 
mat putin crescută, o putem practic întâlni în orice zonă a ţării (vezi harta fig. 

fig. nr. 6 - Judetele cu cele mai multe cazuri 
de trichineloză in 1993 (3649) 

Acest fapt rezultă atât din hărţile de mai sus, cu distribuția geografică 
cazurilor de boală, cât şi din tabelul alăturat care cuprinde totalul cazurilor d 
trichineloză pe judeţe in anii 1922 şi 1993, ani în care s-au înregistrat cele 
mai multe cazuri la noi în țară (vezi fig. nr.7). | 

Din urmărirea aceloraşi hărţi in care reprezentăm repartiția geografică e 
cazurilor de trichinelozá apărute la noi, mai rezultă şi faptul că dacă prit 
focarele şi cazurile de boală apărute de-alungul aproape al unui deceniu 
(până în 1970), trichineloza era prezentă în 26 de județe din ţară, pri 
cazurile noi apărute numai în cursul unui singur an (1922), trichineloza si 
extinde la 32 județe, iar prin cele 3649 cazuri înregistrate numai in 1993, ari 
ei de extindere se întinde la 36 de județe. 

fig. nr. 7- Totalul cazurilor de trichineloză 
pe judete in 1992 si 1993 

fig. nr. 8 - Trichineloza în ultimii 15 ani (incidenţa anuală) 

fig. nr.9 - Incidenta anuală a trichinelozei 
(la 100 000 locuitori) 

Se înţelege că o asemenea extindere în suprafaţă a bolii este direct legată 
de incidenţa ridicată pe care a cunoscut-o boala mai cu seamă în ultimii patru 
ani. " 

Din tabelul aláturat privitor, la incidenta anualá a bolii in ultimii 15 ani 
(vezi fig. nr.8 şi 9) ca si din graficele ce urmează cu incidenţa anuală şi cu 
diagrama morbidităţii prin trichineloză, rezultă cá plecându-se de la 96 de 
cazuri in 1979 (morbiditatea 0,43 la 100 000 lecuitori), se ajunge la 947 
cazuri (morbiditate 4,09 la 100 000 de locuitori) in 1989. După 1989, boala 
cunoaşte în câțiva ani o creştere bruscă mult mai vertiginoasă, trecând de la 
1031 cazuri în 1990, la 1527 cazuri in 1991, la 2147 cazuri în 1992 şi apoi la 
1649 cazuri (morbiditate de 15 la 100 000 locuitori) în 1993. (vezi fig. nr. 

fig. nr. 10 - Diagrama morbidităţii 
(la 100 000 locuitori) 


Deci dupá ce am vázut extinderea pe care trichineloza a luat-o in 
suprafață ajungând in anii de mare frecvență să ocupe aproape pe întreg 
teritoriul țării, iată că și datele asupra incidentei anuale (în special din ultimii 
ani) ne pun în fata unei creşteri aproape îngrijorătoare. Cele 3649 cazuri noi 

de trichineloză înregistrate numai în 1993 cu morbiditatea de 15/100 000 
locuitori sunt cifre pe deplin edificatoare. 

Pe de altă parte, abaterile morbiditáti standardizate statistic semnificative 
(din anul 1991), ne atrag atenţia asupra faptului că boala, cu un caracter 
endemic general, poate înscrie, cazuri mai numeroase în zone in care 
întrunesc factori epidemiologici ce-i pot favoriza apariția. (vezi. fig. nr. 11). 

fig. nr. 11 - Trichineloza in 1991 
(abateri ale morbidităţii standardizate) 


IV. TABLOUL CLINIC 


MANIFESTĂRILE CLINICE 


p ==. Manifestările clinice ale trichinelozei sunt proteiforme, putând evolua ca 
aproximativ alte 50 de boli. Această simptomatologie variată şi complexă a 
bolii, depinde atât de cantitatea de larve ingerate cât şi de starea de imunitate 
eventual câştigată printr-o expunere, anterioară. Astfel, când infestarea se 
face cu un număr mic de larve, manifestările clinice pot trece neobservate 
(boala fiind subclinică), iar când infestarea este masivă, apar de la început 

manifestări de gastroenterocolită acută şi manifestări generale severe. Aşa se 
explică de ce într-un focar de trichineloză, din toti membrii care au consumat 
“arne infestată, numai o parte din ei fac boala manifestă clinic şi la aceștia ea 
apare sub diferite forme clinice. 

- Perioada de incubatie a bolii este variabilă, în medie de 10 - 14 zile, cu 
limite între 2 - 28 zile, uneori şi mai mult. Se înţelege că în urma uneis 
infestári mai mari, incubatia va fi mai scurtă, iar infestările mai reduse si deci 
in imbolnăvirile mai uşoare, incubatia va fi mai lungă. În general, lungimea 
perioadei de incubație este invers proporțională cu gravitatea bolii. 

In forma medie (comună) boala debutează destul de frecvent (în peste 
30% din cazuri) cu tulburări intestinale: senzaţie de greață, dureri abdominale 
ilifuze şi mai ales prin diaree apoasă (manifestări determinate de prezența 
parazitului în intestin). În general însă aceste manifestări sunt neglijate şi 
etichetate de bolnav ca indigestie sau diaree banală, mai ales că ele cedează 
spontan în 1 - 2 zile. 

Astfel, debutul clinic aparent al bolii apare, brusc sau insidios, frecvent 
descris cu febră, însoţită sau nu de frisoane, manifestări neuropsihice, dureri - 
musculare (mialgii) generalizate şi erupții cutanate (simptome care persistă şi 
chiar se accentuează în zilele următoare). Această perioadă, care poate dura 3 
“iptămâni, corespunde clinic perioadei de stare a bolii şi din punct de vedere 
al ciclului evolutiv al parazitului, fazei de diseminare sanguină şi localizare 
musculară a larvelor. 

Un semn caracteristic şi important este prezența alături de celelalte, 
semne a edemelor palpebrale şi uneori şi faciale; din această cauză, boala mai 
este cunoscută şi "boala capetelor umflate”. Prezenţa acestor edeme 
palpebrale cu semne de conjunctivită (uneori chemozis conjunctival, cu 
hemoragii subconjunctivale) alături de febră şi mialgii constituie triada 
"imptomaticà caracteristică boli, care determină bolnavul să se prezinte la 
medic şi care ridică acestuia din urmă suspiciune de trichinelozà. 

În acest stadiu de boală, o anamneză bine tintità poate evidentia în 
untecedentele imediate (cu circa 3-5 zile anterior) prezența episodului 
diareic, ca şi ingestia cu aproximativ 7 zile în urma de came (cel mai frecvent 
de porc) insuficient preparată termic sau crudă. 

- Febra este prezentă în majoritatea cazurilor. De cele mai mult ori, ea 
creşte treptat şi ajunge la 39 - 40°C în câteva zile. Curba febrilă poate fi 
neregulată, remitentà sau în platou. Durata perioadei febrile este în medie de 
2 - 3 săptămâni. 

Febra poate fi insă scăzută sau chiar absentă în formele uşoare de boală, 
dar uneori chiar si in unele forme grave (atipice). 

- Durerile în masele musculare (care sunt tumefiate $1 în stare de 
tensiune dureroasă) se însoțesc de senzație de astenie $1 de dificultăți în mers, 

în timpul respirației, în timpul vorbirii (disfonii, dizartrii), în timpul 
masticatiei sau al deglutitiei (disfagie), ca şi de scăderea forței musculare. 

- Edemele lipsesc foarte rar; ele sunt albe, moi şi nedureroase. Într-un 
procent mai mic de cazuri, în formele medii de boală apar şi edeme ale 
extremităților, în spcial ale membrelor inferioare. 

- Eruptiile cutanate pot fi localizate şi mai rar generalizate. ele sunt 
polimorfe, putând apare ca erupții urticariene, scarlatiniforme, rubeoliforme, 
mai ales pruriginoase, mai frecvent fugace decât persistente. 

- Manifestările neuropsihice prezente în forma comună de boală apar 
sub formă de cefalee, apatie, astenie, amețeli, agitație sau somnolentá. 

În perioada de stare a bolii mai pot apare şi manifestări din partea altor 
aparate: respirator (tuse, dispnee, raluri bronşice etc.) şi cardiovascular 
(tahicardie, zgomote cardiace asurzite, sufluri) însă într-un procent mult mai 
mic de cazuri decât în formele severe de boală. Sunt citate în literatură şi 
cazuri izolate care au evoluat cu tulburări din partea aparatului urinar, cu 
leziuni de nefrită sau glomerulonefrită. 

Începând din a treia săptămână de boală, odată cu debutul fazei de 
închistare al larvelor începe si stadiul de convalescentá, al bolii. Aceasta se 
traduce clinic prin scăderea treptată a febrei, retrocedarea edemelor, însă cu 
persistenta pe o perioadă mai lungă de timp (variabilă) a mialgiilor şi uneori 
şi a manifestărilor alergice. Cu cât numărul de larve care s-au localizat în 
masele musculare este mai mare, cu atât mialgiile vor fi mai intense şi se vor 
manifesta o perioadă mai mare de timp. i 

Un tratament corect aplicat şi în timp util, poate reduce intensitatea 
acestor simptome şi poate scurta evoluția bolii (atât a peioadei de stare cât si 
a perioadei de convalescenti). 

Pe lângă forma clinică medie de boală descrisă mai sus, există şi alte 
forme clinice, mai mult sau mai puțin frecvente. 

Astfel, formele asimptomatice, subclinice, care trec total neobservate s-au 
apreciat a reprezenta aproximativ 50% din cazurile diagnosticate pe baza 
eozinofiliei moderat crescute sau în urma anchetelor epidemiologice 
efectuate în focarele de trichineloză (la persoanele care consumaseră din 
aceeaşi carne infectată). 

Un loc destul de important îl ocupă printre formele clinice ale bolii, 
formele ușoare (ambulatorii). Acestea sunt determinate în special de 


infestările cu un număr mai mic de larve, dar pot apare şi la persoanele cu o 
anumită rezistență câştigată printr-o infecţie anterioară. Perioada de incubație 
a AL 

in formele uşoare de trichinelozá este lungă, de peste trei săptămâni, uneori, 
chiar 45 de zile. Tulburările digestive (greata, dureri abdominale, diaree) apar 
intr-un număr eXtem de mic de cazuri, debutul clinic al bolii apărând sub 
lorma unei stări gripale, cu febră şi polimialgii moderate, motiv pentru care 
adeseori bolnavii nu solicită asistenţa medicală. 

În trichineloză se întâlnesc însă şi forme grave, severe, care ar reprezenta 
circa 15 - 20% din cazurile de boală. Complicatiile de diferite feluri care 
insoțesc aceste forme, împrumută bolii, aşa după cum vom vedea mai 
departe, un prognostic destul de rezervat. | 

În formele grave de boală, manifestările care domină tabloul clinic sunt 
determinate de numărul larvelor şi intensitatea leziunilor determinate de 
acestea când invadează diverse organe ca plămânul, cordul, rinichiul sau 
sistemul nervos central, astfel apărând şi complicațiile bolii. 

Perioada de incubatie a bolii în formele severe de boală este mai redusă, 
în medie 5 - 7 zile. Debutul bolii este mai frecvent brusc, cu febră 38 - 39?C, 
tulburări digestive (vărsături, diaree, dureri abdominale), edeme (palpebrale, 
faciale şi ale extremităților) şi mialgii. De remarcat concomitenta destul de 
frecventă a tulburărilor digestive cu manifestări generale care sunt mai 
intense ca în formele medii de boală şi care se intensifică rapid în 
următoarele zile. Manifestările neuropsihice, sunt aproape totdeauna 
prezente, de la cefalee intensă la apatie, obnubilare, delir sau comă. 
Manifestările clinice de debut sunt însă destul de frecvent atipice, din tabloul 
descris putând lipsi unul sau mai multe, simptome, pe primul plan trecând 
manifestările complicatiilor bolii, motiv pentru care aceşti bolnavi sunt 
internați în, spital pentru cu totul alte diagnostice: meningită, abces cerebral, 
viroză respiratorie, enterocolitá, acută, conjunctivită acută, parotidită 
epidemicá,  poliradiculonevritá,  endocardită bacteriană, stare  febrilá 
prelungită etc. 

Spre exemplu, într-un studiu recent efectuat asupra unui lot de 160 de 
bolnavi internați în Clinica de Boli infecțioase Colentina în ultimul an, a 
rezultat că doar 67.75% din cazuri diagnosticul de internare a fost cel de 
trichinelozá sau suspect de trichineloză, la restul manifestările clinice de 
debut au fost cu totul altele, orientând spre un alt diagnostic decât cel de 
trichineloză, după cum reiese din tabelul următor. 


DIAGNOSTICUL LA INTERNARE % 
CAZURI. 


| Trichineloză/ suspect trichineloza — | suspect trichineloza 68,750 
Stare febrilă pentru. precizare 


Enterocolită acută 


"I 

DIAGNOSTICUL LA INTERNARE NR. 2 
CAZURI | 


FEE 5 aia dnd 
| Pielonefrită acută | | 
Parotidità epidemicá — — unm | 
Polimiozită | | Mies MIR MES SOT 
Bronhopneumonie — Hd 
Traheobronşită acută — ap we E 
Toxiinfecţie alimentară 

îi goe pmo rc omymev i m 
Suspect leptospiroză | | 

Sindrom mieloproliferativ — | f 

1 


Stare septică — 0,625 | 
| Hepatită acută virală - 


Preponderenta anumitor simptome şi absența altora. prezentarea 
bolnavului la spital într-o primă fază de boală (intestinală) sau într-ofază 
tardivă (când simptomele toxice au dispărut) ca şi existența formelor grave 
de boală, în care au predominat manifestările complicaţiilor - au fost unele 
din motivele ca au făcut posibilă elaborarea unor diagnostice la internarea 
bolnavilor de trichineloză. 

De regulă, ceea ce orientează către diagnosticul de trichineloză şi impune 
efectuarea altor metode de diagnostic pozitiv este fie prezenţa leucocitozei cu 
deviere la stânga şi cu eozinofilie, fie apariţia de noi cazuri de trichinelozà la 
cei care au consumat acelaşi preparat de came. O probă terapeutică în aceste 
cazuri, prin administrarea de antiinflamatorii steroidiene (hemisuccinat de 
hidrocortizon, prednison), urmată de ameliorarea simptomelor, orientează 
către diagnosticul de trichineloză care se confirmă ulterior prin teste 
serologice efectuate în dinamică sau mai corect prin identificarea parazitului 
prin biopsie musculară. 

a) Tulburările digestive se pot prezenta sub formă de diaree apoasă 
banală (mai rar), vărsături cu dureri abdominale şi diaree apoasă (cel mai 
frecvent), diarei cu caracter sanguinolent (foarte rar) sau chiar pot lipsi 
complet. 

b) Febra este aproape totdeauna prezentă. Ea este mai frecvent înaltă şi 
se menţine în platou, fiind scăzută doar de tratamentul cortizonic, pentru a 
reapare însă din nou la ivirea unei alte complicaţii. 

c) Edemele sunt mai ales faciale (decât palpebrale) însoțite deseori de 
deme. ale membrelor inferioare şi uneori şi superioare. Ele sunt mai 
persistente, albe, moi şi nedureroase. Apar ca rezultat al hipoproteinemiei 
in“oţitoare, cu hipoalbuminemie, modificări care se menţin şi după dispariția 
«lemelor o perioadă de timp. 

d) Mialgiile sunt intense, producând adesea o impotentá funcțională 
parțială sau totală, cu imposibilitatea, efectuării mişcărilor active. Apar de 
multe ori trismus, disfonie, disfagie, dureri toracice, dureri oculare şi chiar 
imposibilitatea mişcării globilor oculari, prin afectarea mai intensă a 
muşchilor maseteri, mușchilor laringieni, ai limbii, mușchilor intercostali și a 
musculaturii globilor oculari. 

Musculatura apare tumefiată, frecvent producându-se şi rigiditatea 
musculară, mai ales a musculaturii paravertebrale (putându-se ajunge până la 
aspectul de epistotonus). Rigiditatea cefei este confundată des cu redoarea de 
‘ceafă, bolnavi fiind etichetaţi initial cu meningită acută (existând 
«oncomitent şi febra, durerii oculare cu fotofobie şi chiar vărsături). Mialgiile 
lombare pretează uneori la confuzii cu durerile de cauza renală sau cu 
alectiunile reumatologice ale coloanei lombare (discopatie lombară). 

c) Eruptiile cutanate domină extrem de rar tabloul clinic, ele insotind în 
„e neral alte complicaţii (cardiovasculare, neurologice). Când există, pot fi de 
up urticarian, scarlatiniform, rubeoliform, peteşial. 

) Manifestările cardiovasculare sunt foarte frecvente in formele clinice 
severe de boală. Dintre acestea, ca frecvenţă, miocardită trichinelozicá se află 
pe primul loc, fiind caracterizată prin tahicardie sinusală, uneori asociată cu 
extrasistole. Bolnavii prezintă dispnee, palpitaţii, crize de angor pectoris. La 
bolnavii cu leziuni miocardice anterioare poate apare o insuficiență cardiacă 
«unpestivă. 

S-au citat cazuri cu tromboze intraventriculare (produse prin lezarea 
cndoteliului ventricular de către eozinofilele circulante prezente în număr 
mare şi probabil prin mecanism imunologic asociat), ischemie acută 
periferică (produsă probabil prin tromboza artenală) şi mult mai frecvent 
t'omboflebite periferice (in special a membrelor inferioare). S-au citat de 
asemenea cazuri care au evoluat cu hemoragii digestive (superioare sau 
inferioare) asociate uneori cu hemoperitoneu. 

g) Manifestările neurologice din trichineloza severă pot îmbrăca diverse 
aspecte: pareze focale sau difuze, polinevrite, meningite, encefalite, 
meningoencefalite, hemoragii subarahnoidiene. 

Intensitatea acestor simptome domină tabloul clinic, astfel încât 
suspiciunea de trichineloză se ridică cu dificultate, mai ales că datele 
anamnestice se obțin cu dificultate de la bolnav (care este cel puțin confuz), 
ir datele epidemiologice nu sunt totdeauna prezente sau concludente. Doar 

eozinofilia uneori existentă, poate orienta diagnosticul şi în felul acesta 
efectuarea unor investigaţii suplimentare. 

h) Manifestările respiratorii care pot însoți o trichineloză severă sunt 
destul de variate şi numeroase, putând fi determinate de o pneumonie, 
bronhopneumonie sau de o pleurezie care se instalează în cursul evoluției 
bolii. 

Bolnavii pot prezenta senzaţii de sufocare (determinate de un edem 
laringian), dispnee sau tuse cu spută adeseori hemoptoică. Leziunile 
pulmonare de tip sindrom Lóffler cu caracter de congestie sau cu caracter de 
vasculită alergică, se pot complica prin suprainfectie. Uneori evoluția spre 
exitus poate să fie determinată în asemenea cazuri chiar de un edem 
pulmonar. 

1) Tulburările din partea aparatului urinar sunt extrem de variate. 
Destul de frecvent se constată proteinurie şi uneori apariția de cilindri hialini 
şi granuloşi. S-au citat cazuri care au evoluat cu retenţie acută de urină, ca şi 
cazuri care au evoluat cu leziuni de nefrită sau glomerulonefrità. 

În cele ce urmează vom prezenta câteva cazuri clinice pentru a 
exemplifica aspectele clinice variate sub care se poate prezenta şi evolua 
trichineloza, ca şi problemele de diagnostic şi tratament pe care le-au ridicat 
medicilor aceşti bolnavi. 

Bolnava C.F. în vârstă de 39 de ani, din mediu rural, se interneazá în 
Spitalul Clinic de Boli Infectioase Colentina prin transfer de la Spitalul 
Militar Central cu diagnosticul de: Poliradiculonevrita şi hematurie 
macroscopică, suspect meningită acută. 

Din anamneză a rezultat că boala a debutat cu trei săptămâni anterior 
internării, cu edeme periorbitare şi ale membrelor (superioare şi inferioare), 
febră, cefalee şi mialgii intense generalizate. După 10 zile de repaus la 
domiciliu este internată timp de 10 zile la Spitalul Militar Central, unde 
primeşte corticoterapie şi antibiotice. La internarea în spitalul nostru bolnava 
era subfebrilă, prezenta edeme ale membrelor, mialgii intense şi redoare de 
ceafă. 

Punctia lombară a evidențiat un lichid cefalorahidian hemoragic cu aspect 
de hemoragie subarahnoidiană, iar leucograma 9500 leuc/mmc cu 
aneozinofilie. 

În a 3-a zi de la internare, bolnava dezvoltă un edem masiv la nivelul 
membrului inferior stâng, interpretat ca o tromboflebită severă. Reacția de 
precipitare circumlarvară a fost intens pozitivă. 

Sub tratament cu Loxuran 4 tb/zi în primele 4 zile şi reluat în ultima 
săptămână de internare cu 12 tb/zi, corticoterapie (initial în doze 
antiinflamatorii, apoi cu scăderea progresivă a dozelor) şi anticoagulante, 
evoluția a fost lent favorabilă, cu vindecare. Odată cu începutul remisiunii 
clinice a apărut eozinofilie (10%). 

Pacienta s-a dovedit ulterior că provenea dintr-un focar colectiv de 
trichineloză, rezultat în urma consumului de carne de porc necontrolată 
trichineloscopic la o cantină. 

În acest caz remarcăm polimorfismul manifestărilor clinice, cu 
poliradiculonevrită, sindrom  hemoragipar (hemoragie subarahnoidiană, 
hematurie macroscopică) şi tromboflebita extensivă. De asemenea, perioada 
de stare a bolii a evoluat cu aneozinofilie, care alături de manifestările clinice 
necaracteristice care au dominat tabloul clinic au pus serioase probleme de 
diagnostic diferențial. 

Bolnavul P.G. în vârstă de 46 de ani, din Ploieşti, se internează în Spitalul 
clinic de Boli Infectioase Colentina în a 14-a zi de la debutul clinic al bolii. 

Boala a debutat brusc, cu febră (40°C), frisoane, mialgii difuze, edeme 
palpebrale, După un tratament ambulatoriu cu ampicilină şi cotrimoxazol, 
rămâne febril dar edemele cedează în două zile. Este internat într-o secție de 
neurologie pentru apariția la o săptămână la de la debutul bolu, a unei 
hemipareze drepte (initial la membrul superior, apoi şi la cel inferior); după 
un tratament fără succes timp de 4 zile cu penicilină G şi gentamicină, este 
transferat la spitalul clinic de Boli Infectioase Colentina cu diagnosticul de 
"Boală febrilă cu hemipareză dreaptă şi eozinofilie; suspect abces cerebral”. 

La o anamneză mai atentă a reieşit că timp de 7 zile anterior debutului 
bolii febrile, a prezentat scaune diareice apoase, că consumă frecvent carne 
de porc crudă, iar fiului lui (care avea aceleaşi obiceiuri alimentare) 1 s-a 
depistat la un control de laborator de rutină o eozinofilie (în lipsa altor 
manifestări clinice). 

La internare bolnavul era subfebril, cu stare generală modificată, 
obnubilat şi prezenta hemipareză dreaptă; leucograma a evidențiat 13 200 
leuc/mmc cu 32% eozinofile in formula leucocitară. 

Etichetându-se drept trichineloză forma severă cu hemipareza dreaptă, se 
instituie tratament cu prednison 60 mg/zi 3 zile, apoi în doze descrescânde 
timp de 3 săptămâni, Mintezol urmat de Luxuran şi simptomatice, sub care 
evoluţia este favorabilă, cu remiterea totafă a simptomelor neurologice în 7 

zile şi scăderea numărului de eozinofile la 1096 in formula leucocitară. 
Bolnavul a foste externat vindecat. 

În cazul prezentat remarcăm formele clinice diferite de trichineloză ale 
celor două persoane care au consumat aceeaşi carne infestată (una prezentând 
o formă severă de boală, cealaltă o formă asimptomatică). Tulburările 
intestinale prezentate au fost neglijate de către bolnav. Boala a evoluat cu 
manifestări neurologice de focar, bolnavul fiind inițial internat într-un 
serviciu de neurologie, punând probleme de diagnostic diferențial. 

Bolnava P.T. de 27 de ani din Bucureşti, se internează în Spitalul clinic de 
Boli Infectioase Colentina la peste o lună de zile de la ingestia de carne de 
porc crudă şi la 3 săptămâni de la debutul clinic al bolii. 

Boala a debutat cu febră, mialgii intense, edeme palpebrale şi ale 
membrelor inferioare, urmate de apariţia la câteva zile de parestezii la nivelul 
membrului inferior stâng. După 10 zile de la debut, aflându-se sub 
corticoterapie la Spitalul Universitar Bucureşti, febra se remite, dezvoltându- 
se un edem masiv al membrului inferior stâng interpretat ca o tromboflebită 
profundă şi leziuni ischemice în 1/3 inferioară a aceluiaşi membru, interpretat 
ca un sindrom de ischemie acută periferică. 

La internarea în spitalul nostru, pe baza datelor clinice şi serologice 
(reacția de precipitare circularvară şi testul ELISA intens pozitive) este 
etichetată ca trichineloză. S-a continuat corticoterapia şi s-a instituit tratament 
paraziticid cu mebendazol 300 mg/zi, 7 zile, anticoagulant şi vasodilatator 
periferic. edemele cedează treptat până la dispariție, sindromul de ischemie 
acută periferică se remite însă partial, necesitând amputarea degetelor ce 
prezentau zone de necroză. 

De remarcat că boala a evoluat cu leucocitozá (în medie 16 000 leuc/mmc 
şi număr normal de eozinefile, constatându-se pasager la două determinări, 
aneozinofilie (în a 5-a zi de internare) şi eozinofilie (1096) (în a 2-a zi de 
internare). 

Pacienta P.G. în vârstă de 21 de ani, din mediul rural, se internează în a 
treja zi de la debutul clinic al bolii, cu manifestări clinice sugestive pentru 
trichineloză (febră, frisoane, edeme faciale mialgii), la care s-au adăugat 

elemente sugestive pentru o meningoencefalită (vărsături, hemiparezá; 
redoare de ceafă, agitație psihomotorie şi dezorientare temporospatialà). 

Punctia lombară a infirmat meningita. 

Sub tratament asociat cu albendazol 400 mg/zi 6 zile şi HHC 500 m 
zilnic, evoluția a fost inițial favorabilă, cu o remisiune clinică importantă” 
pentru ca după circa 10 - 12 zile de la începutul tratamentului să dezvolte 
brusc miopericardita acută, bronhopneumonie (clinic şi radiologic) şi edeme 
gigante ale membrelor stângi. 

Eozinofilia initial 48%, dispare în acest moment. Acesta a reprezenta, 
momentul de cumpănă în diagnostic, în beneficiul bolnavei ridicându-se 
ipoteza unei septicemii, pentru care s-a renunțat la corticoterapie şi s-a, 
introdus cefalosporine. Ecografia cardiacă sugerează existența a doi tromb; 
intraventricular stâng şi confirmă pericardita seroasá. 

Două săptămâni evoluția a fost lent favorabilă dar cu persistenta febrei s; 
a unei eozinopenii, obligând în final la reluarea corticoterapiei sub care s, 
obține spectaculos intrarea în afebrilitate şi remisiunea clinică completă. 

Odată cu remisiunea tulburărilor neuropsihice, bolnava a recunoscut 
ingestia cu circa 10 zile anterior internării de carne de porc tocată crudă, ca Şi 
prezenţa diareei apoase cu 5 zile înaintea internării. 

Reacţia de preciptare circumlarvară a fost intens pozitivă. 

Vom expune în continuare, comparativ, două cazuri clinice internate î, 
Clinica de Boli Infectioase Colentina, asa cum au fost prezentate de Ioan, 
Voda şi Diana Stănescu: 

Prima pacientă - D.I. de 31 de ani, la care boala a debutat cu diaree 
apoasă, vărsături şi erupție urticariană. Se internează în Spitalul orăşenesc c,, 
diagnosticul de: Litiază biliară, urticarie acută, cardiopatie ischemică cronic x 
nedureroasă. Apar edeme palpebrale, dureri musculare difuze şi pusee febrile 
(38°C). 

Se transferă în Spitalul municipal, unde se pune diagnostic! 
de:Polimiozită, litiază biliară, amigdalită cronică. Primeşte tratament c 
antibiotice şi corticoizi, fără ameliorarea simptomatologiei. Se internează î, 
Clinica de Boli Infectioase Colentina cu diagnosticul: Polimiozită, stare 
febrilă de investigat. 

A doua pacientá: M.V. de 30 de ani, prezintă la debut câteva scaune 
diareice, astenie fizică marcată, mialgii, edeme palpebrale (initial la ochi 
drept), stare subfebrilă dispnee de efort. La policlinica la care se adresează se 
recomandă: antibiotice, antiinflamatorii, calmante. Se internează în Clinic, 

noastră cu diagnosticul: Stare febrilă de investigat; prezenta în plus palpitaţiu, 
tahicardie (130/min), tulburări de deglutitie, cu refluarea lichidelor pe nas, 
voce nazonată. 

Examenele clinice şi paraclinice au orientat către diagnosticul: la D.I. 
Trichineloză şi la M.V. Polimiozita. În timpul investigaţiilor la diferite 
spitale, bolnavele au fost tratate poate prea mult timp de polimiozită la D.I. 
şi de trichineloză la M.V. Efectuarea biopsiei musculare a făcut posibilă 
stabilirea diagnositcului de certitudine, cu schimbarea atitudinii terapeutice 
în ambele cazuri. (M.V. a fost transferată la o clinică de neurologie, iar D.I. a 
prezentat o evoluție favorabilă sub tratament specific al bolii de fond). 

Bolnavul P.V. de 47 de ani, din medoiul rural, pensionat pe caz de boală 
(fiind cardiac cronic cu insuficiență mitro-aorticá, fibrilatie atrialá şi accident 
vascular cerebral cu hemipareză stg. în antecedente) se internează în a 4-a zi 
de la debutul bolii, pentru un tablou clinic de enterocolită acută (scaune 
diareice apoase frecvente 10 - 15/zi, dureri abdominale de intensitate 
crescută), stare generală alterată prin deshidratare şi insuficiența cardiacă 
congestivă. Sub tratament antibiotic, tonicardiac, simptomatic şi de 
reechilibrare hidroelectrolitică, starea generală se ameliorează, persistând 
încă 10 zile scaune modificate (iniţial diareice, apoi moi). În a 10-a zi de la 
internare, odată cu dispariția tulburărilor digestive apare febră 39,5?C. 
Concomitent examenul radiologic evidențiază o pneumonie paracardiacă 
dreapta şi reacție pleurală dr., imagini care dispar rapid după un tratament 
antibiotic cu amoxicilină timp de 4 zile, persistând însă febra ridicată şi 
apărând un exantem de tip urticarian şi mialigii care se intensifică progresiv 
în câteva zile. 

Leucograma repetată (la internare, număr normal de leucocite, cu 4% 
eozinefile) evidențiază o leucocitozá - 17 000 leuc/mmc cu 20% eozinofile-, 
moment in care suspectându-se o trichineloză, aflăm din relatările bolnavului 
că a sacrificat un porc din gospodăria proprie, din care a consumat singur o 
cantitate apreciabilă de carne tocată crudă, restul porcului fund vândut unor 
cumpărători ocazionali. Testul ELISA pentru Trichinella spiralis s-a dovedit 
a fi intens pozitiv. 

Pe baza datelor clinice, epidemiologice și de laborator se pune diag- 
nosticul de trichineloză formă severă şi se instituie tratament corespunzător 
cu Vermox 300 mg/zi 10 zile şi HHC. Evoluţia este inițial favorabilă, cu ce- 
darea parţială a simptomelor, pentru ca brusc, după 10 zile de la instituirea 
tratamentului antiparazitar, să redevină febril, să se decompenseze cardiac, 
apărând manifestări clinice şi radiologice de bronhopneumonie severă (cu 

focare necrotice şi microabcese), moment în care se renunţă la corticoterapie 
şi se introduc cefalosporine de generaţia a II-a, alături de tratamentul 
susținut tonicardiac. După o evoluţie favorabilă (timp de o săptămână) din 
punct de vedere cardiovascular şi pulmonar (diminuarea radiologică a foca- 
relor bronhopneumonice), însă cu persistenta mialgiilor de intensitate 
crescută şi cu apariția unei candidoze bucale rebele la tratament, apar brusc 
crize anginoase prelungite însoțite de o nouă decompensare cardiacă şi spute 
hemopteice. EKG efectuată de urgență nu evidenţiază semne de infarct mio- 
cardic acut, la examenul radiologic apărând imagini de infarctizări multiple 
pulmonare şi umbra cordului mult mărită. Cu tot tratamentul instituit, bol- 
navul decedează prin stop cardiorespirator acut iresurscitabil. 

La necropsie, în urma examenului histopatologic s-au constatat: 

- în plămân: focare izolate de bronhopneumonie asociate leziunilor de 
tromboză pulmonară obliterantă recentă şi infarctizări hemoragice ; 

- în cord: miocardită interstitialá difuză şi infarct recent septal posterior; 

- în splină, leziuni de vasculitá de tipul endotelitei obliterante cu infarcte 
recente multiple; 

- în intestin: enteritá ulcerativă; 

- în muşchii diafragm, intercostali şi abdominali s-a constatat o masivă 
infestafie cu chisturi de Trichinella spiralis partial dezintegrate. 

Cazul relatat prezintă mai multe particularități, dintre care sunt de reținut: 

- apariția bolii la un organism tarat printr-o afecţiune cardiacă cronică 
invalidantă, a determinat evoluția nefavorabilă, cu multiple complicaţii. 

- intensitatea simptomelor ca şi surprinderea bolii în faza digestivă s-a 
datorat şi infestatiei masive cu larve de Trichinella spiralis prin consumul 
cărnii crude necontrolate trichinelascopic. | 

- tratamentul patogenic indispensabil cu cortizon a accentuat si mai 
mult imunodepresia existentă, iar leziunile endoteliale specifice trichinelozei 
au agravat leziunile preexistente cardiovasculare. 

- dacă la debut (faza intestinală a bolii) leucograma era normală, odată 
cu apariția manifestărilor generale (febră, exantem, cu eozinofilie (48% în 
Formula leucocitară). Odată însă cu apariția complicatiilor bacteriene bron- 
hopulmonare, leucocitoza persistă la valori mult mai mici (13 800/mmc) cu 
neutrofilie şi deviere la stânga a formulei leucocitare, fără eozinofilie. 

- Reacţia de precipitare larvară negativă la două determinări (la 2 
săptămâni interval) demonstrează atât lipsa anticorpilor anteriori 
îmbolnăvirii, cât şi sensibilitatea mai redusă a reacției care poate da reacții 
fals negative în lipsa unei cantități suficiente de anticorpi la bolnavii cu 
imunodepresie, chiar in infestațiile masive (anticorpi care au fost însă 
decelati prin testul ELISA, care este mult mai sensibil). 

- în urma examenului histopatologic, putem trage concluzia cá 
tratamentul cu Vermox a fost probabil eficient, atât timp cât chisturile 

parazitare s-au găsit partial dezintegrate. Rămân în discuție viabilitatea 
larvelor restante ca şi necesitatea unui tratament în doze mai mari şi mai 
prelungite. 


V. DIAGNOSTICUL 


Diagnosticul de laborator cuprinde toate metodele paraclinice şi de 
laborator care pot orienta medicul de la o suspiciune de trichineloză (ridicată 
pe baza datelor clinice) către un diagnostic de probabilitate. Diagnosticul 
pozitiv (de certitudine) este însă susținut numai, pe baza identificării, para- 
zitului adult sau a formei lui larvare, prin metode spcifice, în organismul 
uman. 


DIAGNOSTICUL DE LABORATOR 


În trichineloză, leucograma prezintă modificări caracteristice: hiper- 
leucocitoză cu valori cuprinse între 15 - 30 000/mmc cu neutrofile şi deviere 
la stânga, o proporţie importantă reprezentând-o eozinofilele - cu va-lori între 
15 - 90%. 

Studiind curba eozinofiliei în trichineloză, constatăm că numărul de 
eozinofile începe să crească după 8 - 10 zile de la infestare, atingând, cifrele 
maxime (uneori până la 80 - 90%) în săptămâni (mai rar luni sau ani de zile); 
descreşterea numărului de eozinofile se face la început brusc, apoi progresiv. 

Într-un număr mai mic de cazuri, numărul de leucocite poate fi în limite 
normale, modificări prezentând doar formula leucocitară în care procentul de 
eozinofile este crescut. În aceste cazuri, pentru diagnosticul de eozinofilie 
este necesară numerotarea eozinofilelor la cameră, care trebuie să depăşească 
500 de eozinofile pe mmc. 

De asemenea, există cazuri când numărul de eozinofile poate fi normal 
sau chiar ele pot fi absente chiar şi în formele clinice severe. În aceste cazuri 
s-a constatat uneori o bacteriemie asociată. 

fig. nr. 12 - Eozinofilia in trichinoză 


Într-un număr mult mai mic de cazuri, trichineloza a evoluat chiar cu 
leucopenie. 

Într-un studiu recent efectuat asupra unui lot de 160 de bolnavi cu 
trichineloza internați în ultimul an în Clinica de Boli infecțioase Colentina, 
am constatat deosebiri semnificative privind numărul absolut de cozinofile 
prezentate la bolnavi la internare în funcție de forma clinică de boală. Astfel, 
bolnavii care au evoluat în forme clinice uşoare şi medii de boală au 
prezentat la intermare în majoritate valori cuprinse între 1000 - 5000 
eozinofile / mmc, pe când cei cu forme clinice severe au înregistrat fie valori 
scăzute, sub1 000 eozinofile / mmc(35% din cazuri), fie valori mult crescute, 
peste 5000 eozinofile / mmc(41*/ din cazuri). 

În ceea ce priveşte evoluţia numărului de eozinofile sub tratament 
instituit, am constatat diferențe semnificative în funcţie de forma clinică de 
boală şi de momentul instituirii tratamentului. Astfel, în formele clinice medii 
de boală, dacă tratamentul a fost instituit mai precoce față de debutul clinic al 
bolii, s-a înregistrat initial o creştere a numărului de eozinofile, urmat apoi de 
o reducere a lui. În schimb dacă peroioada scursă de la debut până la 
instituirea tratamentului a fost mai lungă, numărul de eozinofile a înregistrat 
o curbă descendentă fără a mai creşte initial. 

În 58% din cazurile care au evoluat cu forme severe de boală, sub 
tratament cortizonic şi antiparazitar, numărul de eozinofile a crescut treptat, 
odată cu remisiunea simptomelor. În schimb, la cele două decese înregistrate, 
s-a constatat o scădere drastică a numărului de eozinofile, într-un caz 

ajungându-se la “0'(dela 21600 eozinofile / mmc) anterior înregistrării 
decesului. 

Numărul de hematii se menţine în limite normale. Dacă însă evoluția 
bolii este prelungită, de cele mai multe ori apare o anemie hipocromă. 

VSH este normală sau nu prea mult crescută, în schimb frecvent se 
constată hipoglicemie. 

În formele cu edeme însemnate se constată o hipoproteinemie marcată, cu 
hipoalbuminemie şi cu creşterea fractiunilor globulinelor, modificări care se 
mențin o perioadă mai lungă de timp, chiar după cedarea simptomelor 
clinice. 

Ca o dovadă a leziunilor musculare (care au loc la nivelul mușchilor 
striati ai miocardului) apar în ser, o serie de enzime musculare ca CPK (crea- 
tinfosfokinaza), miokinaza, LDH (lactatdehidrogenaza), TGO(transaminaza 
glutamicoxalacetică). Valorile acestor enzime serice sunt direct, pro- 
portionale cu intensitatea distrugerilor musculare. De asemenea, prezenţa cre- 
atinuriei în trichineloză pledează pentru aceleaşi leziuni musculare. 

Examenul de urină poate evidenția în formele clinice cu atingere renală, 
apariția unei albuminurii, ca şi prezenţa uneori de cilindri hialini şi granuloşi. 

În formele grave, cu meningită sau meningoencefalită, punctia, lombară 
evidențiază un lichid cefalorahidian clar sau opalescent, cu Pandy (+), în care 
se pot pune în evidenţă larve de Trichinella spiralis. 

Alături de examenele de laborator nespecifice expuse mai sus şi care se 
practică în mod uzual la internarea în spital, pentru un diagnostic de 
probabilitate se apelează destul de frecvent în trichineloză, cu rezultate 
multumitoare, la examenele imunologice. Pentru a orienta însă asupra 
diagnosticului trebuiesc efectuate cel puţin două teste diferite, coroborate cu 
datele clinice, hematologice şi epidemiologice. 

Diagnosticul imunologic se bazează pe decelarea anticorpilor circulanti 
şi a stării de hipersensibilitate față de parazit. Pe lângă un test cutanat 
(intradermoreactia) se utilizează o varietate de teste serologice: RPL (reacția 
de precipitare circumlarvară), REC (reacţia de fixare a complementului), RIF 
(reacția de imunofluorescenţă), CIE (contraimunoelectroforeza), aglutinare 
cu latex, floculare cu bentonită, testul imunoenzimatic ELISA. Testele 
serologice devin pozitive după 3 săptămâni de la infestare şi pot persista 
câțiva ani, de aceea pentru a certifica prezența unei infecții recente este 
necesar să se repete testul la interval de 10- 14 zile. Pentru un diagnostic 
pozitiv ar pleda pozitivarea unui test anterior negativ ca şi creşterea în 
dinamică a titrului de anticorpi de cel putin 4 ori. 

- Intradermoreactia. se injectează antigen de Trichinella spiralis 
(obținut din larvele parazitului) intradermic, pe fata anterioară a antebraţului, 
în doză de 0,1 ml antigen diluat 1/10 000. Reacţia imediată se citeşte după 
10-20 minute şi constă într-o papulă alb-roz înconjurată de o zonă 

eritematoasá ugor edematiatá. Reactia tardivá, care apare numai dupá 10 - 24 
de ore de la injectare este asemánátoare, avánd un diametru de 2 - 3 cm. De o 
valoare diagnostică superioară este însă reacţia imediată. Testul cutanat este 
considerat a fi destul de sensibil, putându-se folosi în diagnostic chiar din a 
doua săptămână de boală. Cum, însă sensibilitatea față de antigen se menţine 
vreme îndelungată, un rezultat pozitiv poate, fi determinat şi de o infestare 
mult mai veche. Pentru acest motiv, în practică, intradermoreactia cu antigen 
de Trichinella spiralis se foloseşte doar în teste epidemiologice în masă. 

- Reacția de precipitare circumlarvará (reacţia Roth). Această metodă 
de diagnostic foloseşte ca antigen larve liofilizate sau larve vii obținute prin 
digestie peptică de la animale infestate în laborator. Aproximativ 100 de 
larve sunt spălate cu ser fiziologic steril şi cu antibiotice (penicilină şi 
streptomicină), după care sunt aşezate într-un godeu situat pe o plácutá 
specială ce contine mai multe godeuri. Peste acestea se adaugă 0,5 - 1 ml ser 
de la bolnavul suspect de trichinelozá. Lama este astfel ținută într-o cameră 
umedă la 37*C. Citirea se face după 2 - 3 ore şi apoi zilnic timp de 5 zile. Se 
consideră că rezultatul reacției este pozitiv când apar precipitate vizibile 
microscopic în jurul orificiilor bucale și anale ale larvelor. Intensitatea 
reacției se notează cu +......H++++, fiind în funcţie de cantitatea precipitatelor 
formate şi de mortalitatea larvelor. Reacţia devine pozitivă după 10 - 20 de 
zile de la infestare, atinge maximum între a 45-a şi a 65-a zi şi se menţine 
până la aproximativ 1 an de la data la care a avut loc infestarea. 

- Reacţia de fixare a complementului. Se folosesc antigene 
polizaharidice acido-solubile care se incubează împreună cu dilutii din serul 
de studiat şi cu o cantitate determinată de complement. La acestea se adaugă 
hematii de berbec sensibilizate cu ambo-capter (ser hemolitic) care servesc 
drept indicator al fixării sau nefixării complementului. În cazul în care serul 
de controlat nu conține anticorpi, complementul rămas nefixat va determina 
hemoliza hematiilor sensibilizate, ceea ce corespunde unui rezultat negativ. 
În schimb, dacă serul conţine anticorpi, complementul se va fixa pe sistemul 
antigen-anticorp şi deci nu se va mai produce hemoliza, ceea ce înseamnă un 
rezultat pozitiv al reacției. Anticorpii fixatori de complement apar la 2 - 3 
săptămâni de la infestare şi persistă aproximativ 2 - 3 luni. 

- Reacţia de imunofluorescentá. Larvele parazitului fixate in formaliná 
se folosesc ca antigen, fiind puse în contact cu serul de studiat şi cu ser 
antigamaglobulină umană marcată cu izotiocianat de fluoresceină. Reacţia 
este destul de sensibilă şi este mai ales utilă în diagnosticul cazurilor 
subclinice, asimptomatice. Rezultatele pozitive ajung până la o proporţie de 
95-9896, dar pot apare şi reacții încrucişate cu alti paraziți. 

- Testul floculării cu bentonită (BFT) a constituit o perioadă lungă de 
timp unul din cele mai utilizate şi de încredere teste pentru serodiagnosticul 
trichinelozei umane. Particulele de bentonită îmbrăcate (acoperite) cu antigen 

de Trichinella spiralis sunt amestecate pe o lamá cu variate dilutii din serul 
inactivat la cald al suspectului de trichineloză. Flocularea acestor particule 
este citită la microscop, rezultatul fiind notat de la O la ++++, totdeauna 
comparat cu martorul. Titrul la cea mai mare dilutie serică rezultă din 
flocularea > 3 (> 75% de particule aglutinate). Comparând sensibilitatea şi 
specificitatea acestui test cu cea a aglutinării pe latex (L), hemaglutinării 
indirecte (IHA) şi imunofluorescentei indirecte (IFA) s-a constatat ca BFT a 
fost cel mai sensibil (87% faţă de 85, 93 şi 93% la L, IHA, IFA) şi cel mai 
specific dintre acestea deorece a fost singurul care nu a dat rezultate fals 
prozitive. BFT rămâne pozitiv 3 - 5 ani de la infecție. Dezavantajul major 
este incapacitatea de a detecta anticorpii timpurii în timpul infecției, în 
special la subiecţii cu infecţii uşoare şi moderate. 

- ELISA (enzyme-linked imunosorbent assay) - este în momentul actual 
cel mai sensibil test de diagnostic serologic în trichineloză. Principiul 
metodei se bazează pe faptul că antigenul poate fi absorbit de substratul de 
material plastic. După incubarea antigenului de Trichinella spiralis fixat cu 
dilutii seriate din serul bolnavului şi spălării cu ser fiziologic, complexul 
antigen-anticorp astfel format se pune în contact cu anticorpii anti-imuno- 
globulină umană cuplati cu o enzimă (peroxidaza). Apoi se adaugă substratul 
specific enzimei, care fiind degradat de către enzimă cunduce la o reacţie de 
culoare care poate fi cuantificată spectrofotometric, intensitatea culorii fiind 
direct proporțională cu concentrația anticorpilor. Testul poate folosi sânge 
recoltat din pulpa degetului şi uscat pe hârtie de filtru (putând fi deci folosit 
şi pe teren). El s-a dovedit a fi foarte sensibil şi rapid, simultan putându-se 
testa automatizat un număr mare de probe folosind o cantitate mică de 
antigen. 

În practică, examenele imunoserologice aduc o confirmare tardivă (după 
20 - 30 zile de boală) a unui diagnostic pus pe datele clinice şi epidemio- 
logice, a căror prezenţă impune încă de la început instituirea tratamentului. 

Între examenele paraclinice menţionăm electromiograma şi electro- 
cardiograma, care s-au dovedit a prezenta modificări în multe cazuri. Astfel, 
efectuarea unei electromiograme în faza acută de boală arată leziuni de fibră 
musculară, de tip polimiozită. Electrocardiograma s-a dovedit că prezintă 
modificări într-un număr, însemnat de cazuri, în special la bolnavii cu forme 
severe de boală, dar uneori şi în cazurile subclinice ce au fost depistate prin 
anchete epidemiologice într-un focar de trichineloză. Pot fi evidențiate astfel: 
tahicardie sinusală, extrasistole atriale sau ventriculare, anomalii de undă T, 
ale segmentului ST sau ale complexului QRS. Astfel de modificări pot fi 
puse în evidenţă în momente variate în cusul evoluției bolii, de la debut, în 
perioada de stare şi uneori chiar in convalescenţă. 

Examenul trichineloscopic al cărnii de porc (sau de alte animale) 
constituie o parte importantă a investigaţiilor de laborator în focarul de 

trichinelozá, deoarece completat cu datele anamnestice, impune tratamentul 
antiparazitar chiar în absenţa datelor certe de laborator asupra produselor de 
la bolnav. De asemenea un examen parazitologic pozitiv al cărnii sau 
produselor de carne consumate de către bolnav, poate avea valoarea unui 
diagnostic aproape de certitudine în situaţia în care manifestările clinice sunt 
prezente la mai multe persoane care au consumat din carnea găsită infestată. 

Controlul cărnii proaspete se poate face atât prin examenul 
trichineloscopic cât şi prin metoda digestiei artificiale (care dă rezultate 
superioare). Este obligatorie examinarea unui număr cât mai mare de probe, 
recoltate din diferite părți ale carcasei: pilierii diafragmatici, muşchii 
cervicali, limba, mușchii laringelui, intercostali, maseteri etc. Examenul 
trichineloscopic se face cu un aparat numit trichineloscop, care constă într-un 
microscop obişnuit cu platină special adaptată, pentru a se putea examina o 
placă mare de sticlă. Pe această placă se aşează în careuri gravate şi 
numerotate un număr mare de probe de carne care sunt compresate cu o altă 
placă strânsă de prima prin şuruburi. Examenul trichineloscopic se efectuează 
în abatoarele mari cu ajutorul unor microscoape cu proiecție pe ecran. 
Metoda digestiei artificiale constă în amestecarea unor fragmente mici din 
carnea de examinat cu suc gastric artificial (2 g pepsină + 1,5 ml acid 
clorhidric + 150 ml apă). După 2-3 ore de repaus, lichidul se 
centrifughează, iar în sedimentul obţinut se pot găsi larvele de Trichinella 
spiralis. 

Deoarece în carnea congelată chiştii sunt mai greu de identificat, 
fragmentele de carne respective se colorează fie cu albastru de metilen 
l - 2%, fie sunt trecute printr-o baie cu acid acetic 10%, sau de hidroxid de 
sodiu 3%. Dificultăţi mai mari se întâmpină atunci când carnea suspectă a fi 
sursa de infecție se prezintă sub formă de carne uscată conservată sau de 
carne tocată. Carnea uscată se păstrează în apă 24 de ore, apoi se clarifică cu 
hidroxid de sodiu 3 - 596 timp de o oră, după care se spală şi se examinează. 
Carnea tocată se introduce pentru o oră într-un pahar conic în care se găseşte 
o soluție formată din 4 părți acid azotic şi o parte de clorat de potasiu. Se 
decantează grăsimea, se spală cu apă de mai multe ori $1 se examinează la 
microscop fragmentele de muşchi. 

Carnea de vânat (mistreţ, urs etc.) se tratează înainte de examinare cu 
hidroxid de potasiu (sau de sodiu) 3%, sau cu acid acetic 10%, apoi se spală 
$i se examinează la microscop. 

DIAGNOSTICUL PARAZITOLOGIC 
(DE CERTITUDINE) 


Diagnosticul pozitiv, de certitudine, în trichineloză se stabileşte numai 
prin punerea în evidență a parazitului (adult sau, larve) în fecale, sânge, 
lichid cefalorahidian sau în musculatură. 

Decelarea parazitilor adulti în scaun în faza de invazie este dificilă. 
Momentul cercetării adulților în scaun începe la 2 - 3 zile de la ingerarea 
cărnii şi este maxim la 3 săptămâni de la infestare, dar după 7 - 8 zile de la 
infestare numărul adulților din intestin începe să scadă, deci tocmai în mo- 
mentul în care semnele clinice ar argumenta investigarea trichinelozei. Se 
examinează proba din scaunul diareic, fie după administrarea unui purgativ 
salin sau după tratament. 

Tehnica indentificárii parazitului adult după tratament constă în 
amestecarea într-un cristalizor mare de 2 - 3 litri de a întregii cantități de 
materii fecale obținute în urma unei defecări, cu apă de robinet. Amestecul se 
lasă în repaus până sedimentează. După decantarea apei, peste sediment se 
adaugă o cantitate de apă egală cu cea dintâi. Operaţiunea se repetă de câteva 
ori până ce întreaga cantitate de materii fecale a fost îndepărtată şi au rămas 
numai adulţii de Trichinella spiralis care se vor examina la microscop între 
lamă şi lamele. 

Rezultatul negativ nu infirmă diagnosticul, mai ales când există argu- 
mente clinice şi epidemiologice (bolnavul provine dintr-un focar de tri- 
chineloză). 

În a doua sau a treia săptămână de boală se poate folosi pentru decelarea 
larvelor în sânge, lichid cefaiorahidian, în exudatele pleurale şi peri- 
toneale, metoda de concentrare Staubli. Aceasta constă în recoltarea de la 
bolnavul suspect de trichineloză a 10 ml de sânge (obţinut prin punctie 
arterială) la care se adaugă 100 ml acid acetic 30%. Amestecul se centri- 
fughează, iar sedimentul obținut se cercetează pentru o eventuală prezenţă a 
larvelor, făcându-se un frotiu colorat prin metoda Giemsa. 

Rezultatul negativ nu infirmă diagnosticul. 

La minimum 5 săptămâni după infestare se pot descoperi chisturi ce con- 
tin larve de Trichinella spiralis la examenul trichineloscopic al unui fragment 
de muşchi obținut prin biopsie musculară. 

Biopsia musculară rămâne metoda cea mai sigură de diagnostic, dar 
din cauza electivitátii pe care o prezintă parazitul pentru grupele de muşchi 
relativ greu de abordat, proba poate rămâne negativă (în special în infestările 
mici sau medii). Metoda biopsiei musculare permite un diagnostic pozitiv în 
aproximativ 50% din cazuri, rezultatul ei fund condiţionat de: intensitatea 
infecției, momentul efectuării biopsiei în raport cu data infestării şi de 

dimensiunea fragmentului de muşchi prelevat. Se poate deci afirma că o 
biopsie pozitivă certifică existența infecţiei (actuale sau în antecedente), pe 
când una negativă nu infirmă diagnosticul. 

Biopsia musculară este o metodă de recoltare fără riscuri şi se efectuează 
din muşchiul solear (gastrocnemian), în vecinătatea tendonului achilian. Este 
recomandat ca fragmentul de mușchi recoltat să fie de dimensiuni mai mari 
pentru a fi suficient în vederea cercetării prin examen trichineloscopic, 
examen histopatologic şi prin metoda digestiei artificiale. 

Pentru examenul direct (trichineloscopie) fragmentul de muşchi recoltat 
se comprimă între două lame care se fixează la capete cu două cleme sau 
două inele de cauciuc şi se examinează apoi la microscop cu ob. IOX. 
Rezultatele sunt în funcţie de momentul efectuării biopsiei în raport cu data 
infestării, astfel încât dacă biopsia s-a efectuat până în săptămâna a S-a de la 
infestare larvele se evidenţiază mai greu, fie ca larva liberă între fibrele 
musculare (în prima săptămână), fie ca larva spiralată în fibra musculară (în 
săptămâna a 3-a). Din săptămâna a 5-a de la infestare se vizualizează larvele 
încapsulate, caracteristice. Prezenţa chigtilor calcificati traduce existența 
infecției în antecedente, a cel puţin 6 luni de la infestare. 

Pentru examenul histopatologic fragmentul de muşchi este sectionat la 
microtom după o prealabilă fixare şi includere la parafină. 

Prin digestie artificială, fragmentul de muşchi triturat se lasă câteva ore la 
o temeperatură de 37?C într-o soluţie de suc gastric artificial. Lichidul se 
centrifughează şi se caută larvele în sediment. Efectuată corect, metoda di- 
gestiei artificiale oferă rezultate superioare examenului trichineloscopic. 
Trebuie ştiut însă că larvele mai tinere de 18 zile nu rezistă sucului gastric 
artificial. —— 

Se poate deci afirma că biopsia musculară oferă rezultate pozitive în 
special în infestările masive şi că un rezultat pozitiv apare într-un stadiu 
tardiv al bolii, când intervenţia terapeutică nu mai poate avea decât efecte 
minore. 


DIAGNOSTIC DIFERENTIAL 


Din cauza polimorfismului sáu clinic şi in condițiile apariţiei unor cazuri 
lipsite de un anumit context epidemiologic, trichineloza devine o boală în ca- 
re diagnosticul diferenţial trebuie să se facă cu un număr foarte mare de boli. 

În primul stadiu al bolii (intestinal), caracterizat prin tulburări 
gastrointestinale, tabloul clinic este în esență constituit de diaree, dureri 
abdominale şi senzație de greață. Cum diareea este simptomul dominant în 

aceastá fazá, va trebui sá avem in primul ránd in vedere un diagnostic 

diferențial cu diareile acute infecțioase: toxiinfectiile alimentare (determinate 
de stafilococi enterotoxigeni, streptococi, salmonele, Clostridium perfringens 
sau botulinum, Pseudomonas aeruginosa, Vibrio parahemoliticum, Bacillus 
cereus), diareile virale (determinate mai ales la enterovirusuri - Echo, Coxa- 
ckie) şi mai rar, când diareile iau un aspect holeriform, trebuie diferențiate 
chiar de holeră. În acest caz coproculturile devin indispensabile. 

În al doilea rând este necesar uneori un diagnostic diferenţial cu diareile 
acute neinfectioase: intoxicatille acute (cu metale grele, ciuperci toxice, 
insecticide organofosforate, alimente - de exemplu peşti cu metaboliți şi 
amine toxice ca de exemplu histamina -), diareile psihogene (stress psihic), 
iritațiile peritoneale (apendicita, diverticulita, sarcina extrauterină ruptă etc.), 
invaginatia intestinală (la copil), infarctul mezenteric (la bătrâni) şi diareile 
postmedicamentoase (laxative, antibiotice, colinergice, tiroidiene, ant- 
metaboliți etc.). 

În stadiul următor, de diseminare a larvelor şi de invazie musculară, când 
boala se însoţeşte de febră ridicată şi prelungită, pentru stabilirea unui 
diagnostic corect trebuie eliminate din discuţie o serie de boli infecțioase sau 
neinfectioase care evoluează cu febră prelungită. 

Astfel dintre bolile infecțioase, trebuie să ne gândim la: tuberculoză, 
infecțiile sistemice aciclice (septicemia, endocardita septică), bolile virale 
(mononucleoza infecțioasă, citomegalia), ornitoza, febra Q, infecții bacte- 
riene (febra tifoidă, bruceloza, leptospiroza), micoze sistemice sau alte boli 
parazitare (malaria, amebiaza, pneumocistoza, hidatidoza, strongiloidoza, lar- 
va migrans viscerală). Nu trebuie omise supuratiile profunde: abcesele sub- 
frenice, hepatice, renale, apendiculare, ischiorectale, flegmoanele perirenale, 
pionefroza, piocolecistul, supuratiile anexiale $1 pelviperitoneale etc. 

Dintre bolile neinfectioase care pot evolua cu febră prelungită trebuie să 
ne gândim la: neoplazii (localizate, limfoame, leucemii, mielom multiplu 
etc.), boli de colagen (reumatismul articular acut, lupusul eritematos dise- 
minat, poliarterita nodoasá, dermatomiozita, sclerodermia, artrita reumatoidă, 
granulomatoza Wegener, vasculite alergice etc.), sarcoidoza, granulomatoze 
hepatice şi altele. 

Formele de trichineloză care evoluează cu diferite manifestări cutanate 
(urticarii, prurit etc.) aduc în discuție un diagnostic diferențial cu eritemul 
infecțios, scarlatina, rubeola, rujeola sau erupțiile eritematoase postmedi- 
camentoase (după antibiotice, sulfamide, arsenic, iod, salicilati etc.). Nu 
trebuie omis nici faptul că unele boli ca poliarteritele nodoase, micozisul 
fungoid, leucemia mieloidă acută, boala Hodgkin, boala Abt-Letterer-Siwe 
sau unele hepatopatii cronice, evoluează şi acestea cu manifestări cutanate 
asemănătoare. 

În formele cu prurit intens trebuie excluse boala serului, alergia medi- 
camentoasă, tumorile maligne, guta şi unele boli de sânge (leucemia limfatică 

cronică, policitemia severă). Şi unele parazitoze comune ca giardioza, 
ascaridioza, strongiloidoza sau oxiuriaza se pot însoți de un prurit cutanat 
mai mult sau mai putin intens. 

Edemul feţei şi mai ales edemele pleoapelor, cu hemoragii conjunctivale, 
se întâlnesc la copii în tusea convulsivă, ca şi în nefrite, nefroză, 
dermatomiozite, celulită, edeme alergice, edeme traumatice sau după 
intepátura de insecte etc. Edemul alb prezent la nivelul feţei, poate sugera pe 
lângă altele o glomerulonefrită acută difuză, un edem Quincke, un edem 
cárbunos sau o supuratie dentomaxilară. 

Durerile musculare şi tumefierea unor mase musculare ridică problema 
unei colagenoze majore de tip LED, a unei dermatomiozite sau polimiozite 
(acute sau cronice), a unei poliarterite nodoase şi chiar a unei boli Sokolski- 
Bouillaud. După cum se ştie însă, în boala Sokolski-Bouillaud sunt în special 
afectate articulațiile şi nu musculatura (cum se întâmplă in trichineloză). 

Unele manifestări nev:opsihice, trismusul, redoarea cefei, disfagia sau 
mersul spastic întâlnit în unele cazuri de trichineloză ne fac să ne gândim la o 
serie de afecţiuni: tetanos, spondiloză cervicală, nevralgie Arnold, meningită, 
meningoencefalită, poliomielită, polinevrite, sclerozá în plăci, lues etc. 

Formele de  trichineloză care evoluează cu afectarea aparatului 
cardiovascular, trebuie diferenţiate de periarterita nodoasă, miocarditele eozi- 
nofilice de cauză alergic*. tromboflebite de etiologie multiplă, endocardita 
bacteriană sau de o boală Sokolscki-Bouillaud. 

Diagnosticul diferenţial se complică şi mai mult prin tulburările variate 
care apar în trichineloză la nivelul aparatului respirator. Aceste tulburări ne 
pot determina să ne gândim la mai toate afectiunile pleuro-pulmonare de 
cauze infecțioase sau neinfectioase. Chiar sindromul Löffler care poate 
apărea şi în trichinelozá, se întâlneşte cu o frecvență mai mare în alte 
parazitoze: ascaridiozá, strongiloidozá, fasciolozá, ankilostomiazá, în unele 
filarioze, schistosomiaze, toxocarozá, etc. 

Tulburárile de deglutitie care pot apare in trichinelozá, trebuie diferentiate 
de acelea care apar în tetanos, botulism, isterie, tetanie sau intoxicații cu 
stricniná. 

Unele probleme particulare de diagnostic difrential le pun in practicá 
prezența eozinofiliei cu valori ridicate, pe care o întâlnim de regulă în 
trichinelozá. Eozinofilii cu valori cuprinse între 20 - 90% pot apărea si în 
fasciolozá (distomatozá) hepaticá, toxocarozá, strongiloidozá, ankilostomiazá 
schistosomiaze (bilharzioze) si in unele filarioze (filariozele limfatice). La 
valori nu mult mai scăzute, eozinofilia însoţeşte şi alte boli parazitare ca 
ascaridioza şi hidatidoza (chistul hidatic). În afara unui diagnostic 
parazitologic (etiologic) de certitudine şi în afara unor elemente care să 
pledeze pentru diagnosticul de trichineloză cu mai multă probabilitate, 
suntem. datori ca în fata unei eozinofilii sanguine ridicate să excludem pe 

rând, pe fiecare din aceste parazitoze. Eozinofilii sanguine de valori apropiate 
aceleia pe care o întâlnim în trichineloză însoțesc şi boli care nu sunt de 
etiologie parazitară. Astfel, bolile alergice, câteva boli dermatologice, unele 
colagenoze sau unele boli mieloproliferative (leucemia cu eozinofile, boala 
Hodgkin ş.a.) evoluează frecvent cu eozinofilii ridicate. Unele eozinofilii de 
valori mai moderate pot apărea în convalescenta unor boli infecțioase, după 
tratamente prelungite cu antibiotice iar unele pot să aibă un caractr familial 
apărând la mai multi membrii perfect sănătoşi din aceeaşi familie. 

Rezultă din toate acestea că, în diagnosticul diferențial din această 
parazitoză, trebuie să ţinem seama de un număr important de boli cu care 
trichineloza, din cauza polimorfismului ei clinic, poate fi uneori confundată. 

Diagnosticul pozitiv ca şi diagnosticul diferențial al trichinelozei cere, 
alături de un bogat bagaj de cunoştinţe şi o gândire medicală cât mai 
completă. 


VI. TRATAMENTUL 


În trichineloză, tratamentul este etiologic, patogenic şi simptomatic. 


TRATAMENTUL ETIOLOGIC este încă foarte controversat. 

De-a lungul timpului s-au folosit o serie de medicamente în tratamentul 
etiologic al trichinelozei, dintre care amintim piperazina (Nematocton) si 
derivații săi, dietilcarbamazina (Notezine, Loxuran) şi thiabendazolul 
(Mintezol). Aceste preparate şi-au dovedit în timp eficacitatea doar în 
anumite faze de evoluție a bolii, rămânând şi astăzi ca alternative în anumite 
situații, aşa după cum vom vedea mai departe. 

Astăzi se cunoaşte că vermicidele au o acțiune certă asupra parazitilor în 
faza intestinală a bolii (mebendazolul, thiabendazolul, piperazina). 

În ceea ce priveşte faza circulatorie sau musculară (de migrare şi 
respectiv de localizare a larvelor de Trichinella spiralis, în ultimii ani a apă- 
rut in literatura de specialitate anglo-saxonă ca "drug of choice" meben- 
dazolul, aflându-se încă în stadiu experimental pe animale eficacitatea alben- 
dazolului. 

În 1985, Mc Cracken R.O. si Taylor D.D. arată cá mebendazolul este de 
cea mai inaltá eficacitate in prevenirea infectiei experimentale la animalele 
care au primit medicamentul în timpul perioadei de invazie. De asemenea, 
De Nollin J şi colab (1974), Sennet P şi colab. (1977), Leibova şi colab, 
(1980), Levin M.L. (1983, Wattre P. şi colab (1986), Demonty J. şi colab 

(1989), Durant J. şi colab (1991) şi multi alții au obţinut rezultate dintre cele 
mai satisfăcătoare folosind mebendazolul în tratamentul trichinelozei. Astfel, 
Levin M.L. (1983) demonstrează degenerescenta şi moartea parazitului 
închistat la cei trataţi, iar Leibova şi colab. (1980) vorbeşte de asemenea la 
cazurile tratate cu mebendazol de o evidentă histologică de "dezintegrare a 
larvelor musculare". Toate acestea fac ca mebendazolul să fie trecut în 
A.H.F.S. (AMERICAN HOSPITAL FORMULARY SERVICE), Drug Infor- 
mation 1991 ca "drug of choice" (pag. 221), iar în manualele de parazitologie 
ca fiind "the best treatment against muscle larvae - Thiabendozele is no 
longer recomanded (Medical Parasitology de R. Muller şi J.R. Backer, 1990). 

De altfel şi in 1993, in "Guide to antimicrobial therapy" editat anual in 
USA, medicamentul recomandat a fi de ales, care se adresează celor trei faze 
de evoluţie a parazitului (intestinală, circulatorie şi musculară) este meben- 
dazolul (Vermox); dozele recomandate de mebendazol sunt de 300 mg/zi 
timp de 7 zile. Thiabendazolul (Mintezol) figurează ca medicament de 
recomandat doar pentru faza intestinală a bolii, în doze de 15 - 25 mg/kgc/zi 
timp de 3 zile. 

Tot în ultimii ani, cercetătorii din întreaga lume şi-au îndreptat atenţia şi 
asupra albendazolului, un alt antihelmintic. Cercetările sunt deocamdată 
experimentale. Astfel, un grup de cercetători din Slovakia condus de G. 
Hrckova, a publicat în martie 1993 în Journal of Helminthology din Londra, 
un studiu morfologic privind efetele albendazolului liposomizat în faza 
musculară a Trichinellei spiralis la şoarece, in care demonstrează eficacitatea 
albendazolului astfel tratat (liposomizat). 

În România, eficacitatea principalelor medicamente antihelmintice 
folosite în tratamentul trichinelozei este încă în studiul clinicienilor şi a 
veterinarilor. Astfel, aceştia din urmă, având la dispoziţie actualmente 
metode rapide de diagnostic a trichinelozei la porcii vii cu ajutorul testelor 
imunoenzimatice, de tip ELISA, au tratat loturi de animale bolnave cu 
thiabendazol, mebendazol si  albendazol Au constatat astfel că 
thiabendazolul nu distruge semnificativ larvele prezente în musculatură 
(persistând larve vii în musculatura limbii) si cá mebendazolul şi 
albendazolul au realizat acest deziderat când s-au folosit doze moderate de 
medicament însă repartizate în prize şi pe o perioadă mai lungă de timp. De 
aceea obiectivul veterinarilor (exprimat de anumiţi reprezentanți ai lor) ar fi 
de a folosi albendazolul (care are, un pret de cost redus) în masă la porci, atât 
în profilaxia bolii, cât şi terapeutic, înainte de sacrificare. 

În Spitalul clinic de boli Infectioase Colentina, albendazolul se află în 
faza de experimentare în tratamentul trichinelozei la om, folosindu-se doza 
de 600 mg/zi la adult, repartizată în 3 prize şi pe o perioadă de 5 zile. Din 
punct de vedere clinic rezultatele sunt bune, însă se întâmpină dificultăți în 
ceea ce priveşte verificarea influenței preparatului asupra larvelor localizate 

în musculatură (ținând cont de faptul cá muşchii cei mai afectați sunt cel mai 
greu de abordat). 

Medicamentele folosite în tratamentul etiologic al trichinelozei la noi în 
țară sunt în momentul de faţă: thiabendazolul (pentru faza intestinală a 
parazitului), mebendazolul şi albendazolul (pentru toate cele trei faze) şi 
dietilcarbamazina (folosită mai ales după ce faza toxică a dispărut, când 

Mebendazolul este foarte bine tolerat digestiv - nefund semnalate efecte 
secundare (chiar la doze mari) -, spre deosebire de thiabendazol, care dă 
destul de frecvent la 3 - 4 ore de la administrare dureri abdominale, greturi, 
vărsături de tip central, amețeli şi uneori diaree, somnolentá, astenie, 
bradicardie şi hipotensiune arterială. Reacţiile adverse apar mai ales când se 
depăşeşte doza de 3 g/zi timp de 5 zile şi când preparatul se administrează pe 
stomacul gol. Eficacitatea thiabendazolului este cu atât mai slabă cu cât 
administrarea este mai tardivă faţă de debutul bolii. 

Dietilcarbamazina (Hetrazan, Notezine, Loxuran) se administrează în 
doze de 6 mg/kgc/zi în serii la 10 zile timp de 2-3 luni. Preparatul 
influențează leucocitele să pătrundă în chisturi şi produc dezagregarea 
larvelor. Deoarece leucocitele sunt paralizate de cortizon (care este foarte util 
în faza acută a bolii pentru manifestările inflamatorii şi alergice ale toxinelor 
parazitare), dietilcarbamazina se recomandă a fi utilizată după ce faza toxică 
a bolii a dispărut. 

Albendazolul prezintă o puternică activitate antihelminticá. El este foarte 
bine tolerat digestiv, pătrunde bine prin mucoasa intestinală ajungând în 
țesuturi. Efectele secundare sunt foarte rare şi constau în diaree, vărsături, 
dureri abdominale, vertij, cefalee. 

Aceste medicamente sunt comercializate sub următoarele denumiri 
comerciale: mebendazolul ca Vermox, cu 100 mg/tb, thiabendazolul ca 
Mintezol cu 500 mg/tb, dietilcarbamazina ca Loxuran cu 50 mg/tb, iar 
albendazolul ca Zentel cu 400 mg/tb. Toate medicamentele sunt contra- 
indicate la gravide. 

TRATAMENTUL PATOGENIC este de mare utilitate in trichineloză, 
având in vedere o inhibare a mecanismului toxico-alergic responsabil de 
majoritatea manifestărilor clinice din trichineloză. În acest scop este necesar 
a se folosi cortizonul în majoritatea formelor clinice medii şi în toate formele 
severe de boală, cu rezultate foarte bune. În formele uşoare şi în unele forme 
medii, ca şi in convalescenta celorlalte forme în care s-a folosit cortizonul în 
faza acută, se folosesc antiinflamatorii nesteroidiene. 

În meningită şi meningoencefalita trichinelozicá, pentru reducerea 
edemului cerebral este necesară folosirea de manitol 10% sau 20% în 
perfuzie sau a glucozei hipertone ca şi a furosemidului. 

Edemele voluminoase necesită tratament diuretic cu furosemid, iar 
tromboflebitele terapie anticoagulantă (heparina, trombostop). 

TRATAMENTUL SIMPTOMATIC se adresează manifestărilor 
insotitoare greață, vărsături, dureri abdominale epigastrice determinate de 
terapia antiinflamatorie etc. Se mai pot folosi antialgice, decontracturante 
musculare, când este cazul. 

Preparatele de calciu sunt necesare pentru rolul lor antialergic şi pentru 
grăbirea calcificării chisturilor. 

În cele ce urmează vom expune tratamentul pe care-l considerăm cel mai 
indicat, potrivit ultimelor cercetări în domeniu, în diferite stadii ale bolii, 
după cum se prezintă bolnavul de trichineloză la medic. 

Dacă bolnavul se prezintă la medic imediat, în primele ore după ingestia 
cărnii parazitate, este indicat să 1 se facă acestuia spălături gastrice, urmate de 
administrarea de purgative cât mai active, toate acestea în scopul de a 
îndepărta parazitii pătrunşi în tubul digestiv. Ca purgativ se foloseşte uleiul 
de ricin - inițial două linguri, urmate după o oră de o altă lingură - şi apoi în 

mod alternativ cu sulfatul de sodiu, până la golirea cât mai completă a 
intestinului. 

Dacă bolnavul se prezintă însă la medic în perioada primei săptămâni de 
la ingestia cărnii de porc infestate (deci în faza intestinală a bolii) este reco- 
mandat a se face tratament paraziticid. Astfel, se poate folosi mebendazolul 
(Vermox) 300 mg/zi timp de 3 zile sau thiabendazol (Mintezol) în doză de 25 
mg/kgc/zi 3 zile consecutiv, in 2 - 3 prize zilnice. În lipsa acestora putem 
folosi cu rezultate bune piperazina (Nematocton) sau derivații săi. Toate 
aceste medicamente au capacitatea de a distruge parazitii adulti aflați în 
intestin. 

Odată cu apariția febrei şi a celorlalte manifestări toxico-alergice 
determinate de prezenţa parazitilor în sistemul circulator şi muşchii striati, 
tratamentul va fi individualizat în funcție de forma clinică de boală. Formele 
grave şi cele medii necesită spitalizarea într-un spital de boli infecțioase. Se 
impune repausul la pat, o dietă bogată în calorii (prin creşterea glucidelor în 
alimentație), vitamine şi un regim alimentar desodat când se folosesc 
preparate cortizonice. ` 

a) În formele uşoare de boală se recomandă tratament paraziticid cu 
Vermox şi uneori, când mialgiile sunt supărătoare, antiinflamatorii 
nesteroidiene ca aspirina (3 tb/zi), indometacin 2 tb/zi, diclofenac 2 tb/zi etc. 

Vermoxul va fi administrat la un adult, în doză de 300 mg/zi (3 tb) timp 
de 7 zile. În felul acesta sunt distruşi atât parazitii intestinali cât şi cei 
circulanti sau localizati în musculatura striată. 

b) În formele medii de boală, tratamentul paraziticid este identic cu cel 
din formele uşoare de boală, iar medicatia antiinflamatorie este totdeauna 
necesară. Aceasta din urmă se poate rezuma la antiinflamatorii nesteroidiene 
(aspirina, indometacin, diclofenac, fenilbutazonă) când starea generală nu 
este prea mult afectată, iar febra, mialgiile şi edemele sunt moderate, sau în 
formele cu simptomatologie mai accentuată (stare generală alterată, febră 
mult crescută, edeme faciale şi mialgii puternice) se introduce tratament 
cortizonic în doze antiinflamatorii (hemisuccinat de  hidrocortizon 
5 mg/kgc/zi sau Prednison 1 mg/kgc/zi)... 

Tratamentul cortizonic reduce rapid simptomatologia, însă din studule 
clinice efectuate s-a constatat că el este necesar cel puţin 2 zile după 
remiterea simptomelor din faza acută, pentru a fi scăzut apoi lent, cu 10 mg 
la 3 - 4 zile (totalizând cel puțin 10 zile de tratament cortizonic). El este 
urmat de terapie cu antiinflamatorii nesteroidiene la externarea din spital 
atunci când la scăderea dozelor mialgiile reapar. 

Tratamentul antunflamator steroidian folosit în doze mai mici şi pe o 
perioadă mai scurtă de timp pare a fi cauza cea mai frecventă de reaparitie a 
manifestărilor clinice, mai ales în primele 3 luni de zile. 


Tratamentul 


Tratamentul cu preparate de calciu (lactic, gluconic) este necesar atât ca 
antialergic în faza acută de boală, cât şi în convalescentà, ajutând la 
calcificarea larvelor musculare. 

c) În formele grave de boală tratamentul este în esență acelaşi ca şi la 
formele medii de boală (paraziticid şi cortizonic), adăugându-se la acestea 
tratamentul individualizat al complicatiilor existente. 

Apariția complicaţiilor necesită consultul medical interdisciplinar de 
specialitate: neurologic, cardiologic, urologic, de medicină internă, stabi- 
lindu-se astfel o conduită terapeutică cât mai completă şi individualizată 
cazului de tratat. 

Bolnavii sunt monitorizati (prin urmărirea pulsului, tensiunii arteriale, 
frecvenței respiratorii, diurezei etc.). Reechilibrarea hidroelectrolitică este 
totdeauna necesară, foloșindu-se ser fiziologic, glucoză 5% sau 10%, ca şi 
administrarea de sedative, vitamine, anabolizante de sinteză. 

Tratamentul cortizonic va fi prelungit în doze antiinflamatorii, câteva zile 
după remiterea simptomelor de fază acută (febră, edeme, semne neurologice 
etc.) cu scăderea progresivă şi lentă a dozelor. Se recomandă urmărirea 
curbei eozinofiliei, ştiindu-se faptul că numărul de eozinofile scade sub 
tratamentul cortizonic şi că dispariția bruscă a eozinofilelor are o semnificație 
de prognostic sever. 

Apariția complicatiilor neurologice necesită uneori tratament vasodi- 
atator cerebral, iar prezența meningitei sau a meningoencefalitei trichi- 
nelozice impune tratament depletiv cu manitol, glucoză hipertonă sau 
furosemid. 

Prezența miocarditei trichinelozice impune administrarea de tonicardiace 
(Lanatosid, Digoxin). Formele complicate cu tromboflebită sau tromboze 
arteriale necesită terapie, cu heparină sau trombostop, sub control repetat al 
timpului Howell, respectiv al timpului şi concentrației de protrombină 
(timpul Quick). 

Suprainfectiile bacteriene necesită tratament antibiotic susținut. 

Bolnavii care au prezentat formele clinice severe de boală, cu complicații 
neurologice sau cardiace sunt externati din spital cu recomandarea de a se 
prezenta periodic la control (clinic, hematologic) atât la medicul infectionist 
care l-a tratat, cât şi la specialistul neurolog sau cardiolog din policlinica 
teritorială. 

VII. EPIDEMIOLOGIE 


Trichineloza, ca boală parazitară care se contractează de la animale este o 
zoonoză, respectiv o parazitozoonoză, aşa cum este printre altele şi hida- 
tidoza (chistul hidatic), care fac obiectul părţii a doua a lucrării noastre. 

Dar dacă, de exemplu în hidatidoză, evoluția parazitului se face în două 
gazde, din care una care adăposteşte parazitul adult este gazda definitivă, iar 
cealaltă care adăposteşte stadiul larvar este gazda intermediară, în 
trichineloză întreagă evoluţie a parazitului se desfăşoară în una şi aceaşi gaz- 
dă, care este pe rând şi gazda definitivă şi gazda intermediară (evoluţie 
autoheteroxenă). 

Această evoluție mai particulară întâlnită în trichineloză, îi conferă acestei 
parazitoze, caractere epidemiologice proprii, care în vederea instituirii unor 
măsuri adecvate de profilaxie şi combatere se cer a fi bine cunoscute. 

Noţiunile care privesc epidemiologia acestei boli se pot referi înainte de 
toate la sursa de infecţie, aceea care, ca primă verigă a lanțului epidemic, 
cuprinde animalele care se fac vinovate de apariţia bolii la om. 

Alte date care se referă la căile de răspândire a bolii în natură şi la modul 
de transmitere a acesteia la om, formează la un loc a doua verigă a lanțului 
epidemic. 

În sfârşit cea de-a treia verigă a aceluiaşi lanţ epidemic, este reprezentată 
de gazda umană, respectiv omul care face boala. 


A. SURSA DE INFECȚIE A BOLII 


Principala sursă de infecție, de la care omul preia parazitul este la noi și în 
cele mai multe regiuni ale globului, porcul domestic (Sus scrofa domestica). 
Infestarea se face prin ingerarea de came sau produse de carne, în care 
larvele incapsulate ale parazitului Trichinella spiralis n-au fost distruse 

printr-o tratare termică suficientă sau printr-o congelare la temperaturi joase 
corespunzătoare. 

Rolul porcilor infestati în declanşarea unor focare epidemice de 
trichinelozá, mai mari sau mai mici, a fost în repetate rânduri demonstrat şi în 
tara noastră. Acest lucru a fost şi mai recent făcut, pentru focarele tot mai 
numeroase de boală din judeţul Hunedoara, unde aşa după cum arată Cristea 
şi colab. (1983) în comunicarea "Consideraţii asupra epizootologiei 
trichinelozei în Valea Jiului" (Rev. Română de Parazitologie nr. 1/93, pag. 
22-23), frecvenţa trichinelozei la porci a crescut de la 2,77% în 1988 la 
7,60% în 1992. 

Rolul de principală sursă de infecţie care în trichineloze revine porcilor 
infestati în proporţii care variază între 1 - 20%, se datorează faptului cá cel 
puțin în regiunile temperate din Europa şi America, carnea acestora intră 
frecvent în alimentaţia populaţiei. Pe de altă parte la acest rol de sursă 
principală de infecţie care revine porcului, un aport important îl aduc largile 
parazitul. După cum se ştie, sub acest raport, primul loc îl ocupă sobolanii, 
care sunt frecvent infestati şi care ca şi porcul fac parte din aceeaşi 
biocenoză. Unul dintre noi (Gherman şi colab. 1959) ne-am edificat asupra 
rolului şobolanilor în infestarea porcilor odată cu investigaţiile pe care le-am 
făcut cu prilejul unei mari epidemii de trichineloză apărute la om în 1959. 
Faptul că porcii infestati, vinovaţi de apariţia bolii la om proveneau (aşa după 
cum ne-a arătat ancheta epidemiologică dintr-o îngrăşătorie de porci din zona 
respectivă, ne-a obligat acest lucru să facem un control trichineloscopic atent 
a unei părți din populaţia densă de şobolani din această unitate. Acest control 
trichineloscopic ne-a permis să constatăm că proporția de infestare a 
cadavrelor de şobolani adunaţi de aici ca şi aceea a şobolanilor vii capturați, 
trecea de 7% (7,13%). Am menţionat tot atunci că la o parte însemnată din 
șobolanii examinati, parazitarea era dată de o densitate neobişnuită de larve 
incapsulate. Astfel la unul din aceşti șobolani găsiți infestati numărul 
parazitilor trecea de 100 pe câmpul optic al trichineloscopului proiector Row. 
A trebuit din acestea să deducem că la infestarea porcilor a contribuit în 
unitatea investigată, pe lângă proporție relativ ridicată de infestare a 
şobolanilor şi intensitatea în care aceştia era parazitati. Am apreciat în acelaş 
timp cá imfestarea porcilor din această unitate putea fi pusă şi pe seama 
faptului că deratizările periodice instituie aici nu erau întotdeauna urmate de 
strângerea şi îndepărtarea cadavrelor de şobolani. Ori fără asemenea măsuri, 
şobolanii vii pot devora şi mai uşor cadavrele eventual infestate ale acestora. 
Pentru rolul important care a revenit şobolanilor în răspândirea trichinelozei 
din această unitate a pledat şi faptul că din examinarea a câtorva sute de 
şobolani dintr-o localitate învecinată nu. am avut nici un caz pozitiv. 

fig. nr. 13.- Frecventa trichinelozei la porcii sacrificați 
în Valea Jiului din gospodăriile populaţiei 
în ultimii 5 ani (după Cristea şi colab. 1993) 

Observații mai recente care pledează de asemenea pentru rolul 
șobolanilor in infestarea porcilor, le avem din judeţul Hunedoara (Valea 
Jiului îndeosebi), acolo unde întâlnim în prezent cel mai mare focar de 
trichineloză la om de la noi şi acolo unde proporţia de infestare a porcilor a 
crescut în ultimii ani de la 2,77% la 7,60%. În diferite localităţi din acest 
judeţ, proporţia de infestare a şobolanilor în 1992, variază după Cristea şi 
colab. (1993) între 33,8 şi 70,8%, cu o medie de 54%. Asemenea mari 
proporţii de infestare a şobolanilor ne îngăduie să-i considerăm pe aceştia 
ca principalii vinovaţi de apariția trichinelozei la porci şi indirect la om. În 
special porcii lăsați liberi, aşa cum se întâmplă frecvent în mediul rural, au 
prilejul, în vagabondajul lor, de a da şi peste cadavre de şobolnai sau de alte 
animale din biocenoza de casă. În grămezile de gunoi cu tot felul de rezidii 
solide, aşezate la întâmplare pe maidane sau pe marginea şanțurilor, sunt 
aruncate şi adunate cadavrele de şobolani sau cadavrele de câini, pisici, etc., 
care pot fi de asemenea infestate. Aşa de exemplu, proporția de câini 
infestati, în acelaşi important focar de boală la om din Valea Jiului se apropia 
în 1992 de 40% (Cristea şi colab. 1992). Aspecte ca acestea le întâlnim destul 
de frecvent, aşa cum am menţionat, în mediul rural, unde gospodarii 
neputând uneori să asigure porcilor o alimentație îndestulătoare, recurg la 
aceea de a-i lăsa liberi pentru a se alimenta pe cont propriu cu ceea ce găsesc. 
Mai frecvent, acest lucru se poate întâmpla şi în periferiile sărace ale 
oraşelor, acolo unde şobolanii îşi găsesc mai uşor condiții de viaţă şi de 
reproducere. 

Infestarea frecventă a porcilor, prin devorarea şobolanilor sau a 
cadavrelor acestora, se poate frecvent realiza in crescătoriile şi îngrăşătorule 
de porci. După cum se ştie în asemenea unităţi, numărul şobolanilor atraşi de 
produsele oferite spre alimentaţia porcilor este uneori destul de mare. Din 
această cauză, deratizările periodice din aceste unități pot deveni absolut 
necesare şi indicate. Ori dacă după asemenea deratizări, şobolanii morti (în 
urma toxicului folosit), nu sunt strânşi şi nu sunt incinerati sau îngropaţi, se 
pot întruni condiții pentru o creştere evidentă a parazitozei în rândurile 
porcinelor din unitățile respective. 

Cum relatam şi mai sus, o creştere a trichinelozei de acest fel, într-o 
îngrăşătorie de porci de la Turnu-Severin, am semnalat-o şi noi cu ani în 
urmă (Gherman şi colab. 1959). 

Este de presupus ca, dificultăţile pe care le întâmpină în prezent 
crescátoriile şi îngrăşătoriile de porci în aprovizionarea cu furajele necesare 
animalelor, ar putea fi o cauză a creşterii proportiei de infestare prin trichină. 
Porcii înfometați nu vor putea menaja nici şobolanii vii care circulă prin 
jgheaburile în care nu mai găsesc nimic din produsele cu care au fost 
obișnuiți. 

Porcii însă, aşa după cum am menţionat şi mai sus, se pot infesta şi 
devorând cadavrele de câini, pisici sau de alte animale din biocenoza de casă 
sau din biocenoza silvatică, care pot fi purtătoare a parazitului Trichinella 
spiralis. 

Nu este de neglijat nici faptul că porcii pot contracta boala şi din resturile 
care le sunt aruncate odată cu sacrificările altor porci eventual infestati. Aşa 
de exemplu, Matoff (1963) a obţinut trichineloza la porcii care au primit ca 
hrană intestine de la alte animale infestate. 

În sfârşit, sunt numeroase observaţii care permit să se vorbească despre 
posibila infestare a porcilor prin materiile fecale (coprofagie). Faptul că unele 
păsări pot elimina in dejectu larve infestante şi faptul că aceste larve îşi 
păstrează capacitatea de invazie şi până la 15 zile, fac să crească şi mai mult 

Potenţialul individual infestant al porcilor câştigă în greutate şi din cauza 
că cel puţin o treime din cei infestat! se prezintă cu o infestare masivă - peste 
5 000 de larve/g. În sfârşit la acest potenţial care revine porcului în 
epidemiologia bolii, contribuie şi faptul că porcii infestati fac de regulă o 
boală uşoară, aproape inaparentă. 


TRICHINELOZA 
Trichinella spiralis 


fig. nr. 14 - Circuitul în natură (I. Gherman) 

Din cele relatate rezultă cá cel puţin pentru tara noastră (şi mai toate țările 
din Europa şi America de Nord), porcul domestic, în muşchii căruia (şi chiar 
slănină) se găsesc larvele incapsulate de Trichinella spiralis, constituie sursa 
principală de la care omul poate lua boala. Apare totodată evident faptul cá în 
infestarea porcilor un rol din cel mai important, revine şobolanilor. Dar la 
menținerea în natură a parazitului şi la asigurarea unei surse de boală pentru 
om, mereu activă, îşi dau concursul şi alte gazde ale parazitului, din care, 
unele din biocenoza de casă (domestică), iar altele din cea de pădure, 
silvatică sau sălbatică. Așa de pildă, dacă prezenţa parazitului la câine (Canis 
familiaris) sau pisica (Felis catus domestica) la noi, nu pot conferi acestora 
calitatea de sursă directă de îmbolnăvire pentru om, aceste carnivore de pe 
lângă casa omului, dețin însă un rol însemnat în circuitul pe care-l înscrie 
parazitul şi boala prin legătura pe care o asigură între focarele primare, silva- 
tice (sălbatice) şi între cele secundare, sinantrope sau domestice. 

Trichineloza prezentă la peste o sută de mamifere (vezi lista alăturată) 
este din plin reprezentată şi în rândurile animalelor sălbatice care se întâinesc 
în tara noastră. 


LISTA ANIMALELOR CE POT FI INFESTATE DE TRICHINE 
(după Lupaşcu şi col. 1970) 


Suidar: Porc domestic (Sus scrofa domestica) 
Mistret (Sus scrofa ferus) 


Carnivore. câine: Canis familiaris; lup: Canis lupus; coiot (lupul 
preenilor): Canis latrans, şacal: Canis aureus, Thos adustus, Canis 
mesomelas; vulpe: Vulpes vulpes; corsac: Vulpes corsac; vulpe rogie: Vulpes 
fulva; vulpe de Alaska: 

Vulpes alascensis, vulpe polară (arctică): Alopex lagopus; vulpe cenușie: 
Urocyon cinereorgentus; hienă várgatà: Hyaena hyaena; hiená pătată: 
Crocuía crocuta; câine-enot (cáine-jder): Nyctreutes procyonoides; pisică 
domestică: Felis catus domestica; | 
pisică sălbatică: Felis silvestris; felis euptilura; râs: Lynx (sin. Felis lynx); râs 
polar: Z. canadensis, rág roşu: L. rufus canadensis; tigru: Felis tigris; 
leopard: Felis pardus, Panthera pardus; leu: Leo leo; nevástuicá: Mustela 
nivalis, M. altaica, M. sibirica; dihor: Putorius putorius (sin. P. vulgaris, 
Mustela putorius); hermelinà: Mustela erminea; hermeliná arcticá: Mustela 
erminea arctica, M. rixosa eskimo; vizon: M. vison, M. rixosa; nurcă: 
Lutreola lutreola (sin. M. lutreola); jder de copac: Martes martes; jder de 
piatră: M. foina; jder cu gât galben: M. flovigula; zibelină: Martes zibelina; 
vidrá: Lutra lutra; viezure (bursuc): Meles meles, viezure american: Zaxida 
taxus, viezure-flămânzilă: Gulo gulo, G. lascus; kolonoc: Kolonocus 

sibiricus, sconcs: Mephitis mephitis, Spilogale interrupta; mangustá: 
Herpestes ichneumon, mangustă birmană: Mungos birmanicus, civetă 
indiană: Viverricula indica bengalensis, Paradoxurus hermaphroditus; urs 
brun: Ursus arctos, urs negru american (baribal): Ursus americanus; urs 
polar (urs alb): Thalarctos maritimus; urs spălător (raton): Procyon lotor; 
focă bárboasà: Erignathus barbatus; focă inelată: Phoca hispidasinfoetida; 
morsá: Odobaenus rosmarus; delfin alb (beluga): Delphinapterus leucas. 

Rodentia. Iepure american: Lepus americanus dalli; popândău: Citellus 
citellus, Citellus undulatus; hârciog: Cricetus cricetus, castor canadian: 
Castor canadensis; bizam: Ondatra zibethica; leming brun: Lemmus sibiricus 
trimucronatus, veverità: Scriurus vulgaris, Sciurus niger, Tamasciurus 
hudsonicus, şobolan cenuşiu: Rattus norvegicus: şobolan negru: Rattus rattus 
(subsp. Rattus rattus alexandrinus), Rattus havaiensis, şobolan de apă 
(guzgan roşu): Arvicola terrestris, şobolan de câmp: Apodemus agrarius; 
şoarece de casă: Mus musculus; şoarece de câmp: Microtus arvalis, M. 
miurus muriei, M. oeconomus innuitis, M. gregalis,, şoarece roşcat 
(scurmător): Clethrionomys  ratilus dawsoni, C. glareolus, şoarece 
subpământean: Pitymys subterraneus, şoarece din S.U.A. Peromyscus 
leucopus; şoarece din Africa de Sud: Praomys (Mastomys) natalensis. 

Insectivora. Arici: Erinaceus europaeus, E. roumanicus, E. auritus; 
cârtită: talpa europaea, chițcani: Sorex araneus, S. minutus, S. 
macropygmeus sin. S. coecutiens), S. aeropigmatus, subsp. S. tscherskii (sin. 
S. minutissimus tscherskii). 

Marsupiala. Oposum (macrura): Didelphis marsupialis. 

Astfel investigaţii făcute la noi, in special de către Lupu $1 Cironeanu, 
între 1956 - 1965, au dus la constatarea că lupul (Canis lupus), saa 
(Vulpes vulpes), pisica sălbatică (Felis silvestris jderul (Martes martes), 
dihorul (Putorius putorius, viezurele (Meles meles) ş.a., apar infestate în 
proporții care pot ajunge în unele cazuri până la 40 - 50%. Canibalismul care 
este prezent printre animalele sălbatice din focarele primare şi pe care-l 
întâlnim şi la o parte din animalele domestice din focarele secundare, asigură 
trichinelozei caracterul complex sub care se prezintă boala, din punct de 
vedere epidemiologic. 

La circuitul pe care spuneam că-l descrie parazitul între cele două focare 
şi la menținerea astfel a unui rezervor prmanent de infectie în natură, 
contribuie în mare măsură şi neglijentele umane “prin lăsarea pe teren a 
cadavrelor provenite din combaterea carnivorelor sălbatice şi domestice 
(Nestorov şi colab. 1991). 

În acelaş timp, printre animalele din focarele primare, naturale, se găsesc 
şi dintre acelea care pot fi surse directe de infectie pentru om. Dintre acestea, 
în ţara noastră fac parte porcul sălbatic (Sus scrofa ferus) şi ursul (Ursus 
arctos). 

La urs de exemplu, parazitul Trichinella spiralis este relativ frecvent. Din 
98 urşi examinati în cursul anului 1967, parazitul a fost găsit la 10 dintre 
aceştia (10,2%), iar examinările făcute de Nestorescu şi colab. (1991) în 
decurs de 20 de ani, au stabilit o proporție de infestare a urşilor de aproape 
20% (18,5%). 

Boala poate trece la om, atâta vreme cât şi noi am descris un prim episod 
epidemic de trichinelozá format din 7 îmbolnăviri şi un deces, determinat de 
o pastramă afumată obţinută de la un urs vânat pe valea Lotrului (Gherman şi 
colab. 1960). 

Nici la porcul sălbatic (mistrețul) parazitoza nu este aşa de rară, mai ales 
că Niţulescu, Nestorov şi colab. (1991) numai în sezonul de vânătoare 
(1990 - 1991) întâlnesc 27 de animale infestate, făcând şi observație că este 
vorba de o creştere considerabilă" a cazurilor de acest fel. Aşa se explică, că 
porcul sălbatic a fost găsit la originea unor cazuri de trichineloză înregistrate 
la om în ultima vreme. 

Totuşi, atât urşii cât şi porcii sălbatici, sunt destul de rar (dar nu chiar şi 
exceptionali) întâlniți ca surse de infecţie în cazurile de trichinelozá 
înregistrate la noi. 

În anchetarea epidemiologică a diferitelor cazuri izolate sau a acelora 
apărute în focar, este necesar să fie avute în vedere şi asemenea surse de 
infecție care provin din focarele silvatice primare. 

De altfel merită să fie avut în vedere şi faptul că dintre animalele din 
focarele secudare (domestice) nu pot fi excluse nici cabalinele şi nici ovinele. 
A devenit cunoscută o epidemie mare de trichineloză descrisă relativ recent 
în Franţa şi care a fost determinată de o carne de cal. De asemenea nu trebuie 
să privim cu prea mare nedumerire nici faptul că un bolnav de trichineloză 
internat de curând în Spitalul Colentina incrimină ca sursă de infecţie a trichi- 
nelozei de care suferă, o carne de miel. 


B. MODUL DE TRANSMITERE LA OM 
CĂI DE RĂSPÂNDIRE ÎN NATURĂ 


Transmiterea trichinelozei la om se face pe cale digestivă (orală) prin 
carnea de porc sau de alte animale domestice (cai, o1 etc) sau sălbatice (porc 
sălbatic, urs, etc) care de regulă sau întâmplător pot fi purtătoare a parazitului 
Trichinella spiralis. 

Transmiterea transuterină, pe cale intravenoasă, subcutanată, intraperi- 
toneală sau pe cale nazală sau anală drept posibile experimental la animale, 
n-au pentru trichineloză umană o semnificatie particulară. Aceasta în schimb 
vine să atragă atenția asupra unei evoluții complete şi complexe, de la care 

parazitul, de cel mai multe ori nu se abate, oricare. ar fi calea prin care 
pătrunde în organismul gazdă. Adaptarea de care dá dovadă parazitul in 
cursul diferitelor lui stadii de evoluţie din gazdă parazitată îşi găseşte o 
de mamifere si alte viețuitoare pe care le poate parazita. Aceste numeroase 
viețuitoare din care parazitul îşi poate face o gazdă (atât pentru adulti cât şi 
pentru stdule lui de larve embrionare sau de larve incapsulate) îi asigura o 
largă răspândire în natură. 

În răspândirea largă a trichinelozei în natură contribuie printre altele si 
faptul că transmiterea parazitozei la porc, câine, pisică, şobolan şi alte 
animale nu se datoreşte numai canibalismului prezent la o parte din animale 
domestice sau sălbatice. 

Aşa cum s-a remarcat încă de mai multă vreme, transmiterea parazitozei 
la unele animale se poate face atât prin ingerarea de intestine de la animalele 
infestate, cât şi prin dejectiile pe care acestea le elimină (coprofagie). 

La aceeaşi extinsă răspândire a trichinelozei în mediul ambiant, un aport 
important își mai pot aduce unele specii de peşti, crustaceele, râmele, 
insectele şi chiar unele păsări. 

Aşa de exemplu, autorii polonezi au obţinut o transmitere a trichinelozei 
la câini şi pisici prin intermediul unor mamifere marine infestate 
experimental. De asemenea Olteanu şi Stoican (1965) au transmis parazitul la 
aproape 30% din râmele care au fost obligate să trăiască, într-un mediu cu 
carne trichinată. Administrate ca hrană şobolanilor, acestea au transmis 
infestatia la sobolani într-o proporţie de 50% (Lupaşcu şi colab. 1970). 

Rolul unor specii de peşti nu poate fi pus la îndoială şi nu credem că 
observarea de trichine la anghilă, ştiucă sau crap se datoreşte "unor erori de, 
diagnostic" aşa cum s-a susținut de Lupaşcu şi colab. (1970). Aceasta mai 
ales după ce s-a constatat şi faptul că peştii alimentati cu carne trichinată 
elimină larve la 4-5 zile după infestare. Peştii care servesc de gazde 
intermediare obligatorii (a doua gazdă) într-o parazitoză ca botriocefaloza, ar 
putea să dețină un rol aproximativ asemănător şi în trichineloză. 

Rolul insectelor în răspândirea trichinelozei a fost pe bună dreptate 
suspectat, după ce mai ales parazitul Trichinella spiralis a fost semnalat la 
animale insectivore ca ariciul (Erinaceus europaeus) cártita (Talpa 
europaea) chitcanul (Sorox araneus) ş.a. De altfel, s-au făcut observaţii certe 
ca larvele unor muşte (Musca domestica, Sarchophaga carnaria, Lucilia 
sericala Ş.a.), larvele unor specii de coleoptere necrofage din familiile 
Silphidae şi Carabidae ca şi unele specii de gândaci, pot păstra în intestinul 
lor larve libere şi incapsulate de Trichinella spiralis. Cum aceste larve îşi 
păstrează capacitatea lor de invazie mai multe zile, s-a atribuit acestora 
caracterul de gazde naturale în trichineloză (Merkusev 1955, Negrobov 

1960). O evoluţie normală a parazitului a fost observată chiar şi la broaşte 
(Matoff 1961). ` 

După infestările experimentale ale liliecilor şi a diferitelor specii de 
păsări, infestări care au dus până la dezvoltarea larvelor în musculatura lor, 
putem susține că şi păsările pot deține un rol semnificativ în răspândirea 
trichinelozei în natură. Acest lucru apare cu atât mai verosimil cu cât faza 
musculară a parazitului a putut fi reprodusă - printre alte păsări - chiar la ciori 
şi bufnite, a căror preferinţe pentru cadavre este cunoscută. Nu este de 
asemenea lipsit de importanță nici faptul că faza musculară a parazitului a 
putut fi reprodusă şi la porumbei. 

În sfârşit la poluarea mediului înconjurător pot să-şi aducă contribuţia în 
mediul rural şi păsările de curte (găinile, gâştele, curcile etc.), la care expe- 
rimental a fost obținută dezvoltarea intestinală a trichinelor. 

Toate aceste numeroase căi care participă la răspândirea trichinelozei în 
natură, duc în mod practic la o poluare parazitară a mediului ambiant, pe care 
n-o întâlnim decât în puţine alte parazitoze. Posibilitatea parazitului 
Trichinella spiralis de a se supune la o evoluţie completă în organismul unor 
gazde din cele mai diferite, ca şi posibilitatea acestuia de a-şi realiza o gazdă 
din extrem de numeroase viețuitoare, fac din trichineloză o parazitoză 
cosmopolită cu o largă răspândire pe glob şi în natură. 

Extensivitatea ca şi intensivitatea trichinelozei, rezultă din prezenţa 
parazitului atât la animalele din focarele naturale (primare, sălbatice) cât şi la 
acelea din focarele domestice (secundare) în aşa fei încât dacă acestea se pot 
menține independente, se pot tot aşa de bine şi întrepătrunde şi interfera. 

Aşa după cum am văzut, circuitul pe care-l înscrie parazitul în natură este 
in mare parte rezultatul canibalismului, dar şi a altor factori de risc infestant 
atât pentru om cât şi pentru animale. Ca atare, ecosistemele umane devin 
expuse agresiunii parazitare şi nu vor putea fi protejate decât printr-un 
ansamblu de măsuri care trebuie să aibă în vedere “ocrotirea mediului, a 
omului şi a efectivelor de animale" (I. Suteu 1992). 


C. OMUL CA GAZDĂ RECEPTIVĂ A 
PARAZITULUI, CEA DE-A TREIA VERIGĂ 
A LANȚULUI EPIDEMIC 


Receptivitatea față de trichineloză pare să fie generală, deşi parazitul 
închistat poate să trăiască la om timp îndelungat şi de o stare cel puţin de 
premunitie se vorbeşte în această boală. 

Sub raport rasial nu s-au semnalat diferente între albi şi negrii White 
(1962) citat de Lupaşcu şi colab. (1970) printre 529 cazuri de trichineloză, 

Din punct de vedere al sexului, boala după cele mai multe statistici, este 
mai frecvent întâlnită la femei decât la bărbaţi. Lupaşcu şi colab. (1970) de 
exemplu din 299 bolnavi înregistrați înainte de 1970, vezi fig. nr.1 5. găseşte 
44,14% de sex masculin şi 55,85 de sex feminin. Dintr-o statistică mai 
recentă făcută pe seama a 130 bolnavi internaţi la Cluj între 1986-1992, 
numărul celor de sex masculin este 44,84%, iar al celor de sex feminin este 
de 55,14% (Suteu Ofelia şi Bocşa L, 1992). Din alte statistici, aflăm că 
diferența de repartizare a bolnavilor de trichineloză între cele două see, cu 
preponderență la sexul feminin, este mult mai mare. Astfel printre bolnavii 
internați în ultima vreme în clinica de Boli infecțioase de la Spitalul 
Colentina, proporția femeilor era de aproape 70% întimp ce cea a bărbaților 
abia se apropie de 30%. Asemenea diferențe între cele două sexe, care 
pledează pentru preponderența bolii la femei, îşi găsesc explicația în ocaziile 
mult mai frecvente de a se infesta pe care le au femeile de profesiune casnică 
în cursul preparării cărnii. 

Sub raportul vârstei cei mai multi autori, sunt de acord că infestatia se 
poate produce la orice vârstă, mai ales că s-au înâlnit cazuri de trichinelozá 
sub un an, tot aga cum s-au citat cazuri de trichineloză şi peste 80 de ani. 

fig. nr. 16 - Repartizarea pe grupe de vârstă 
s a cazurilor noi de trichinelozá din 
anul 1992 (2147 cazuri) 

Studiul pe 299 cazuri de trichineloză înregistrate la noi înainte de 1970, îi 
permit lui Lupaşcu (1970) să semnaleze o incidență maximă a bolii între 31- 
40 ani (23,1%). Din aceeaşi statistică mai rezultă că dacă boala n-a fost 
întâlnită sub 1 an, a fost în schimb înscrisă la bolnavi cu peste 80 de ani. 

Din împărțirea pe grupe de vârstă a celor 2147 cazuri noi de trichineloză, 
apărute la noi în 1992, constatăm ca (vezi graficul fig. nr 16). 

Sub 1 an n-a fost înregistrat nici un caz, între 1 - 4 ani au fost înscrişi 64 
bolnavi, între 5 - 14 am 324 bolnavi, iar între 15 - 64 ani 1759. Peste 65 n-a 
fost înscris în 1992 nici un caz. 

Din împărțirea pe grupe de vârstă a celor 3649 bolnavi noi, înscrişi la noi 
în 1993, aflăm că sub un, an au fost întâlnite 6 cazuri, inire 1 - 4 ani s-au 
inregistrat 153; între 5 - 14 am 622 cazuri, între 15-64 ani au fost 
înregistrate 2771 cazuri iar după 65 am, în 1993 au fost întâlniți 47 bolnavi. 
(vezi fig. nr. 17). 

fig. nr. 17 - Repartizarea pe grupe de vârstă a cazurilor 
noi de trichineloză din anul 1993 
(3649 cazuri) 


Studiind prin comparaţie aceste două grafice, care se referă la repartizarea 
pe grupe de vârstă a bolnavilor constatăm că, aşa cum era de aşteptat, 
frecvența cea mai mare de cazuri ne apare la adolescenti şi adulti cuprinsi în 
această perioadă mare dintre 15 şi 65 ani. În plus se mai poate remarea că in 
1993 spre desebire de 1992, boala este reprezentată sub 1 un cu 6 cazuri și 
peste 63 de ani cu 97 bolnavi. Această extindere a trichinelozei la sub | an şi 

la cei de peste 65 de ani, ar putea să fie atribuită unei cazuistici mai bogate în 
1993, dar s-ar putea să fie şi rezultatul unor factori încă necunoscuţi. 

În ce priveşte repartizarea cazurilor de trichineloză pe cele două medii 
rural si urban, toate statisticele mai vechi, unele dintre ele făcute pe focare 
de boală ce le-am anchetat personal, indicau frecvența net superioară a bolii 
în mediul rural. 

Cu totul alta este repartiția între cele două medii, rural şi urban, in 
prezent. 

Astfel în 1992, din totalul de 2147 bolnavi noi înregistrați, aflăm că 
numai 463 provin din mediul rural si 1684 provin din mediul urban. 

În 1993, din totalul de 3649 bolnavi înregistraţi, constatăm că în timp ce 
din mediul rural provin doar 872, numărul celor care provin din mediul urban 
este de 2777. 

fig. nr. 18 - Repartizarea cazurilor noi 
de trichineloză din 1992 si 1993 în mediul rural şi urban 


Suntem deci, aşa cum spuneam şi altădată, în fata unu: proces de 
"urbanizare" a bolii, Aceasta așa-zisă "urbanizare" ar putea să fie numai 
aparentă. Cazurile mai numeroase înregistrate în ultimii ani la oras, îşi au 
originea în carnea de porc provenită din mediul rural, care este dusă la oras 
spre a fi comercializată. Pusă la dispozitia cumpărătorilor şi consumatorilor 
Înainte de a fi controlată, o asemenea carne infestată poate sta la originea 

cazurilor mai numeroase de boală întâlnite, aşa după cum vedem, mai 
frecvent la oraşe decât la state. 

Un aspect epidemiologic cunoscut este ca trichineloza, cel puţin în 
condițiile de viaţă, de climă şi de obiceiuri a țării noastre, are şi o evidentă 
incidență sezonieră în sensul ca numărul cel mai important de focare sau de 
cazuri izolate sunt înregistrate în sezonul de iarnă într-o perioadă cuprinsă 
între sfârșitul lunii decembrie şi mijlocul lunii februarie. Această perioadă 
corespunde sărbătorilor de Crăciun, în ajunul căruia, conform tradiţiei, se fac 
cele mai multe sacrificări de porcine şi se cosnsumă în mai mare măsură 
carne de porc şi diferite produse rezultate din această (cârnat afumat, şuncă 
etc.). 

fig. nr. 19 - Incidenta lunară a cazurilor de trichineloză (1963-1968) 


În prezent, deşi boala, a rămas în mare cu această incidență lunară, de 
caracter sezonier, totuşi trichineloza este prezentă şi în restul anului, chiar şi 
în lunile de vară. Focarele din lunile sezonului cald au însă un caracter net 
extensiv şi sunt de regulă reprezentate de cazuri de boală mai uşoară. 

În sfârşit, dacă in privința parazitului există probabil şi tulpini parazitare 
(în cadrul subspeciilor Trichinella spiralis nativa, T. spiralis nelsoni şi T. 
spiralis britovi) cu o putere infestantă diferențiată, este foarte probabil că si 
din partea gazdei umane, în cadrul unei receptivităţi generale, există la cei 
care au trecut prin boală o rezistență individuală de tip premunitie sau mai 
mult.. O asemenea rezistență, poate sta la originea acelor cazuri clinice mai 
uşoare, de o evoluţie mai scurtă şi cu o simptomatologie mai greu de încadrat 
în tabloul simptomatic al bolii. 


VIII. PROFILAXIE 


În prevenirea şi combaterea trichinelozei măsurile ce se impun, trebuiesc 
să aibă deopotrivă în vedere, sursa de infecție, modul de răspândire, şi de 
transmitere şi omul ca gazdă receptivd, care împreună constituiesc cele trei 
verigi ale lanţului epidemic în această parazitoză. 


A. MĂSURI RECOMANDATE ÎMPOTRIVA 
SURSEI DE INFECȚIE 


Măsuri în această direcţie vor fi cu deosebire îndreptate împotriva 
porcului, care reprezintă în regiunile temperate din Europa şi America de 
Nord, principala sursă de infecție. 

Cum porcii se infestează cel mai frecvent îngerând cadavre de şobolani, 
măsurile de prevenire şi combatere a bolu vor avea ca obiectiv şi lupta asupra 
acestora. | 

Ca atare, creşterea şi ingrágarea porcilor atât în sectorul particular cât şi în 
cel de stat se va face în adăposturi corect construite, în mod igienic între-- 
ținute şi care să nu fie expuse invaziei şobolanilor. 

Tot in acest scop, marile crescătorii şi îngrăşătorii de porci, vor fi 
întotdeauna amplasate la distanță de abatoare, ecarisaje sau de centrele de 
colectare a pieilor de vânat. 

Deratizările periodice (de 4 ori pe an) care se fac în aceste unităţi, trebuie 
să fie în mod obligatoriu urmate de strângerea tuturor cadavrelor de şobolani 
şi de arderea (încinerarea) sau îngroparea lor la 1,5 m adâncime. 

Obiceiul din unele localități rurale, de a se lăsa porcii liberi trebui 
combătut, având în vedere vagabondajul pe maidane, în grámezi de î 
marginea şanțurilor etc., lc oferă acestora prilejul de a se infesta, ingerând 

cadavre de şobolani sau de alte carnasiere (câini, pisici etc.) care sunt de 
regulă infestate în proporții importante. 

Rezultând din toate acestea rolul pe care-l deţin cu deosebire rozătoarele 
(şobolanii) în infestarea porcilor cu trichină şi în permanentizarea astfel a 
unei surse active pentru om, se cere de aceea ca în practică, în profilaxia 
bolii, o pondere de prim ordin să se acorde stârpirii organizate a rozátoarelor. 
Acest lucru este reclamat şi de faptul că pe lângă trichineloză, şobolanii şi 
diferite alte specii de rozătoare răspândesc sau constituie chiar sursa de 
infecție şi pentru diferite alte boli transmisibile. Dacă nici pesta (ciuma) care 
a făcut atâtea victime în trecutul îndepărtat nu poate fi trecută astăzi în rândul 
"bolilor istorice", în schimb în boli ca leptospiroza, tula-remia,turbarea ş.a., 
sobolanii dețin un rol major de care trebuie ținut seama. 

Pe lânpă acest loc cu totul semnificativ pe care-l ocupă şobolanii în 
patologia omului şi animalelor, nu sunt deloc de neglijat nici "pagubele 
imense” ce le pot aduce aceştia sectorului alimentar sectorului agricol şi 
chiar celui industrial. Pagubele din sectorul alimentar pornesc de la faptul că 
rozătoarele sinantrope, deşi omnivore, se hrănesc în special cu tot ce intră în 
alimentaţia oamenilor. În sectorul agricol, îndeosebi cel cerealier, pagubele 
pot deveni într-adevăr imense în cazul în special a "migrațiilor" şi a 
“invaziilor” de şobolani. Asemenea invazii de şobolani pot avea loc atunci 
când anumite condiţii favorabile duc la "înmultirea excesivă” a lor (S. 
Constantinescu şi G. Marchiş -1956). În sectorul indusrrial, şobolanii pot de 
asemenea produce pagube enorme prin roaderea "uneori ireparabilă” a 
produselor din lemn, piele, țesături, stofe, produse din cauciuc sau cabluri 
electrice. 

Prolificitatea şobolanilor este de altfel bine cunoscută şi se apreciază că 
numai "o singură femelă poate da naştere, într-un an la 1800 de descendenți”. 
Aşa se şi explică faptul că în anumite centre urbane mari numărul şobolanilor 
atinge îngrijorătoarea proporție om-şobolan de 1:1. 

Pe de altă parte selecția naturală evidentă printre şobolani şi mai ales 
puternicul instinct de solidaritate de care dau dovadă, îl obligă pe om la 
măsuri de combatere cât mai adecvate şi complexe şi care să capete un 
caracter de permanență. 

Aşa cum se afirmă într-o lucrare mai veche citată, "combaterea roză- 
toarelor constituie o adevărată datorie cetáteneascá" care trebuie intre-prinsá 
prin toate mijloacele, pentru ca să se pună la adăpost sănătatea oamenilor şi 
animalelor şi pentru ca să fie evitate pierderile ce le pot aduce economiei 
naționale. 

În acest scop, pe lângă măsurile de prevenire de care am menţionat mai 
sus, care prin combatere trebuie să vizeze împiedicarea pătrunderii șobo- 
lanilor până în adáposturile in care sunt crescuți şi ingrágati porcii, tot aşa de 
importante sunt şi măsurile periodice de deratizare care trebuiesc urmate 

întotdeauna de strângerea (şi îngroparea sau arderea) şobolanilor omorâţi cu 
această ocazie. 

În lupta împotriva şobolanilor, nu trebuie ignorate mai ales în cazul gos- 
podăriilor particulare (atacate de un număr mic de şobolani) şi unele măsuri 
mai vechi care apelează la curse de genul "groapa morţii”, borcanul cursă", 
sau diferite tipuri de curse sârmă (vârşe) sau de capcane. (vezi planşa II). 

În sfârşit, din acest punct de vedere, în mediul rural se poate conta şi pe 
rolul care-l au în stârpirea şobolanilor, pe lângă pisici şi unele animale ca 
nevăstuica, dihorul de casă, bursuul (viezure), vulpea sau păsări ca ciuful, 
cucuveaua şi mai ales șorecarul. Toti aceşti duşmani naturali ai rozătoarelor 
intră în aşa-zisa categorie a "mijloacelor biologice" de lupă împotriva roză- 
toarelor. (vezi planşa II). 

Obiceiul de a se da spre alimentație porcilor, resturile rezultate din 
sacrificările altor porci eventuali infestati, trebuie combătut cu energie. 

De asemenea, confiscatele din abatoare nu vor fi ofente spre hrană 
porcilor decât după ce acestea au fost bine sterilizate sub un strict control 
sanitaro-veterinar. 

Îr. sfârşit, aşa după cum se ştie, larvele infestante ale parazitului, eliminate 
prin dejecţiile lor de către păsări sau diferite animale poluează mediul şi 
printr-o cale sau alta ajung pe suprafaţa produselor vegetale sau animale ce 
intră în alimentația omului. De aceea și în profilaxia trichinelozei se 
recomandă spălarea cu grijă a fructelor şi zarzavaturilor, punerea la adăpost a 
alimentelor împotriva eventualei lor contaminări şi intretinerea igienică a 
mâinilor, aşa cum se recomandă şi în combaterea altor boli de origine 
parazitară sau microbiană. 

Aşa după cum am văzut în capitolul de epidemiologie pe lângă porc ca 
sursă de infecţie în trichineloză intră, în funcţie de obiceiurile alimentare şi 
alte animale domestice sau sălbatice. Astfel dintre animalele de lângă casa 
omului tot aşa de periculoasă este şi carnea care provine de la câine sau 
pisică, animale carnasiere infestate în proporții ridicate. Carnea unor 
asemenea animale nu intră de regulă la noi în alimentaţia omului. În regiunile 
încă în care şi carnea acestora este consumată de om, măsurile de inactivare a 
parazitilor prin fierbere sau congelare devin necesare. Observaţii mai vechi şi 
altele mai recente ne atrag atenția asupra unei posibile infestári a omului şi: 
prin carnea de cal sau cabaline sau de la ovine ce impun măsuri asemănătoare 
de profilaxie. 

În sfârşit, o sursă de infecţie pentru om o reprezintă şi animale ca porcul 
sălbatic (mistrețul) şi ursul din focarele naturale sălbatice ale bolii. Cum și 
aceste animale au fost găsite şi la noi frecvent infestate (Lupu, Cironeanu, 
Nestorev ş.a.) şi cum carnca acestora este chiar căutată şi apreciată, se 
impune să se înțeleagă că aceasta trebuie să fie în fiecare caz controlată 
trichineloscopic cu atenție şi inactivată prin căldură sau congelare prelungită. 

Sărarea sau afumarea nu duc la degradarea totală a parazitului Trichinella 
spiralis şi nu înlătură pericolul infestării pentru om. 

Acest lucru devine cu atât mai necesar şi cu atât mai indicat cu cât s-a 
observat că tulpinile de Trichinella spiralis de la animalele sălbatice par să 
fie reprezentate de tulpini cu o patogenitate mai ridicată. 

Măsurile preconizate împotriva surselor de infecţie în trichineloză vor 
avea fără îndoială, mult de câştigat, după ce printr-o metodă de laborator 
(cum este în prezent metoda ELISA) vom reuşi să depistăm încă din viață 
toate animalele infestate. Sá le depistám şi bineînţeles şi să le vindecám. 


B. MĂSURI ÎNDREPTATE ÎMPOTRIVA 
MODULUI DE TRANSMITERE AL BOLII ŞI A 
CĂILOR DE RĂSPÂNDIRE ÎN NATURĂ 


Măsurile îndreptate împotriva modului de transmitere a bolii, aceasta de a 
doua verigă a lanțului epdidemic în trichineloză, trebuie în primul rând să 
tindă la aceea de a nu fi comercializată şi a nu fi dată in consumatie, carnea 
sau produse de carne infestate. 

În acest scop este necesar ca la un examen trichineloscopic conştiincios 
(făcut prin examinarea unui număr de 28 preparate pe un compresor întreg), 
să fie supuse toate sacrificările de porcine din abatoare, piețele de desfacere 
şi din gospodăriile particulare. Un asemenea examen trichineloscopic trebuie 
să aibă în vedere şi carnea care provine de la alte animale susceptibile de a fi 
infestate (porc sălbatic, urs, câine, pisică ş.a.). Pentru o şi mai mare securitate 
în regiunile în care boala la om are un pronunţat caracter endemic, este 
indicat să se recurgă şi la digestia artificială a fragmentelor de muşchi 
recoltate. Prelevarea probelor se face din pilierii diafragmatici, acolo unde 
sunt punctele de electie pentru localizarea larvelor. Este indicat ca proba 
recoltată să fie de aproximativ 30 - 50 g. Capsulele calcificate se dizolvă prin 
tratarea sectiunilor cu circa 15 - 20 picături de soluţie de acid clorhidric 10% 
iar pentru clarificare preparatelor se recomandă glicerină amstecatá cu apă 
distilată în părți egale. 

Controlul trichineloscopic trebuie să aibă în vedere şi salamurile, al căror 
examen corect este mai greu de executat. Trituratul obținut se amestecă cu 
apă şi apoi se fac frotiuri ce sunt examinate la microscop. 

Carcasele intens infestate se confiscă şi sunt supuse denaturării, iar pentru 
cele cu o infestare mai redusă se preconizează recuperarea lor prin sterilizare. 
Recuperarea se poate autoriza de la numărul maxim de 9 larve în 24 prelevări 
obținute de pe o singură carcasă. Să subliniază că şi intestinele porcilor cu 
trichină trebuiesc în mod obligator confiscate şi degradate. Așa după cum se 

ştie, larvele infestante ale parazitului se pot uneori opri şi în muşchii netezi ai 
tunicilor intestinale, ceea ce face ca în cazul mezelurilor, "nu numai carnea ci 
$1 pereții acestor produse să fie infestante" (J. Euzeby 1962). 

Deci împotriva transmiterii bolii la om se impune controlul sanitaro- 
veterinar şi un examen trichineloscopic al tuturor sacrificărilor care se fac în 
abatoare sau în sectorul particular. Uneori însă infestările mai uşoare scapă 
acestui control şi pe de altă parte nu de puţine ori ajunge să fie comercializată 
carne care provine din sacrificări clandestine sau de necesitate. Se înțelege că 
asemenea sacrificări trebuiesc cu desăvârșire interzise. Dar cum acestea se 
mai practică şi cum de multe ori in fata consumatorului poate să ajungă şi o 
carne de acest fel sau o carne din surse necunoscute, devine din această cauză 
obligtorie măsura ca înainte de a fi consumată, carnea eventual, infestată să 
fie în mod suficient prelucrată termic. În acest scop, carnea tăiată în frag- 
mente ce nu depăşesc în grosime 10 cm, va trebui să fiarbă la o tempe-ratură 
de 80*C, o oră, iar la 100*C o jumătate de oră. Sterilizarea parazitologică 
care se obține astfel sub acţiunea căldurii, poate fi obținută şi sub acțiunea 
frigului prin congelare. Mai greu de aplicat în viaţa de toate zilele, la o 
distrugere a larvelor infestante prin această metodă se poate ajunge după o 
menținere a cărnii la - 15? timp de 20 de zile sau la - 30? timp de 3 zile. 
La - 38°, toate larvele pot fi distruse în 40 de minute. 

O sterilizare parazitologicá a cărnii mai poate fi obţinută $1 prin radierea 

acesteia cu raze X sau cu raze gama. Eficientă şi aplicabilă în sectorul 
industrialiat, această metodă este mai greu de extins în sectorul privat. 
. Alte metode de inactivare parazitologicá prin tratare cu sare şi mai ales 
prin afumare, nu dau certitudinea unei sterilizări întotdeauna complete. Într-o 
saramură cu o concentraţie 19% NaCl, o carne care a stat cel puțin 6 
săptămâni ar putea totuşi să devină sterilă din punct de vedere parazitologic. 
Unele măsuri de precauţie trebuie să le adoptăm şi față de slănină. Astfel slă- 
nina în care se găsesc adesea şi travee carnoase, nu va fi pusă in consumatie 
decât după o topire la 100? şi menţinerea ei la această tempera-tură timp de 
20 minute. 

Se fac recomandatii (Anatol Grintescu 1982) ca pieile de porc de la 
animalele găsite infestate să nu fie preluate de industrie decât după 
îndepărtarea de pe ele şi a celui mai mic fragment de carne. 

În sfârşit, cum larvele infestate de Trichinella spiralis pot ajunge pe cale 
digestivă la om şi prin intermediul ahmentelor contaminate de natură animală 
sau vegetală, se cere spălarea insistentă a fructelor de eventuala lor conta- 
minare. 

Transmiterea intrauteriná a trichinelozei, acceptată de unii autori şi con- 
testată de alții, nu are în boala la om o semnificaţie practică deosebită. 

Referindu-se la combaterea, bolii prin preîntâmpinarea căilor ce duc la 
răspândirea ei în natură, se cere să avem cu deosebire în vedere pe acelea 
care depind de activitatea umană. Pe lângă adăposturi corespunzătoare pentru 
porci merită să fie permanent susținute măsurile de stârpire a şobolanilor şi 
acelea care privesc deratizările periodice. Cadavrele de şobolani sau de alte 
animale carnasiere, adeseori infestate vor fi incinerate sau vor fi îngropate în 
pământ la o adâncime de 1 m sau chiar 1,5 m. Vagabondajul porcilor de la 
periferiile oraşelor sau din mediul rural va fi interzis, iar obiceiul de a 
introduce în hrana acestora resturi de la alti porci sacrificați va fi combătut cu 
perseverență. Împotriva poluării parazitare a mediului, măsurile de igienă 
comunală trebuiesc dublate de măsuri gospodăreşti edilitare. 


C. MĂSURI DE PROTECȚIE A OMULUI 
CA GAZDĂ RECEPTIVĂ 


Boala, aşa după cum am văzut într-un capitol anterior, lasă o imunitate 
antiparazitará adevărată, care se exercită atât asupra fazei intestinale, cât şi a 
fazei musculare. Dispariţia bolii sau apariţia ei tot mai rară în judeţe de o 
densitate mai mare a cazurilor în trecut ar putea fi pusă pe seama unei 
asemenea rezistenţe lăsate de boală. 

Cu toate acestea nu se poate spune cu certitudine că un bolnav care a 
făcut odată boala, va rezista în mod sigur la o nouă invazie parazitară. Chiar 
dacă trichineloza lasă o rezistență se pare că aceasta în ultima vreme a deve- 
nit mai puţin solidă. Folosirea largă a corticoizilor mai în toate cazurile de 
boală s-ar putea să modifice şi în special să diminueze această imunitate anti- 
parazitară în trichineloză. 

Acest lucru, ca şi celelalte date legate de epidemiologia bolii (repartiție 
teritorială, după sex, vârstă etc.), ne fac să începem prin a afirma că recep- 
tivitatea față de boală este generală, chiar dacă îmbolnăvirile apărute la foşti 
bolnavi pot fi de o simptomatologie mai ştearsă şi de o evoluție mai scurtă. 

În cadrul măsurilor de protecţie generală a gazdei umane în această boală, 
se pot aşeza în primul rând nişte măsuri legislative. Astfel au fost recentele 
măsuri de a se face gratuit examenul trichineloscopic şi de a fi despăgubit 
propietarul animalului a cărui carne infestată a fost confiscată și degradată. 

Cum suntem într-o țară în care boala este endemică se va recomanda cu 
insistență ca atât în mediul familial cât şi mai ales in cantine, restaurante etc., 
să nu fie consumată carne în stare crudă sau friptă în sânge. 

Măsuri de igienă individuală, de igienă colectivă şi de igienă alimentară 
vor fi adoptate pentru toti cei cu risc profesional (lucrătorii de abatoare, 
măcelari, mezelari, bucătari, ospătari etc). 

Medicii umani vor colabora strâns cu medicii veterinari şi vor recomanda 
$1 urmări scoaterea din consumatie a cărnii care a determinat apariţia unor 
prime cazuri. Laboratoarele veterinare au o foarte mare răspundere în 
privinţa examenului trichineloscopic a animalelor sacrificate în abatoare sau 
în sectorul particular. Probabil că multi porci infestati scapă neidentificati. 

Medicul uman va recomanda şi va facilita internarea în spitale de 
specialitate a cazurilor de boală apărute, iar medicul veterinar va informa 
medicul uman despre cazurile de trichineloză descoperite la porc sâu alte 
animale. Tot medicul uman va ancheta focarul înregistrat de pe teritoriul ce-i 
aparţine şi va supraveghea cu atenţie 2 - 3 săptămâni (perioada de incubație a 
bolii) pe toti aceia care au consumat din aceeaşi sursă de carne infestată. 

O intensă muncă de educație sanitară, trebuie susținută în şcoli, la 
căminele culturale, prin conferințe, pliante, afişe etc. Se va insista în special 
asupra controlului trichineloscopic al cărnii şi asupra necesității de a se 
consuma carnea numai după o suficientă tratare termică. 

|. NOȚIUNI INTRODUCTIVE 


Boala hidatică, hidatidoza, echinococoza, sau mai puțin corect zis 
chistul hidatic, este o boală cunoscută încă din antichitate. Hippocrate 
(460 - 375 î.e.n.) de exemplu, chiar dacă nu cunoştea originea bolii, făcuse 
unele observații asupra acesteia, atâta vreme cât susţinea că "dacă chistele cu 
apă" ce însoțesc boala "se rup în abdomen, bolnavul moare”. Noţiunea de 
chist hidatic, denumirea cea mai frecventă sub care este cunoscută şi în 
prezent această parazitoză, corespunde practic formațiunii chistice pe care 
Taenia echinococcus, un parazit al câinelui, o ia în stadiul său larvar în 
organismul omului sau animalelor ce-i servesc de gazdă intermediară. Chistul 
hidatic este deci o noțiune morfologică, anatomo-patologică, care se referă la 
acea "pungă cu apă" din boala hidatică. Ori hidatidoza sau boala hidatică, 
denumire spre care inclinám, este în realitate o boală cu un caracter 
complex, care este mult mai mult decât această pungă lichidiană. 

Repartizarea pe arii destul de întinse, hidatidoza apare într-o proporție 
medie de 5- 10 bolnavi la 100 000 de locuitori. În diferite regiuni din 
America Centrală, America de Sud, Australia, Noua Zeelandă şi din Bazinul 
Mediteranian, boala este mult mai frecventă. În unele zone limitate, trecând 
şi la 200 de bolnavi la 100 000 de locuitori. La noi, boala se întâlnea în trecut 
într-o -proporție medie de 25 bolnavi la 100 000 de locuitori. În prezent pare 
să fie chiar mai frecventă, România trecând sub acest raport printre țările de 
endemicitate crescută. /mportanta bolii nu stă însă în frecvenţa ei, ci mai 
ales, aşa după cum vom vedea, in numeroasele implicații pe care le detine în 

patologia omului şi în numeroasele şi gravele probleme socio-economice pe 
care le ridică. 

Parazitul, aşa după cum va reiegi din lucrarea noastră, pe lângă localizarea 
mai frecventă în ficat şi în plămân, se poate practic opri în orice alte organe, 
aşa încât, în cazuri mai rare se poate fixa şi dezvolta în inimă, creier, ochi, 
măduvă, rinichi şi în toate celelalte organe. Pe lângă acțiunea mecanică 
directă pe care o exercită asupra organului parazitat, chistul hidatic are şi o 
influenţă nefavorabilă asupra întregului organism prin acțiunea sa toxico- 
alergică. 

Nu poate fi trecut cu vederea nici faptul că în cursul evoluţiei sale, într-un 
organ sau altul, chistul supus la diferite complicații (fisurare, infecție, rup- 
tură) prin care pune organismul gazdă la grele încercări. Boala se întâlneşte 
cu deosebire la adulţi, relativ frecvent apare însă şi la copii, în rândurile 
cărora pot provoca o întârziere în dezvoltarea fizică şi intelectuală a acestora 
("nanism hidatic"). 

Tratamentul de bază al chistului hidatic este însă tratamentul chirurgical. 
Din nefericire însă intervențiile chirurgicale sunt frecvent urmate de nume- 
roase complicaţii, mai ales că este vorba de o boală în care "recidivele" fac 
parte aşa cum s-a spus "din istoria ei naturală”. | 

Aceasta este şi motivul pentru care în ultimii ani se fac tot mai numeroase 
eforturi si pentru un tratament medicamentos al bolii. În lucrarea de faţă noi 
ne vom ocupa pe scurt şi de acest tratament medicamentos, arătând atât 
rezultatele obținute de alții cât şi de acelea obținute de noi. 

Boala hidatică, aşa după cum spuneam, ridică însă şi unele probleme 
socio-economice importante. Bolnavii cu chist hidatic sunt frecvent obligati 
la internări lungi şi repetate, concedii medicale prelungite şi chiar pensionări 
înainte de vreme. Pe de altă parte, parazitul evoluînd şi în organismul unor 
animale (ovine, bovine etc), această boală parazitară va provoca şi pierderi 
economice însemnate. Sunt toate acestea destule motive care să ne oblige să 
avem nişte noțiuni despre boala în sine şi mai als despre măsurile care se im- 
pun în profilaxia şi combaterea acesteia. 

Il. BOALA HIDATICĂ (DATE GENERALE) 


1. ETIO-PATOGENIE 


Agentul etiologic al bolii, Taenia echinococus este un parazit mic de 
3 - 5 mm care din punct de vedere sistematic aparține genului Echinococcus, 
familia Taeniide, clasa Cestoda, din care fac parte paraziți lati. şi turtiti, cu 
corpul în formă de panglică. Sub forma sa adultă, parazitul Echinococcus 
granulosus, trăieşte în intestinul subţire al unor animale carnivore, care dețin 
rolul de gazde definitive şi dintre care fac parte în primul rând câinele şi apoi 
pisica, lupul, şacalul si vulpea. În intestinul subtire al acestor gazde 
definitive, parazitul măsoară în medie 3- 5 mm. Din punct de vedere 
morfologic, acesta este constituit dintr-un scolex, care corespunde capului, 
dintr-un gât scurt cu care se continuă scolexul şi din strobila, partea care 
corepsunde corpului. Scolexul, care este organul de fixare al parazitului, are 
un aspect uşor globulos şi măsoară în diametru 0,5 mm. El este înzestrat cu 4 
ventuze rotunde şi un rostru conic, proeminent, armat la bază de o dublă 
coroană de 30 - 50 croşete (cârlige) dispuse concentric. După gâtul scurt şi 
relativ gros, urmează strobila, care este formată din trei sau patru proglote 
(segmente). Prima proglotă, mai mică şi de formă trapezoidală este proglota 
tânără, a două proglotă mai mare este proglota adultă (matură), iar a treia 
proglotă şi ultima (proglotă bătrână) este mult mai mare măsurând până la 
2 - 3 mm, ceea ce reprezintă aproape jumătate din lungimea parazitului. Dacă 
în proglota adultă, ca proglotă a unui parazit hermafrodit, se găesşte atât 
aparatul genital mascul cât şi cel femel, în proglota bătrână, în schimb, nu se 
găseşte decât un uter median mare, care cu diverticulii pe care-i emite, ocupă 
aproape întreg conţinutul proglotei. În acest uter dezvoltat la maximum, se 
pot adăposti până la aproape 1000 - 2000 de ouă. Ovoidale şi cu un diamtru 
mediu de 25 - 35 microni, ouăle contin oncosfera şi embrionul cu 6 crosete. 
Ca elemente infecțioase, acestea ajung în mediul extern, odată cu proglotele 
bătrâne, pe care le eliminá împreună cu dejectiile, animalul parazitat. Faptul 
că acelaşi animal, poate fi purtătorul unui număr mare de paraziți - sute şi 
uneori mii de exemplare şi faptul că proporția animalelor infestate este uneori 
înconjurător cu ouăle infecțioase ale parazitului. Rezistenţa relativ mare a 
acestor ouă la lumină solară, uscăciune, frig, umiditate etc., contribuie de 
asemenea la posibila lor trecere la om şi la caracterul endemic pe care-l poate 
lua boala hidatică în anumite regiuni. 
În organismul omului ca si al mamiferelor (ovine, bovine etc.) ce servesc 
de gazdă intermediară, parazitul se dezvoltă până la stadiul de chist hidatic 

(sau hidatidă) care corespunde stadiului larvar din evoluția acestuia. La om, 
din intestin, unde ouăle ajung pe cale digestivă, embrionii eliberați, străbat 
peretele intestinului şi îşi continuă drumul, după ce pătrund în vasele 
sistemului port. Pe cale sanguină, aceştia ajung mai întâi în rețeaua capilară 
din ficat, unde se opresc în mod mecanic, în majoritatea cazurilor (60 - 70%). 
Embrionii care trec de filtrul hepatic, prin venele suprahepatice şi apoi prin 
vena cavă, ajung în inima dreaptă, iar de aici prin artera pulmonară în 
plămân, unde se opresc în proporție de 20- 30%. O proporție de circa 
10 - 15% de embrioni scapă şi de filtrul pulmonar şi intrând în circulația 
generală vor fi răspândiţi în întreg organismul, putându-se practic fixa în 
orice organ. 

În parenchimul organelor în care s-a fixat, embrionul hexacant se opreşte 
într-o masă protoplasmatică cu mai multi nuclei, care de o formă rotundă se 
vacuolizează treptat. Vezicula care se constituie ajunge de regulă la un 
diametru de 0,5 mm după o lună, la 1 mm la două luni, la 1,5 mm la trei luni 
şi la un diametru de 5 mm după cinci luni. Se apreciază în general că la şase 
luni chistul poate ajunge până la mărimea unei cireşe. Crescând de cele mai 
multe ori lent (aproximativ 1 cm pe an), chistul poate ajunge după ani de zile 
şi până la mărimea unui cap de copil, aşa cum se exprimă diferiţi autori. În 
realitate însă chisturile gigante, cazuri mai rare, pot trece de 30 cm şi uneori 
mai mult. Creşterea chisturilor este însă inegală, mărirea lor de volum 
depinzând de rezistența ce o poate opune gazda, (creşte mai repede la tineri) 
şi mai ales de structura şi de consistenţa organului în care evoluează. Aşa de 
pildă, chisturile evoluează mai repede în localizările cerebrale (1 - 2 ani) şi 
mult mai lent în cele hepatice (30 - 40 ani). 

Acest ritm de creştere a chistului, atât de variat, explică într-o anumită 
măsură şi faptul că perioada de timp care trece de la infestare şi până la 
apariţia simptomatologiei clinice se poate întinde între limite care oscilează- 
de la 6 luni până la peste 15 ani. În cazuri rare această perioadă poate trece şi 
de 50 de ani. 

Într-un organ sau altul şi după un timp mai scurt sau mai lung, chistul, 
dacă nu intră într-o perioadă de involutie spontană, se va opri la stadiul de 
hidatidă sau de chist hidatic, aşa cum evoluează în organismul omului, care 
ca şi unele animale îi servesc de gazdă intermediară. 

În acest stadiu clasic pe care-l îmbracă chistul în majoritatea organelor, 
are o structură concentrică, fiind alcătuit dintr-o membrană cuticulară (cuti- 
cula) la exterior şi dintr-o membrană germinală, germinativà sau proligeră la 
interior. Peste cuticulă chistul este înconjurat de membrană adventice, un 
strat de natură fibroasă, rezultat al reacției organului gazdă. Mai evidentă în 
localizările hepatice, aceasta este ştearsă în localizările cerebrale şi apraope 

absentă in localizările osoase. Membrana adventice este separată de 
membrana cuticulară a chistului printr-un plan de clivaj, care din virtual 
poate deveni în mod evident real după evacuarea chistului. 

Membrana cuticulară care urmează spre interior şi care este membrana 
de înveliş a chistului are o compoziţie chimică particulară şi este formată 
dintr-o suprapunere de lamele dispuse concentric. Are o culoare alb-galbenă, 
opacă, este de consistență elastică şi poate atinge în grosime până la 1 mm. 
Impermeabilă pentru microbi, cuticula pare să fie semipermeabilă pentru 
diferite substanțe produse de chist, cu rol în starea de alergie pe care de multe 
ori o întreține parazitul la cei infestati. 

Membrana germinală (proligeră), căptuşeşte in interior membrana 
cuticulară a chistului. Este mult mai subțire decât cuticula, măsurând in 
grosime între 10-25 microni. Membrana germinativă are o structură granu- 
loasă, fină, în care se disting diferite elemente celulare. 

Rolul de membrană vie şi de "adevăratul parazit" care este dat membranei 
germinative, rezultă din sarcina pe care o are aceasta la formarea spre 
exterior a cuticulei şi mai ales rolul pe care-l are spre interior, la formarea 
prin înmugurire a veziculelor proligere şi apoi a veziculelor fiice şi a 
lichidului hidatic. Membrana germinativá este în primele 5 - 6 luni de viaţă a 
chistului, neferiltă, sterilă sau acefalochistică, aşa cum poate rămâne în 
chisturile acefalochiste. De cele mai multe ori, după ce chistul ajunge ceva 
mai mare (15 - 20 mm), membrana germinativă, cunoscută şi sub numele de 
membrană proligeră, dă de regulă naştere, prin înmugurire, veziculelor sau 
capsulelor proligere. 

Veziculele proligere, care rezultă astfel de pe urma unui proces de 
înmugurire a membranei germinative (proligere) măsurând între 250 - 500 
microni, pot fi identificate şi cu ochiul liber. Numărul lor într-un chist este în 
general mai mic (10 - 30), în alte cazuri numărul acestora este mai mare, 
trecând şi de o sută. Veziculele la început sunt prinse de membrana germi- 
nativă printr-un mic pedicul. Cu timpul pediculul se poate rupe iar veziculele 
desprinse plutesc mai întâi în lichidul hidatic din interiorul chistului, iar până 
la urmă se sedimenteazá pentru a intra în compoziţia "nisipului hidatic". Din 
punct de vedere structural, la vezicule, cele două învelişuri sunt dispuse 
invers decât la chist, cuticula fiind la interior iar membrana germinativà la 
extrior. În interiorul veziculelor proligere se formează, probabil tot prin 
înmugurire, protoscolecsii. 

Protoscolecsii (scolecşii) au o formă ovalará şi măsoară in medie 40 - 50 
microni. Fiecare protoscolex are semnificatia unui cap de tenie $1 prezintá 4 
ventuze şi 30 - 40 cârlige. În vezicule, protoscolecşii sunt de obicei invaginati 
şi au cârligele în interior. Eliberati în lichidul hidatic, protoscolecşii devenind 

devaginati vor avea cárligele dispuse la exterior. Sub raportul vitalitátii lor 
protoscolecşii se pot przenta ca ortoscolecşii vii, glicogenati, capabili să dea 
naştere parazitului adult la gazda definitivă (câine) şi ca metascolecşi, care 
sunt lipsite de glicogen şi nu pot reproduce parazitul. Aceştia, ajunşi liberi în 
lichidul hidatic, se devaginează şi își vor pierde treptat şi cârligele. Cârligele 
astfel detaşate împreună cu protoscolecșii şi împreună cu veziculele proligere 
libere se sedimenteazá in lichdul hidatic si vor forma împreună nisipul 
hidatic. Se apreciazá cá 1 cmc de nisip hidatic ar putea sá continá peste 
400000 de protoscolecsi. 

Lichidul hidatic, care umple interiorul chistului, este limpede, incolor, 
fiind de aceea comparat cu "apa de stáncá". Are o reactie neutrá sau ugor 
alcalină (ph = 7,2 - 7,4), o densitate de 1007 - 1015 şi un punct crioscopic de 
0,53? şi 0,70?. Conţine săruri minerale, glucide, substanţe albumnoide şi 
diferiți fermenti glicolitici. 

Lichidul hidatic, atât timp cát cuticula este intactă, se menţine steril. Fiind 
un mediu bun de cultură, acesta se poate infecta atunci când membranele 
chistului sunt alterate. Lichidul hidatic are calităţi antigenice, dar este şi un 
toxic puternic, putând produce, atunci când este absorbit, şocul anafilactic. 

În interiorul chistului se mai pot găsi şi vezicule fiice. 

Veziculele fiice apar prin vezicularea protoscolecsilor sau din veziculele 
proligere. După alții, acestea ar putea proveni din peretele chistului. 
Veziculele fiice măsoară în medie 1 - 2 cm şi au o structură în care ca şi în 
chist, cuticula este la exterior iar membrana germinativă la interior. Ele pot fi 
endogene când se formează în interiorul chistului, sau pot fi exogene când se 
formează în exteriorul acestuia. Acestea din urmă s-ar forma, după cei mai 
mulți autori, din insulele de membrană germinativă care ajung între lamele 
membranei cuticulare. Veziculele fiice exogene, mai rare la om, sunt cauza 
hidatidozei multiloculare. În sfârşit veziculele fiice endogene sau exogene 
pot în timp produce şi alte mici vezicule fiice (vezicule nepoate). Importanţa 
veiculelor fiice stă în faptul că împreună cu protoscolecşii sunt vinovate de 
apariția hidatidozei secundare, formă de boală care apare după ruperea 
spontantă a unui chist sau după intervenţiile operatorii care au permis 
împrăştierea acestoru înainte de a fi inactivate. 

Chistele hidatice organizate din punct de vedere morfologic îşi exercită 
influența asupra organismului omului, datorită, pe de o parte unor parti- 
cularitáti legate de parazit şi de biologia lui, şi pe de altă parte, de acelea care 
tin de rezistența variată a gazdei atacate. 

Legat strict de parazit, este în primul rând faptul că în cadrul aceleiaşi 
specii de T. echinococcus pot exista subspecii sau chiar tulpini, din care unele 
mai patogene iar altele mai puţin patogene. Unele chisturi pot fi imunoactive, 

atunci când cuticula ruptă sau fisurată asigură trecerea pentru toate fractiunile 
sensibilizante; imunoselective, în care trecerea printr-o cuticulă intactă se face 
numai pentru fractiunile glucidice şi chiste lipsite de imunitate, cum sunt 
acelea în care nu se permite traversarea nici unui principiu activ. 

Aspecte patogenice variate in hidatidoză pot apoi rezulta din localizarea 
diferită a parazitului în organismul omului. Dacă în 60 - 70% din cazuri 
acesta rămâne în ficat, iar în 20 - 30% se opreşte în plămân, mai rămâne o 
proporție totală de 10 - 15% de cazuri in care parazitul poate, prcactic, ajunge 
în orice organ. 

Un loc important din punct de vedere patogenic revine şi numărului de 
chisturi. Dacă într-o parte din cazuri, boala se datoreşte unui singur chist, 
sunt destule alte cazuri în care boala este consecinţa dezvoltării în organismul 
respectiv a unui număr mai mare de chisturi, provenite dintr-o multiinfestare 
unică sau din infestatii repetate. Fixate în acelaşi organ sau în organe diferite, 
chisturile hidatice multiple ridică dificultăţi deosebite în rezolvarea lor 
chirurgicală, impunând adeseori un tratament medicamentos. Aspecte 
variate poate îmbrăca patogenia bolii şi din cauza mărimii chisturilor pe care 
o determină. Supuse unui ritm de creştere care diferă cu vârsta şi de la organ 
la organ, chisturile pot ajunge mai devreme (la tineri) sau mai târziu (la 
vârstnici) până la dimensiuni care trec în diametrul de 20 - 30 cm sau chiar 
mai mult. 

Pe lângă localizare, număr sau mărime, modul de acțiune al chisturilor 
asupra organului parazitat şi a organismului în general, poate fi influențat 
într-o anumită măsură şi de forma acestora. După cum se ştie, chistul hidatic 
clasic are cel puțin la început o formă rotundi, aproape sferică, fiind de 
regulă univezicular. Chisturile univeziculare au o adventice subțire şi 
evacuarea conţinutului lor, după intervenţia operatorie, poate fi totală. 
Chisturile multiveziculare rezultă din prelungiri diverticulare dând naştere la 
mai multe cavități. 

Moduri diferite de acțiune a parazitului asupra organismului pot rezulta si 
de pe urma faptului dacă chistul este in evoluzie, sau din contră in involuție. 
Un chist în evoluție corespunde perioade de dezvoltare a acestuia. 
Dezvoltarea parazitului care aşa după cum aminteam, poate fi mai lentă sau 
mai rapidă, depinde, pe lângă vârsta gazdei, şi de rezistenţa pe care o opune 
organul parazitat. Perioada de creştere a parazitului pare să fie urmată de o 
perioadă de stagnare, în care parazitul intră într-o stare de echilibru cu gazda. 
În alte cazuri, chisturile pot, cu timpul, intra într-o perioadă de involutie 
spontană. În această perioadă, în care are loc o retractare şi o degenerare a 
membranei germinative, parazitul moare, ajungând la o "necrozá aseptică”. 

O formă de involutie o reprezintă, după unii autori, şi calcificarea, care 
constă dintr-o impregnare calcară a membranei adventice. 

O complicatie a chistului este infecția, care apare relativ frecvent. Faptul 
că lichidul hidatic din interiorul chistului, poate deţine, prin compoziția lui, 
rolul unui mediu de cultură, face ca un chist fisurat sau rupt să se poată 
infecta, uneori chistul din organismul gazdei putându-se transforma într-un 
adevărat abces. 

O complicatie mai importantă este ruptura chistului. Precedat la început 
de un stadiu de preruptură şi urmat de acela de fisurare se poate de multe ori 
încheia cu acela de ruptură completă, când chistul se poate deschide în căile 
bilio-bronşice sau se poate revărsa în cavitatea peritoneală. Rupturile 
peritoneale din localizările abdominale dau bolii o evoluţie severă pe de o 
parte prin şocul anafilactic pe care-l determină şi pe de altă parte prin disemi- 
narea peritoneală care va da naştere unei hidatidoze secundare. 

Mecanisme patogenice diferite stau în sfârşit şi la originea formelor de 
hidatidoză primară sau primitivă şi de hidatidoză secundară sau metastatică. 

Hidatidoza primară se instalează după "marele ciclu echinococic" când 
oncosferele, eliminate de câine ca gazdă definitivă, ajung la om sau alte 
gazde intermediare. Parazitul, după ce traversează peretele intestinal, se 
îndreaptă, pe cale circulatorie, spre diferite organe, unde va evolua până la 
stadiile de chist hidatic sau hidatidă. 

Hidatidoza secundară urmează, din contră "micul ciclu echinococic" şi 
apare după ce protoscolecşii eliberați dintr-un chist fertil vor da naştere la 
alte chiste în organismul aceleiaşi gazde. Eliberarea protoscolecşilor poate 
apare mai frecvent în urma unei intervenții operatorii sau în urma rupturii 
spontane a chistului. Alteori aceştia pot fi diseminati odată cu o punctie 
hepatică intempestivă sau după un traumatism a organului parazitat. 

O altă categorie de aspecte patogenice diferite ale bolii hidatice se 
datoresc comportării gazdei umane faţă de parazit. 

Într-o anumită măsură, aceasta rezultă în primul rând din rezistența 
naturală pe care o poate opune evoluției parazitului, organismului invadat. 

Uneori această rezistență este completă, atunci când invazia nici nu are 
loc, alteori această rezistență poate fi parțială, când organismul permite 
invazia dar fără evoluţia parazitului şi, în sfârşit, o variantă in care invazia 
este urmată de o dezvoltare mai lentă sau mai rapidă şi care se încheie cu 
formarea de chisturi fertile. 

În hidatidoză, ca şi în alte parazitoze, o dovadă a conflicutlui între parazit 
şi gazdă o constituie şi eozinofilia periferică şi tisulară. Eozinofilul este pe 
bună dreptate considerat ca un "element de atac specific" care sc opune sub- 
stantelor toxico-alergice pe care le elimină parazitul. Eozinofilia sanguină se 


Boala hidatică (date generale) 


instalează îndată după fixarea parazitului şi după ce, pentru un timp, a atins 
un maximum, poate cobori treptat, pentru a se menţine în continuare la valori 
moderate. Căderi mai semnificative apar mai ales după ce parazitul a fost 
înlăturat prin moarte sau prin ablatie chirurgicală. Curba eozinofiliei în 
hidatidoză poate fi supusă pe parcurs la ascensiuni mai mult sau mai puțin 
bruşte, în special în cazul fisurării, ruperii sau infectării chistului. Modificări 
importante pot surveni în evoluţia eozinofiliei şi în cazul instalării unei 
hidatidoze secundare. Lipsa eozinofiliei la o parte importantă din cazuri şi 
variațiile care survin în evoluţia ei fac ca aceasta să nu poată fi folosită cu un 
real aport în diagnosticul bolii. 

Tot de gazdă tine în boala hidatică şi alergia, această "reactivitate modi- 
ficată a organismului față de produsele de metabolism ale parazitului”. 

Alergia se poate prezenta sub forma unor reacţii de hipersensibilitate de 
tip imediat (anafilaxia hidatică) sau sub forma unor reacţii de. hipersensibi- 
litate de tip întârziat (alergia hidatică). 


2. CLINICA (DATE GENERALE) 


Datele de morfologie şi patogenie prezentate pledează, în cazul 
hidatidozei, ca pentru o boală a întregului organism si vin în acelaşi timp să 
explice polimorfismul clinic accentuat pe care-l întâlnim în această afecțiune. 

Un agent etiologic cu atâtea însuşiri, angajat în luptă cu o gazdă care nu-i 
dispusă să rămână indiferentă, îşi va găsi expresia într-o boală care sub toate 
raporturile ocupă un loc important în patologia omului. 

În evoluţia clinică generală hidatidozei, după noi s-ar putea în mod 
practic distinge: 

- o primă fază cu o simptomatologie necaracteristică, care poate scăpa 
cel mai frecvent neindentificată; 

- 0 a doua fază de manifestări clinice şi paraclinice comune bolii 
hidatice; 

- 0 a treia fază cu semne clinice mai severe dată de tumora hidatică şi de 
complicațiile chistului (fisurare, rupere, infectare) 

- o a patra fază întâlniti la cei cure au fost operati este reprezentată de 
complicațiile postoperatorii. 

În faza întâi a bolii, asimptomatică sau cu o simptomatologie ştearsă, 
necaracteristicá, parazitul, încă mic sau foarte mic, nu se însoţeşte în mod 
obişnuit de manifestări clinice evidente, care să atragă atenția bolnavului sau 
să-l determine pe acesta să sc adreseze medicului. O stare generală de indis- 

poziție şi o stare de oboseală uşoară sunt în această fază singurele manifestări 
mai importante. | 

Faza a doua a bolii corespunde perioadei de instalare activá a parazitului 
şi aceleia de evoluţie progresivă a acestuia în organismului omului. În această 
fază debutul, de cele mai multe ori lent, insidios al bolii, poate să fie mascat, 
indiferent de localizarea chistului, de unele manifestări generale, reprezentate 
cu o deosebire de scăderea capacității de muncă. În general uşoare, 
asemenea manifestări sunt de multe ori neobservate la timp de bolnavi şi nu 
pot fi reținute de medic decât în cadrul unei anamneze minutioase şi atente. 
Un semn subiectiv mai constant în această fază a bolii poate deveni durerea 
prezentă în mai toate localizările pe organe a chisturilor. Durerea mai ştearsă 
sau mai accentuată o putem întâlni în localizarea hepatică, cea mai 
frecventă. În chisturile hidatice hepatice, durerile din hipocondrul drept 
iradiază în umărul drept şi de multe ori au caracterul unor senzaţii de apăsare 
sau de greutate în această zonă. În hidatidoza pulmonară, dată de chisturile 
necomplicate, durerea toracică prezentă într-o proporţie relativ însemnată din 
cazuri are caracterul unei nevralgii intercostale. În localizările bazale acestea 
pot iradia spre abdomen, iar în cele de la vârful plămânului iradiază spre 
umăr sau chiar regiunea cervicală. În hidatidoza splenică, durerea, nu prea 
intensă din hipocondrul stâng, poate iradia în regiunea lombară sau spre baza 
hemitoracelui stâng. În hidatidoza pancreatică, în schimb, durerea situată în 
etajul superior al abdomenului sau hipocondrului stâng, domină în această 
fază simptomatologia bolii. Durerea, în hidatidoza renală, este de regulă o 
durere locală, surdă, persistentă ca o senzație de presiune. Uneori însă, boala, 
pe lângă hematurie şi tulburări mictionale, se poate de la început însoți de 
dureri intense, de tip colicativ. În hidatidoza peritoneală, durerea nu este pe 
primul plan şi sub forma unei dureri abdominale difuze o întâlnim mai ales în 
perioada de stare a bolii. În hidatidoza pelvi-genitalá, însoţită, aşa după cum 
vom vedea mai departe şi de o simptomatologie necaracteristică, dureri 
uşoare sau mai accentuate sunt semnalate în etajul abdominal inferior. În 
hidatidoza musculară, chisturile mici, în general difuze, conturate sunt de 
regulă nedureroase. În hidatidoza osoasă, durerea este inconstant prezentă. În 
localizárile oaselor calotei, formațiunea dură şi remitentă pe care o determină 
chistul, este de cele mai multe ori nedureroasă. Din contră, în localizările din 
oasele lungi, durerea locală se intensifică progresiv, este persistentă şi nu este 
influențată de repaus sau de medicatia antalgică. Tot dureri intense de tip 
radicular, care se intensifică în poziția de ortostatism şi care nu răspund la 
medicatia antalgicá, sunt şi durerile care însoțesc sindromul pseudotumoral 
din tabloul clinic al Aidatidozei vertebro-medulare. Durerile dețin de 
asemenea un loc important şi printre simptomele din hidatidoza cerebrală. În 

hidatidoza cerebrală infantilă este menţionată cefalgia cu dureri localizate la 
presiune şi care se ameliorează după vărsături. O cefalee puternică, difuză se 
semnalează şi în hidatidoza cerebrală a adultului. Durerea, după cum era de 
aşteptat, este prezentă şi in hidatidoza cardiacă. Asimptomatică la început, 
atât timp cât chisturile sunt mici, hidatidoza cardiacă poate evolua în timp, 
printre altele şi cu dureri precordiale de tip anginos. Un simptom important 
de debut îl constituie durerea în Aidatidoza intra-orbitară, în care, aşa după 
cum vom sublinia în capitolul respectiv, precede exoftalmia şi este 
unilaterală. În sfârşit dureri mai accentuate sau mai puţin accentuate însoțesc 
hidatidoza şi în localizările mai rare ale bolii cum ar fi aceea subcutanată, 
sau cum ar fi din tiroidă, suprarenală, mediastin etc. 

După durere, ca semn subiectiv, un semn obiectiv şi aproape constant îl 
constituie în hidatidoză formațiunea tumorală chistică pe care o determină 
parazitul în cele mai multe localizări ca şi deformările locale vizibile pe care 
le poate adeseori provoca tumora respectivă. 

În hidatidoza hepatică, de exemplu, chisturile ajungând uneori la dimen- 
siuni mari ("chisturi gigant"), sunt frecvent cauza unei deformări evidente a 
regiunii hepatice. Tumora devine palpabilă şi duce la orizontalizarea coas- 
telor mai ales în chisturile anterioare ale feţei convexe. Hepatomegalia şi 
deformările locale însoțesc chisturile hepatice multiple, iar chisturile care 
evoluează în lobul stâng al ficatului pot simula o splenomegalie. 

În hidatidoza pulmonară chisturile gigante întâlnite la copii şi în general 
la tineri pot determina lărgirea spațiilor intercostale şi deformări toracice de 
genul unor bombări asimetrice uşor de remarcat la baza hemitoracelui 
respectiv. 

O tumoră de obicei nu prea mare, remitentă sau uşor fluctuentă şi situată 
în hipocondrul stâng, poate însoţi hidazidoza splenică, atunci mai ales când 
chisturile au o localizare inferioară. O formaţiune tumorală uneori palpabilă 
în etajul superior al abdomenului $1 hipocondrului stâng o putem întâlni şi în 
rarele cazuri de hidatidozá pancreatică. În hidatidoza renală tumora lombară 
determinată de chist creşte încet, este rotundă sau ovalară, uşor elastică şi are 
contact lombar. Mai semnificativ este in hidatidoza peritoneală - de formă 
chistică, abdomenul boselat realizat de mici formaţiuni rotunde sau ovalare 
elastice şi fluctuente, pe care le determină chisturile numeroase care 
evoluează pe mezenter sau pe epiplon. 

În hidatidoza pelvi-genitală, localizánle chisturilor tubo-ovariene uterine 
sau retroperitoneal se însoțesc de formaţiuni chistice de consistență elastică şi 
destul de mari ca să ducă până la urmă la o creştere moderată a abdomenului 
inferior. 

Localizárile chisturilor în muşchi, din hidatidoza musculară se traduc de 
regulă prin apariția unei tumori ovoidale, elastice, fluctuente, nedureroase şi 
uşor mobile şi care, de cele mai multe ori, cresc lent şi progresiv. 

În hidatidoza osoasă, chisturile hidatice în expansiunea lor, deformează 
oasele în care evoluează şi determină frecvent o creştere a dimensiunilor 
acestora. Leziuni osoase însemnate le putem întâlni în special in hidatidoza 
vertebro-medulară. Deşi mai puţin vizibile acestea pot duce la deformări şi 
chiar la distrugerea corpului vertebrelor şi pot fi urmate de constituirea de 
colecţii osifluente paravertebrale ("abcese reci hidatice"). 

În localizările la nivelul encefalului din Aidatidoza cerebrală, chisturile 
hidatice putând să ajungă până la 6 - 8 cm diametru, determină mai cu seamă 
la copii o importantă creştere în volum a cutiei craniene (macrocefalie). 
Macrocefalia întâlnită în hidatidoză are, spre deosebire de aceea din hidro- 
cefalie, o formă asimetrică, care provine din arcuirea mai evidentă a boltei, la 
nivelul zonei corespunzătoare chistului. 

În hidatidoza cardiacă, localizarea de chisturi în miocard, subendocardiac 
sau subepicardic, nu au de regulă calitatea de a determina modificări care să 
poate fi semnalate numai după o simplă inspecție a regiunii precordiale. O 
creştere a matitátii precardiace poate fi însă constatată. 

În schimb hidatidoza intraorbitară, dată de chisturi care au o evoluţie mai 
rapidă, poate atrage atenţia chiar la o simplă inspecţie prin prezența uni- 
laterală, prin devierea globului ocular respectiv şi prin apariţia exoftalmiei. 

În sfârşit şi hidatidoza de localizări mai rare (tiroidă, testicul etc.), 
evoluează cu mărirea de volum a organelor respective şi cu deformări care 
pot fi puse pe seama unor chisturi de diferite mărimi. 

În afară de durere şi de prezența aproape regulată a formațiunilor 
tumorale, pe care o determină chistul, hidatidoza, chiar şi în această fază de 
înaintea complicatiilor, se mai poate însoți şi de unele manifestări care fin de 
reacția organului în care este fixat parazitul şi de rolul pe care-l deține 
acesta în economia organismului. 

Aşa, de exemplu, în hidatidoza hepatică sau de alte localizări abdominale 
(pancreatică, splenică, peritoneală etc.) boala va putea evolua şi cu diferite 
simptome dispeptice (greturi, inapetentá, balonări etc.). 

În hidatidoza pulmonară, într-o parte din cazuri se pot asocia încă de la 
început tusea, hemoptizii mici şi repetate şi chiar din această fază poate 
apărea şi o dispnee respiratorie. 

În hidatidoza renală, pe lângă durerea care poate avea caracter colicativ 
şi pe lângă tumora lombară pe care o determină chistul, sunt adeseori pre- 
zente, hematuria, tulburările mictionale şi o hipertensiune arterială, 

provocată de compresiunea pe care formațiunea tumorală o exercită asupra 
pediculului vascular. 

În hidatidoza pelvi-genitalá, pe lângă simptomele amintite (durerea locală 
şi mărirea de volum a abdomenului inferior) se mai pot întâlni diferite 
tulburări în special din sfera genitală. 

Dacă hidatidoza musculară, în afară de durerea locală (şi aceea nu 
întotdeauna prezentă) şi de formațiunea tumorală pe care o determină, chistul 
se însoţeşte rar cu alte fenomene, în schimb hidaridoza osoasă se poate însoți 
destul de des şi cu diferite tulburări neurologice severe. 

În hidatidoza cardiacă, în măsura în care chistul creşte, pe lângă dureri 
mai pot apare palpitatii, extrasistole, tulburări de ritm, tahicardie 
paroxisticá etc. 

Simptomatologia se încarcă şi in Aidatidoza cerebrală cu o serie de 
tulburări reprezentate in special de tulburări de vedere, crize epileptice, 
tulburări de sensibilitate şi de vorbire şi în unele cazuri tulburări psihice. 

În sfârşit si în hidatidoza intra-orbitară, încă înaintea durerii apare 
devierea sau dislocarea globului ocular, însoțită de exoftalmia unilaterală 
şi diminuarea acuitátii vizuale. 


Hidatidoza îmbracă un caracter mai sever în faza a treia, fază în care 
după clasificarea noastră, corespunde îndeosebi complicaţiilor bolii. Chiar 
dacă complicațiile nu sunt la fel de grave în toate localizările, acestea reușesc 
să dea bolii hidatice în general un prognostic adeseori rezervat. 

Aşa după cum vom vedea, un loc important îl ocupă complicațiile atât în 
principalele localizări ale bolii (hepatice sau pulmonare) cât şi în localizárile 
mai rare care privesc în schimb organe de primă importanţă în economia 
organismului (cerebrale, medulare, cardiace etc.). 

Astfel în hidatidoza hepatică, complicațiile bolii sunt în esenţă repre- 
zentate de infecția chistului, fisurarea lui în căile biliare sau de ruptură 
urmată de revărsarea lichidului hidatic intraperitoneal, în vezicula biliară, în 
căile biliare, în stomac sau în alte segmente ale tubului digestiv. 

Sunt observații care permit să se susțină că o ciroză hepatică sau o litiază 
biliară se pot relativ frecvent asocia unei hidatidoze hepatice şi ar putea de 
asemenea fi considerate drept complicaţii ale acesteia. 

Complicatii grave pot fi întâlnite şi în evoluția hidatidozei pulmonare. 
Printre. acestea rolul cel mai important revine infecției chistului şi mai ales 
rupturii acestuia, când rcvársatul conținutului parazitar poate să ajungă în 
bronhii, pleură sau organele vecine (esofag, mediastin etc.). 

Infecția şi ruptura chisturilor pot avea loc şi în acelea localizate în alte 
organe. Astfel in hiduticdozu splenică chistul rupt însotit de accidente 
anafilactice se poate evacua în peritoneu, stomac (hidatidemeză), colon 

(hidatienterie) şi chiar în cavitatea toracică (pleură, bronhii). În hidatidoza 
pancreatică, chistul de asemenea se poate infecta şi pe de altă parte se poate 
rupe, fistulizând în canalul Wirshung, căile biliare, peritoneu, stomac etc. În 
hidatidoza renală complicațiile sunt variate şi pe lângă posibila infectare a 
chistului sau pe lângă ruptura în căile urinare, sunt de amintit ruptura şi 
deschiderea chisturilor renale în peritoneu, tub digestiv (stomac, duoden, 
colon) şi chiar în pleură sau pericard. 

Complicatii severe pot fi apoi înregistrate în hidatidoza peritoneală ca şi 
in cea pelvi-genitală. Prin compresiunea căilor urinare vezico-uretrale 
chisturile peritoneale sau pelviene pot să provoace o disurie, o hidronefroză 
sau chiar anurie, tot aşa după cum compresiunea lor pe rect poate să devină 
cauza unor fenomene suboclusive sau oclusive. Dacă deschiderea unui chsit 
hidatic în vezică sau vagin pare să fie excepțională, o ruptură a unui chist 
în rect a fost citată şi de curând. Dacă în Aidatidoza musculară, complicațiile 
sunt mai puţin însemnate chiar şi în cazul infectării sau ruperii, acestea devin 
mai semnificative în hidatidoza osoasă. Aşa de exemplu în localizările din 
oasele calotei chistele se pot infecta şi perfora la exterior, în chisturile de 
localizare vertebro-medulará pot apărea printre altele parapareze şi 
paraplegii iar în chisturile din oasele lungi pot, în fazele avansate, să 
producă chiar fracturi patologice. 

Complicatii şi mai grave, aşa după cum vom vedea la capitolele 
respective, pot surveni în hidatidoza cerebrală şi în cea cardiacă. În 
hidatidoza cerebrală infantilă tulburările oculare de exemplu pot merge 
până la cecitate, iar influențarea sistemului hipofizo-hipotalamic poate fi 
urmat la copii şi de un "infantilism hipofizar". La adult boala poate mima o 
tumoră cerebrală sau chiar un accident vascular. În hidatidoza cardiacă com- 
plicatiile sunt determinate de ruptura intracardiacă sau intrapericardică 
care pot fi urmate de şoc anafilactic, obstructii valvulare, embolii şi obstrucții 
în vasele cerebrale, pulmonare sau ale altor organe. În sfârşit, pierderea 
vederii o putem întâlni şi printre complicațiile Aidatidozei intra-orbitare. 


A patra fază în evoluția hidatidozei corespunde, după clasificarea ce am 
preconizat-o, fazei postoperatorii a bolii. Complicatule care urmează după 
intervențiile operatorii sunt atât de frecvente şi atât de severe, încât am 
apreciat că pot fi integrate în însăşi evoluţia bolii. Chirurgii merg şi mai 
departe, vorbind chiar de o boală hepato-biliară atunci cand se referă la 
ansamblul suferințelor care apar după chistul hidatic operat. Într-o boală 
cum este boala hidatică, în care recidivele fac parte din istoria ei naturală, 
acest lucru este de aşteptat. 

Intervenţiile operatorii pentru chisturi hidatice pulmonare lasă de 
asemenea numeroase sechele care alcátuiesc la un loc ceea ce este 

cunosculă sub numele de boala posthidatică. Dintre acestea fac parte 
complicaţii ca persistenta cavității reziduale, bronşiectaziile, fistulele, reci- 
divele şi altele. Prin "evoluţia postoperatorie încărcată de frecvente 
reinterventii" (O. Suteu şi colab), chistul hidatic rămâne într-adevăr o 
afecțiune gravă mai ales că asemenea complicații severe postoperatorii se pot 
întâlni şi în hidatidoza de localizare mai rară (splenică, renală, cardiacă, cere- 
brală etc.). 


3. DIAGNOSTICUL 


În hidatidoza de localizare mai frecventă, hepatică sau pulmonară, ca şi în 
aceea de localizare mai rară din diferite alte organe, diagnosticul bolii cere 
cunoştinţe temeinice de patologie generală şi în același timp mult simt clinic 
şi mult discernământ. Dacă în multe cazuri chiar un diagnostic pozitiv devine 
uşor posibil prin identificarea elementelor parazitare specifice care pot apare 
în spută, diagnosticul nu ajunge să fie stabilit decât pe masa de operaţie sau la 
necropsie. Tocmai de aceea se impune ca să se apeleze la toate acele metode 
de explorare care ne pot oferi elemente utile unui diagnostic de hidatidoză 
corect şi nu prea tardiv. Asemenea date cu totul semnificative ni le pot în 
primul rând oferi informaţiile de ordin epidemiologic. Astfel va fi în mod 
obligatoriu de reținut dacă bolnavul provine dintr-o regiune sau dintr-o "tară 
hidaticá". Pe de altă parte, întrucât boala, aşa după cum se ştie, este o zoo- 
noză pe care omul o ia de la câine şi cum hidatidozei i s-a acordat în acelaşi 
timp şi statutul de boală profesională, este important, de asemenea, de reținut 
dacă bolnavul provine dintre păstori, vânători, dresori de câini, îngrijitori de 
animale etc. Odată cu aceasta este însă de subliniat şi faptul că se întâlnesc 
destule cazuri de hidatidoză printre persoane care trăiesc în mediul urban şi 
care nu-şi amintesc să fi avut câini prin anturajul lor. 

Unele date importante, stabilirii cel puţin a unui diagnostic probabil de 
hidatidoze întâlnim şi printre manifestările clinice ale acesteia. 

Cu tot polimorfismul clinic accentuat de care se însoţeşte hidatidoza de 
diferite localizări, aceasta evoluează, aşa după cum am văzut, cu cel puțin 
două manifestări constante reprezentate de durere şi de formațiunea tumorală 
benignă pe care o determină chistul. Dacă la aceasta mai adăugăm 
manifestările cutanate alergice, de multe ori prezente, înseamnă că suntem 
prin toate acestea în fata unei adevărate triade simptomatice. — ^ 

Asemenea date de ordin clinic, ca şi cele epidemiologice amintite, ne pot 
atrage atenția asupra unei eventuale hidatidoze. Un pas înainte în această 
direcție ni-l oferă eozinofilia sanguină periferică de care luăm cunoştinţă în 

urma leucogramei pe care i-o efectuăm bolnavului. Eozinofilia după 
observaţiile noastre nu însoţeşte însă hidatidoza decât în 30 - 40% din cazuri 
şi evoluează cu valori mici, sau moderate, în general cuprinse între 5 - 12%, 
valori din acelea pe care le întâlnim şi în multe parazitoze comune (giardioza, 
ascaridioza, oxiuriaza etc.). Acest lucru face ca eozinofilia sanguină peri- 
fericá să nu vină cu un aport prea important în diagnosticul bolii. Cu toate 
acestea eozinofilia devine în anumite cazuri un semn prețios de orientare. 

Un rol important în diagnosticul bolii hidatice revine în continuare unor 
reacții imunoserologice şi mai ales unor investigații paraclinice, care au 
căpătat în ultima vreme o semnificație mai deosebită. 

Dintre analizele de laborator, era până nu de mult bine cunoscută 
intradermoreactia Casoni, care din cauza reacţiilor fals pozitive sau fals 
negative este în prezent tot mai puțin folosită. 

O altă analiză, testul de hemaglutinare indirectă, deşi dă rezultate 
pozitive într-o proporție de peste 70% din cazuri, este destul de laborioasă 
nu-şi găseşte prea frecvent utilizare. De o mai largă apreciere se bucură în 
practică unele metode mai simple cum ar fi dubla difuziune Ouchterlony, 
contraimunoelectroforeza şi chiar metoda de imunofluorescentá (indi- 
rectá). Net superioară tuturor acestora este tehnica ELISA, o metodă 
imunoenzimatică, care este destul de simplă, economicoasă şi care prezintă o 
sensibilitate şi o specificitate ce trece de 9096. 

Rezultatele însă frecvent incerte ale tuturor acestora ne fac ca în scop de 
diagnostic să apelăm şi la diferite examene paraclinice. Dintre acestea și 
examenele radiologice pot sugera un diagnostic de chist hidatic, mai ales 
atunci când este vorba de chisturi calcificate sau pe cale de calcificare. De 
asemenea o ridicare a cupolei diafragmatice, semnalată de radiolog în 
chisturile hepatice, nu trebuie să fie ignorată. Date în plus şi de multe ori 
edificatoare le putem obține în localizarea hepatică sau abdominală de pe 
urma aortografiei sau splenoportografiei, tot aşa după cum o arteriografie 
cerebrală poate fi indicată în hidatidoza cerebrală, iar o orbitografie în cea 
intraorbitară. 

Examenele scintigrafice făcute cu roz bengal qu aur coloidal (AuP5) 
sau cu sulfură de technetiu, s-au arătat de asemenea multă vreme utile. 
Chistul apare in țesuturi sub forma unei imagini lacunare, lucru care nu 
permite insá un diagnostic de certitudine. 

Examenul echografic se arată superior celor scintigrafice şi permite un 
diagnostic timpuriu. 

În localizárile hepatice, ca si in localizările din diferite alte organe, 
echografia are calitatea de a distinge procesele neoformate şi de a diferenția 
consistenţa lor solidă sau lichidă. Imaginile relativ rotunde şi cu conţinut 

lichidian, pe care le semnalează această metodă, sunt frecvent determinate de 
chistul hidatic. Dar aşa cum s-a arătat mai recent (Ben Chehida şi col. 1992), 
echografia poate întinde multe capcane. Uneori chistele biliare din 
Jocalizările hepatice, chistele seroase din localizările renale, chistele de 
mezenter de la nivelul peritoneului sau chistele ovariene pot fi luate drept 
chiste hidatice. 

Tomodensitometria abdominală (Examenul tomografic) în diag- 
nosticul chistului hidatic hepatic şi de alte localizări deţine un loc din cele 
mai importante, completând examenul scintigrafic şi cel echografic. Chistul 
apare ca o zonă hipodensă, iar în chisturi vii se pot şi mai bine vedea 
veziculele fiice. 

Examenul laparoscopic, care permite vizualizarea directă a suprafatei 
ficatului, poate semnala un chist hidatic. Dar, o imgine asemănătoare poate fi 
determinată şi de un adenocarcinom. 

După cum se vede şi examenele paraclinice ca şi cele imunobiologice n- 
au calitatea de a putea singure sustine diagnosticul de hidatidoză. În practică, 
pe de altă parte, sunt puţine cázurile în care putem face un diagnostic pozitiv 
al bolii care se bizuie pe metode de certitudine. 

Examenele macroscopice şi microscopice (folosind reacția Sibenik- 
Pasini), care duc de regulă uşor la identificarea de elemente parazitare 
(scolecşi, croşete etc.) în anumite produse biologice, vin cu un diagnostic 
mult prea tardiv. 

De aceea, în mod obişnuit diagnosticul în boala hidatică rămâne un 
diagnostic dificil şi pretenţios şi care necesită ca în cadrul contextului clinic 
şi epidemiologic cu care se prezintă bolnavul, să ne folosim atât de ce ne pot 
oferi examenele imunologice (în special ELISA sau alte două metode) cát şi 
cele imagistice (în special echografia şi tomografia computerizată). 


4. TRATAMENT 


Tratamentul chirurgical este încă tratamentul de bază în boala hidatică. Se 
pare însă că în viitor boala nu va rămâne numai o boală chirurgicală. În 
hidatidoză parazitul pe care o determină, are o biologie particulară, care-l fac 
ca atunci când pe masa de operaţie, ajunge în mână chirurgul să deţină 
însuşirile unei adevărate "bombe" cu efecte negative imediate sau tardive. 
Multe alte probleme pot rezulta din localizarea greu accesibilă a chistului, din 
forma lui (formele diverticulare), mărimea (chisturi gigante) şi mai ales 
numărul (chisturi multiple). Probleme delicate apar în fata chirurgului şi 
atunci când trebuie să se ocupe de chisturi fertile, multiveziculare şi mai als 

atunci când are de făcut faţă unor chisturi fisurate, rupte sau infectate. Atent 
la inactivarea parazitului, chirurgul trebuie să se gândească la ceea ce trebuie 
să facă cu cavitatea restantă şi la ceea ce trebuie să facă pentru ca într-o 
boală în care "recidivele fac parte din istoria ei naturală" bolnavul să fie cât 
mai mult pus la adăpost împotriva sechelelor postoperatorii. Asemenea 
inconveniente pot obliga pe bolnav să se urce pe masa de operație de mai 
multe ori. Am avut şi noi sub observaţie o bolnavă care pentru un chist 
hidatic, hepatic, recidivat, a fost supusă la 13 intervenţii chirugicale. Cu totul 
recent Mon Men şi colab. (1993) prezintă observații asupra 670 de chiste 
hidatic hepatice, din care 502(82%) cu complicații. După alti autori, 
proporția complicatiilor ar trece mult şi de 90%. Cum pe lângă morbiditatea 
ridicată şi mortalitatea, în special în chistele hidatice hepatice, poate să se 
apropie de 15%, avem motive suficiente să apreciem că atitudinea 
chirugicală în general adoptată, este departe de a veni cu o rezolvare fericită 
în hidatidoză. 

De aceea ideea unui tratament biologic sau medicamentos a intrat de mult 
în atenția specialiştilor. 

Tratamentul biologic. Încercările pentru un tratament biologic în 
hidatidoză sunt destul de vechi. Petrov a încercat încă din 1923 injectii de 
lichid hidatic în tratamentul unei hidatidoze toraco-abdominale multiple. 
Încercări asemănătoare au făcut şi alti autori, care după 2 serii de 15 injecții 
cu lichid hidatic în creştere progresivă, au obținut într-un caz de hidatidozá 
hepatică multiplă rezultate excepționale. Tratamentul se face prin injectarea 
intradermică a 0,1 cm de lichid hidatic 1%, doza putând fi treptat crescută 
până la 20 cc sau chiar 50 cc pe săptămână în cazurile mai grave şi care fac 
fată preparatului. Tratamentul de acest fel trebuie să dureze cel puţin 6 (şase) 
săptămâni, produsul putând să ducă în acest timp atât la anularea acțiunii 
patogene a parazitului cât şi la combaterea bolii umorale care însoţeşte aceste 
parazitoze. 

Asemenea date i-au făcut pe Arseni şi Marinescu (1981) să sutinà cá desi 
"activitatea antichisticà" n-a fost dovedită, iar moartea larvei nu-i sigură, 
"vaccinoterapia produce în unele cazuri vindecări şi în altele alterarea para- 
zitului, evită posibilitatea fisurilor postoperatorii şi diminuează eventualitatea 
apariției recidivelor". În concluzie autorii citati susțin că "tratamentul 
biologic unit, sau nu, cu tratamentul chirurgical, a dat multiple satisfacţii şi 
rezultate neaşteptate”. 

Dar în ciuda unor asemenea observaţii, după datele pe care le avem, 
tratamentul biologic n-a reuşit să facă "carieră" în terapeutica hidatidozei. 

De aceea o serie de alte încercări în cadrul unui tratament nechirugical s- 
au făcut apoi cu ajutorul a diferite medicamente. 

Tratamentul medicamentos. În cadrul acestui tratament au fost 
încercate, dar fără rezultate semnificative, preparate ca tartratul de antimoniu, 
violetul de gentianá, sărurile de piperaziná, endoxanul şi mai ales cu timolul 
iodat. Timolul iodat 1%, administrat in injecții intramusculare de 3 cm”, în 
mai multe cure de 15 zile, a dat în mâna lui Cuervo Garcia (1952) şi mai ales 
a lui Thiodet şi colab. (1954), rezultate încurajatoare. În tratamentul 
medicamentos au mai fost încercate antipaludice (Cloroquina şi mai ales 
Paludrina). Deşi Panaitescu (1965) la noi a obţinut unele rezultate bune, 
metoda preconizată nu s-a impus în practică. 

O eră nouă în tratamentul medicamentos al parazitozelor în general, a 
început însă după 1970, odată cu introducerea în terapeutica antiparazitará a 
derivatilor de benzimidazol. Din aceşti derivati mebendazolul, comercializat 
sub numele de Vemox sau Vermin a cápátat o utilizare largá in cele mai 
multe parazitoze intestinale. Astfel, printre altii, A. Beckhti (1974) conchide 
în urma experienţei sale personale cá "mebendazolul se distinge de alte 
antihelmintice prin activitatea sa remarcabilă într-o mare varietate de infestári 
(oxiuri, ascarizi, trichocephali, anchilistome), printr-o perfectă toleranță şi 
printr-o posologie simplificată şi redusă, indiferent de greutatea şi vârsta 
pacientului”. Preparatul dă într-adevăr rezultate bune pentru care şi noi îl 
preferăm înaintea altora, în tratamentul parazitozelor comune. 

Acelaşi Beckhti de care aminteam, împreună şi cu alţi colaboratori 
(1977), este primul care a avut ideea de a administra acest medicament şi în 
hidatidoza omului. Pe câtă vreme însă în tratamentul parazitozelor comune 
medicamentul este administrat pentru 2 - 3 zil,e în doze de 100 - 300 mg/zi, 
în tratamentul hidatidozei au trebuit să se folosească doze mari (15- 
5O0mg/kg/zi) şi pe perioade care s-au prelungit până la 1 an, doi sau chiar mai 
multi. 

Sunt autori care sustin cá tratamentul trebuie prelungit toatá viata. 
Rezultatele au fost la început într-adevăr spectaculoase, aducând la o 
represiune completă a chisturilor hidatice în toate cele 4 cazuri pe care le 
comunică Beckhti. Succesul obținut părea atât de mare încât începuse să se 
vorbească chiar de un tratament medical care urma să-i ia locul celui 
chirurgical. Dar, din nfericire, de atunci au trecut mai bine de 15 ani şi 
suntem încă departe de un asemenea deziderat. În primul rând, nu toti autorii 
au obținut în cazurile de hidatidozá tratate, aceleaşi rezultate bune pe care le 
raportează Bechti. Pe de altă parte se subliniază că medicamentul administrat 
în asemenea doze mari şi pc durată lungă produce neutropenii reversibile, iar 
în unele cazuri şi unele modificări în funcţiile hepatice şi renale. Dacă în 
general aceste efecte secundare sunt minime şi rare, nu se poate ignora faptul 

că medicamentul este teratogenic pentru şobolani şi nu trebuie amdinistrat la 
femeile gravide. 

Mebendazolul se prezintă ca o pulbere amorfă - galbenă, solubilă în apă şi 
într-o parte din solventii organici. Împotriva parazitilor nematozi, acționează 
împiedicându-i să folosească glucoza şi ducând astfel la o scădere a 
rezervelor de glicogen şi formarea de ATP-ază (adenozin-trifosfatază ). 

Împotriva chistului hidatic acţiunea se datoreşte faptului cá meben- 
dazolul, ajuns prin difuziune in endochist, actioneazá asupra mem-branei 
proligere a acestuia şi chiar a protoscolecşilor. Membrana germinativá 
(proligerá) a chistului devine, sub influenta medicamentului, sediul unei 
veziculatii care o va duce la fibrozare conjunctivá. 

Preparatul este absorbit prin peretele intestinal, într-o cantitate redusă 
(10%), o parte mai mică eliminându-se prin urină sub forma unui metabolit, 
lar o parte mai mare se eliminá prin fecale. 

Dacă mebendazolul se bucură în tratamentul chistului hidatic de o 
eficacitate de cele mai multe ori inegală şi inconstantă, preparatul a început 
să devină tot mai apreciat pentru faptul că, în condiţiile unui tratament mai 
prelungit, pare să ducă la stabilizarea bolii. În chisturile mai mici şi mai 
tinere şi în cele care au un prete mai subțire, cum sunt chisturile pulmonare 
sau peritoneale), nu de puţine ori este posibilă chiar o vindecare a acestora. 

Datele pe care le avem noi până în prezent şi experienţa pe care am făcut- 
o pe seama celor aproape o sută de cazuri pe care le-am avut sau le avem sub 
tratament, nu ne permit încă să tragem o concluzie fermă asupra eficienței 
preparatului, mai ales că măsurătorile făcute la controalele echografice nu ni 
se par întotdeauna concludente. Faptul însă că la nici unui din cazurile tratate, 
n-am văzut, în decurs, uneori, şi de 5-6 ani, nici un semn clinic sau 
paraclinic de evoluţie a bolii, ne face se credem că mebendazolul, chiar in 
dozele mici de 15 - 20 mg/kg.c/zi administrat de noi, reuşeşte să realizeze o 
stabilizare a bolii. 

Acest lucru ne face să ne alăturăm cel puțin ideii că medicamentul, pe 
lângă un tratament în general al bolnavilor, trebuie să fie obligatoriu 
administrat bolnavilor înainte şi după actul operator. O pregătire a bolnavilor 
cu un tratament de 2 - 3 luni înaintea intervenției şi pentru tot atâta timp după 
intervenţie, îl găsim întru totul justificat într-o boala în care recidivele şi 
complicațiile fac parte din "istoria ei naturală". Sunt de altfel autori care au 
demonstrat efectele profilactice ale  mebendazolului în  hidatidoza 
experimentală. 

Dozele mari în care trebuie administrat mebendazolul, perioadele de luni 
$1 ani pe care se poate întinde tratamentul şi efectele secundare chiar 

neînsemnate,despre care am amintit, au determinat pe specialişti să-şi 
îndrepte atenţia şi spre alte preparate. 

Fără prea bune rezultate a fost încercat mai întâi un derivat fluorat, 
flubendazolul (Fluvermal), iar ceva mai târziu un mare entuziasm a stârnit un 
alt derivat, albendazolul (Zentel), care era folosit până atunci numai în 
tratamentul helmintiazelor animale. 

Albendazolul, la om, ca şi mebendozolul a început prin a fi tot mai mult 
preferat în tratamentul cu doze unice, al unor parazitoze comune (oxiuriaza, 
ascaridioza, trichocefaloza etc.) şi apoi în tratamentul medical al chistului 
hidatic. 

Medicamentul, uşor rezorbit, ajunge repede sub forma principalului său 
metabolit activ, albendazolul sulfoxid, în sânge, țesuturi, lichidul cefalo- 
rahidian şi lichidul hidatic. După 5-8 zile de tratament cu albendazol, 
administrat în doza medie de 10 - 15 mg/kg/zi, creşterea sulfoxidului poate să 
se însoțească de regresia chistului (Morris L.D. şi colab. 1985). 

Aşa cum subliniază şi Coulaud (1985), tratamentul, ca să fie eficient, 
trebuie făcut în mai multe cure (1 - 6) de câte 30 de zile, separat de câte o 
lună de pauză. Ca şi în cazul tratamentului cu mebendazol, rezultate cele mai 
bune se obţin în cazul chisturilor mai tinere şi cu un perete mai subţire şi 
necalcificat. Dovada eficienţei se poate vedea în diminuarea imaginilor tomo- 
densitometrice. Mai puţin beneficiază de pe urma tratamentului chisturile 
osoase, totuşi s-a făcut remarca că la bolnavii grav paraplegici s-a obţinut 
"oprirea evoluţiei imaginilor radiologice şi regresiunea durerilor" (Arseni şi 
colab. 1981). | 

Efectele secundare sunt mai puțin importante. Totuşi şi "acesta va fi 
contraindicat la femeia gravidă sau la aceea care ar putea să devină gravidă". 

Albendazolul a reuşit ca în mâna unor autori să vindece cazuri care fără 
prea bune rezultate, au fsot tratate timp îndelungat cu mebendazol. 
Superioritatea albendazolului şi al unui alt preparat, praziquantelul (biltricid) 
a reiegit şi din experimentările in vitro şi in vivo, care s-au făcut de diferitti 
autori cu aceste medicamente. Dintre cei care au folosit albendazolul cităm 
pe Todorov şi colab. (1988), care au administrat Albendazolul în doza de 10 
mg/kg/zi 28 de zile cu o pauză între cicluri de 14 zile. După 4 cicluri au găsit 
cà 30% s-au vindecat, iar la 60% s-a constatat o ameliorare. Rezultate 
asemănătoare le comunică şi Horton (1988) care administrând albendazolul 
în doze asemănătoare (800 mp. zilnic) la un lot mai mare de bolnavi, obține 
vindecarea la 28,5%. La 51% înregistrează o ameliorare, la 18,1% chisturile 
au rămas neschimbate, iar la 2,4% semnalează o evoluţie nefavorabilă. 

Cu toate aceste rezultate îmbucurătoare trebuie să recunoaştem însă că nu 
suntem prea aproape de a avea la îndemână un medicament ideal. Autorii 

indieni de exemplu (Gourdas şi colab. 1989) dupá un tratament făcut doar pe 
şase cazuri cu o doză de 10 mg/kg/zi, timp de 6 luni, ajung la concluzia cá 
albendazolul, pare să aibă un rol limitat în chistele hidatice de localizare 
hepatică. Totuşi se poate spune că preparate ca mebendazol, albendazolul 
sau paraziquantelul constituie o speranță în privinţa aportului cu care pot 
veni în sprijinul unui tratament medicamentos eficient în această boală. 

Pentru un tratament medicamentos în boala hidatică, pledează rezultatele 
citate obținute de diferiţi autori înainte de 1990. Aceste rezultate ca şi 
rezultatele obţinute pe cazurile tratate de noi, le-am inserat cu deosebire în 
monografia “Boala hidatică” apărută sub redacția noastră în 1991 (Ed. 
Medicală, Bucureşti). 

Observaţii mai convingătoare şi rezultate cel puţin tot atât de bune, le 
găsim în literatura de specialitate şi după această dată. Câteva dintre acestea 
le redăm în continuare, limitându-ne la cele mai semnificative. 

Astfel autori americani ca Richards şi Morris (1990) făcând un studiu la 
microscopul electronic asupra unor chiste hidatice obținute de labolnavi care 
înainte de operație au fost trataţi cu cu albendazol, semnalează la o mare 
parte dintre aceştia o degradare evidentă a membranei germinative şi “moarte 
protoscolecşilor”. 

Observaţii asemănătoare, la bolnavi tratați cu albendazol le fac şi autorii 
italieni Sciarrino E. şi colab. (1992), care urmărind prin ultrasunete, înainte şi 
după tratament, un lot de 50 de bolnavi cu 81 de chisturi, găsesc la 61 dintre 
aceştia (75%) însemnate schimbări regresive morfobiologice (detaşarea 
membranei germinative, dispariția septurilor etc.). 

Controlul eficacitátii tratamentului cu mebendazol sau cu albendazol intră 
şi printre preocupările altor autori. 

Aşa de pildă Matessian R. M. şi colab. (1992) fac acest control al 
bolnavilor tratați prin monitorizarea imunologică iar Bonifacio R. şi colab. 
(1993) prin caracterizarea parțială a complexelor imune circulante (prin 
cromatografie lichidă). 

Verificarea eficienței preparatelor administrate la 51 de bolnavi, Todorov 
T. şi colab. (1992) o face prin ultrasonoscopie-tomografie computerizată şi 
examene radiologice. Tratamentele instituite au fost apreciate ca pe deplin 
reuşite la 28,6% din cei trataţi cu mebendazol şi de 43,5% din cei tratați cu 
albendazol. 

Pe cale clinică şi radiologicá Ellis şi colab. (1992) evaluează rezultatele ce 
le obţin la 9 bolnavi de hidatidoză tratați cu derivații benzimidazoloici, 
mebendazol şi albandazol. Deşi au unele rezultate mai bunc cu albendazol, 
susțin ca rezultate asemănătoare se pot obține $1 de pe urma mebendazolului. 

Numeroşi alti autori obțin rezultate mai bune în tratamentul bolii hidatice, 
din unele asocieri ale medicamentelor. 

Astfel autorii spanioli Salto E. şi colab. (1991) asociază mebendazolul cu 
praziquantelul şi obţin rezultate care-i duc la concluzia că aceasta ar putea fi 
“o alternativă farmacologică” care trebuie avută în vedere. 

Asemenea rezultate mai bune autorii ruşi Shcerbakov şi colab. (1993) le 
obțin de pe urma asocierii mebendazolului cu Essentiale, iar şi mai recent 
autorii chinezi Wen H. şi colab. (1994) de pe urma asocierii albendazolului 
cu Cimetidina. 

Pe observaţii ceva mai vechi făcute înainte de 1990 şi din unele observații 
mai recente, rezultă că ce!e două preparate, mebendazolul gi albendazolul 
sunt la fel de eficiente în boala hidatică şi de alte localizări decât cea hepatică 
sau pulmonară. 

Aşa de exemplu autorii turci Geksel S. şi colab. (1991) tratează cu succes 
cu mebendazol un caz de hidatidoză cardiacă, autorii indieni Madiwale C. şi 
colab. (1992) folosesc ca adjuvant albendazolul tn tratamentul unui chist 
hidatic al tibiei, care s-a manifestat cu o fractură patologică, iar autorii 
germani Meskopp D. şi Letterer E. (1993) tratează cu albendazol o tânără cu 
o hidatidoză cerebrală. La acest caz autorii semnalează concentrații mari de 
albendazol sulfoxid în serul sanguin, în lichidul cefalorahidian şi în chistul 
din creier. 

Meritá să mai amintim experiența interesantă cu care se prezintă autorii 
greci Messaritakis Y. şi colab. (1991). Aceşti autori tratează cu mebendazol 
39 copii cu 71 de chisturi. După dozele ridicate in care administrează medi- 
camentul (100-200 mg./kgc./zi, timp de 12 săptămâni), cei peste 20 de copii 
vindecati reprezintă un rezultat foarte bun, atâta vreme cât, aşa cum 
menționează autorii, “n-a fost înregistrat nici un efect secundar mai 
însemnat”. 

O atenție cuvenită trebuie acordată apoi şi observatiilor pe care le fac 
Torzillo G. şi Constantino D. (1992) din Milano. Autorii italieni evaluând 
rezultatele bune pe care le obțin la 19 bolnavi cu hidatidoză, tratati înainte $1 
după operație, ajung la concluzia că preparatul ar putea fi cel puțin un 
adjuvant în terapia chirurgicală. 

Ideea a prins teren şi mulți autori se arată adepții unei asemenea opinii. 

Dintre cei mai recenți, Charon P. şi colab. (1993) găsesc că mebendazolul, 
pe lângă locul justificat ce-l deține în hidatidoza alveolară inoperabilă, ar 
putea să fie regulat folosit în exerezele incomplete şi în recidivele atât de 
frecvente din această boală. 

De altfel, pe lângă un tratament numai medicamentos la care se pretează 
anumite cazuri, noi am pledat şi pledăm şi pentru un asemenea tratament 

mixt (medicamentos şi chirurgical) la care în practică putem fi obligați să 
apelăm. 

Printr-un tratament mixt, pentru care opinăm, înțelegem tratamentul cu 
derivații benzimidazolici (mebendazol) pe. care orice bolnav care urmează să 
se supună unei intervenţii chirurgicale pentru chist hidatic, trebuie să-l facă 
timp de o lună înainte de operaţie şi timp de 2-3 luni după operaţie. 

Este un punct de vedere pe care l-am expus la ultimul Congres 
Internaţional de Parazitologie care a avut loc la Paris în 1990, punct de 
vedere cu care cei mai multi specialişti au fost total de acord. 

Dar aşa cum rezultă şi din cele relatate aici, şi în domeniul tratamentului 
medicamentos există încă multe necunoscute (dozele cele mai corecte în care 
pot fi administrate preparatele, durata tratamentului, asocierile cele mai 
indicate, efectele secundare tardive etc.). Tocmai de aceea specialiştii sunt 
obligati să aibă în vedere, în scopul elucidării şi punerii lor la dispoziția 
practicienilor. 

Oricum, toate acestea sunt de natură să arate ca în boala hidatică, pe lân- 
gă un tratament chirurgical (şi acesta combinat) se poate vorbi şi de un 
tratament medicamentos. Este un răspuns care ni-l dăm la întrebarea ce ne- 
am pus-o în 1987 şi este un lucru care ar trebui să-l ştie şi aceia care mai 
sustin şi astăzi că “tratamentul chirurgical este singurul tratament logic "fn 
boala hidatică. 


5. EPIDEMIOLOGIE 


Hidatidoza uniloculară (chistică) este o antropozoonoză a cărei trecere de 
la animale (câine) la om se face după un proces epidemic destul de complex. 
Această complexitate rezultă din interdependenta care există între cele trei 
verigi ale lanțului epidemic, rezervorului de infecție, calea de transmitere şi 
masa receptivă (omul), şi diferiți factori de mediu care intervin direct sau 
indirect în epidemiologia acestei boli. De aceea prezentând în continuare date 
despre rezervorul de infecţie al bolii, despre căile după care se realizează 
transmiterea sau despre omul care face boala, vom încerca în acelaşi timp să 
atragem atenţia şi asupra acelor factori, mai importanţi sau mai puțin 
importanţi, pe care îi întâlnim în epidemiologia acestei boli parazitare. 

Rezervorul de infecţie. Principala sursă de infecție pentru boala pe care 
o face omul este câinele (Canis familiaris), care adăpostind parazitul ca adult 
are rolul de gazdă definitivă. Parazitul Taenia echinococcus este un cestod 
care se poate dezvolta până la stadiul de tenie adultă şi la alte carnivore (lup, 
şacal, hiená ş.a.), animale care au rol mult mai putin important ca sursă 

directă de infecţie pentru om. Prezenţa parazitului la animalele sălbatice nu 
este însă lipsită de semnificaţie epidemiologică, având în vedere că unor 
asemenea animale le revine rolul de a întreţine boala în natură şi de a forma 
adevărate "focare naturale", răspunzătoare uneori de menţinerea acestei 
parazitoze la populaţia din diferite regiuni ale globului. 

În intestinul câinelui, parazitul, în număr de câteva mii (uneori chiar zeci 
de mii), poate trăi de la 5 - 6 luni până la aproape 2 ani. Cum fiecare parazit 
poate depune cca 1200 ouă, ne dăm seama de numărul enorm de ouă 
infecțioase pe care le elimină odată cu dejecţiile numai un singur animal 
infestat. Pe bună dreptate Olteanu (1992) sustine că invazia cu Echinococcus 
granulosuss la câine - deţine ponderea incontestabilă. Nu este lipsit de 
importanţă faptul că această intensitate de invazie parazitară nu se traduce la 
animalele infestate cu manifestări clinice care să permită măcar suspiciunea 
de animal parazitat. Numai prin autopsiere, sacrificare sau examene 
coproparazitologice se poate cunoaşte proporția animalelor infestate, 
proporție care poate trece în zonele endemice şi de 60 - 70%. Toate acestea 
sunt date care vin să pledeze pentru potențialul epidemiologic care poate fi 
atribuit câinelui, ca principal rezervor de infecţie în această boală. 

Acest potenţial, la care ne referim, este asigurat de faptul că parazitul 
reuşeşte să-şi perpetueze specia prin "marele ciclu echinococic" pe care îl 
realizează atunci când parazitul trece la animalele ierbivore (o1 peste 35% 
infestate, vite aproape 30%), ca gazde intermediare şi apoi din nou la câine, 
care-l găzduieşte ca adult (gazdă definitivă). În natură, aşa după cum se ştie, 
câinele infestat elimină, cu dejecţiile, proglotele şi ouăle infecțioase ale 
parazitului. Acestea, odată cu iarba sau apa contaminată ajung în organismul 
ovinelor sau bovinelor (mai rar al porcinelor), care ca gazde intermediare 
adăpostesc forma larvară a parazitului. 

Parazitul va trece din nou la câine (gazda lui definitivă) atunci când 
acesta va ingera organele parazitate ale animalelr gazde intermediare. În felul 
acesta se înscrie un ciclu ("ciclul mare echinococic"), care asigură parazitului 
supraviețuirea şi calitatea de rezervor permanent de infecţie pe care o deține 
câinele în hidatidoza umană. Se poate vedea din acestea că "multitudinea 
aspectelor de ecologie parazitară" la care se referă J. Şuteu (1992) îşi găsesc 
deplin expresia în epidemiologia bolii hidatice. 

Căile de transmitere. De la câinele infestat, ouăle (embrioforii) 
parazitului ajung la om, cel mai frecvent, printr-o contaminare directă. Ouăle 
pe care câinele le elimină, odată cu dejectille, ajung destul de frecvent pe 
blana acestuia. În urma unui contact mai apropiat aceste ouă infecțioase de pe 
blana câinelui ajung în organismul omului direct prin intermediul mâinilor 
nespălate. Din nefericire, acest lucru este valabil atât în cazul copiilor care se 

joacă frecvent cu câinii, cât şi pentru adulții care nu au obiceiul de a respecta 
regulile de întreţinere igienică a mâinilor. l 

Rolul ce revine mâinilor nespălate în transmiterea bolii hidatice l-a făcut 
pe Dévé să aprecieze această parazitoză ca "o boală prin excelenţă a mâinilor 
murdare". Locul important ce revine contaminării directe în transmiterea 
hidatidozei rezultă şi din frecvența mai mare a bolii printre toti aceia care 
prin specificul muncii vin mai des în contact cu câinii (ciobanii, vânătorii, 
dresorii de câini etc.) Nu de puţine ori de pe blana câinilor infestati, 
embrioforii (ouăle) ajung pe lâna oilor, de unde omul le poate prelua odată cu 
mulsul sau tunderea acestora. Prin intermediul lânii oilor embrioforu mai pot 
ajunge la om şi odată cu prelucrarea acesteia (dărăcit). 

În cazuri mai rare, la om boala poate apărea și în urma unei contaminări 
indirecte, care se face prin intermediul apei potabile, fructelor, zarzavaturilor 
nespălate sau a alimentelor neprotejate pe care au ajuns embrioforii. Această 
contaminare indirectă este favorizată de faptul că embrioforii au capacitatea 
de a rezista destul de mult în diferite condiţii de mediu extern şi de a-şi păstra 
vreme relativ îndelungată "potențialul infectant". Astfel, se consideră de 
diferiți cercetători cá embrioforii pot rezista în apă până la 1 săptămână, până 
la aproximativ 2 săptămâni la uscăciune sau umiditate, chiar până la 4 luni la 
congelare. Nu rezistă la o temperatură de 42? şi acest lucru ar explica de ce 
hidatidoza nu se întâlneşte în regiuni cu temperaturi mai înalte. 

De asemenea s-a remarcat că embrioforii nu rezistă în solurile cu o mare 
salinitate. 

În sfârşit, un rol mecanic (de vectori) în răspândirea şi transmiterea 
hidatidozei revine unor specii de muşte (Phormia regina), gândacilor de 
bucătărie (Blatta orientalis) şi chiar unor rozătoare (şoareci sau şobolani) 
prin intestinul cărora pot trece nealterati embrioforii parazitului. 

Masa receptivă. A treia verigă a lanțului epidemic este omul care se 
arată receptiv la boală şi nu se vorbeşte nicăieri de o rezistenţă naturală sau 
câştigată. Nu este însă lipistă de semnificația observaţia făcută de Ben Hamed 
S şi colab (1990) care pun pe seama unei depresii imunitare (o boală lupicá si 
un tratament prelungit cu cotricoizi) evoluția rapidă a unei boli hidatice. 

Hidatidoza se întâlneşte la orice vârstă, înregistrându-se cazuri atât printre 
copii cât şi printre adulți. De exemplu Zoe Coroiu şi colab. (1992) înre- 
gistrează la noi cazuri extreme la 3 ani şi la 85 de ani. 

Din repartizarea după sex, cele mai numeroase statistici prezentate de 
diferiți autori pledează pentru o frecvenţă mai mare a bolii la bărbaţi decât la 
femei. Dintr-o statistică a noastră făcută pe 200 cazuri, rezultă cá hidatidza se 
împarte aproximativ egal între cele două sexe, cu o preponderență nesem- 
nificaivá la bărbați (54% la bărbați şi 46% la femei). 


< 8 

Sub raportul ocupației celor găsiţi infestati, aşa după cum se ştie, boala se 
întâlneşte mai frecvent în rândul lucrătorilor agricoli din mediul rural, care 
prin specificul muncii vin mai des în contact cu câinele şi au mai multe ocazii 
de a contracta această parazitoză. Hidatidoza uniloculară (chistică) trebuie 
însă îndeosebi controlată printre crescătorii de vite, tăbăcari, ciobani, 
veterinari, vânători, dresori de câini etc. Hidatidoza, aşa după cum a arătat-o 
şi statistica noastră, se întâlneşte însă într-o proporţie destul de ridicată (38%) 
şi în mediul urban, unde sunt destule cazuri care se înregistrează la persoane 
(muncitori industriali funcţionari, pensionari etc.) care nu-şi amintesc să fi 
avut în anturajul lor câini de la care să fi putut contracta boala. Este foarte 
probabil ca şi la oraşe, rolul principal în răspândirea bolii să revină tot 
câinelui, in special acelor câini liberi (de obicei infestati) care prin 
vagabondajul lor au posibilitatea de a polua mediul citadin şi de a favoriza 
contaminarea alimentelor neprotejate şi în special a fructelor, zarzavaturilor 
din pieţe sau din grădini. Ori, aşa după cum am văzut, o cale frecventă de 
infestare a omului se face în hidatidoză şi prin aceste produse, atunci când 
sunt consumate înainte de a fi bine spălate, sau prelucrate termic. Orăşenii 
mai pot contracta boala şi de la câinii de agrement, care infestati, în proporții 
mult mai reduse, pot transmite parazitoza proprietarilor lor mai ales atunci 
când este vorba de copii sau de persoane care nu sunt obişnuite să respecte 
regulile de igienă a mâinilor. 

Frecvența bolii la om - repartiție geografică. Nu se poate spune despre 
hidatidoză în general că este o parazitoză prea frecventă, aceasta mai ales 
după ce au fost lichidate trei principale focare de boală care existau în 
Islanda, Cipru şi Tasmania (Australia). În prezent, proporţii care trec de 
25/100 000 de locuitori se întâlnesc rar, cifrele cele mai ridicate (de peste 
200/100 000 locuitori) fiind întâlnite în teritorii limitate din Africa, America 
Latină, Bazinul Mediteranean, Orientul Apropiat, Australia etc. Dar dacă 
boala nu este chiar peste tot atât de frecventă, în schimb, așa după cum se 
vede şi din hartă, ocupă teritorii întinse din toate cele 5 continente. 

În România, hidatidoza se întâlneşte într-o proporţie medie de 5/100 000 
de locuitori şi are o repartiție geografică relativ uniformă, părând să fie ceva 
mai frecventă în regiunile centrale şi muntoase ale țării. Unii autori, găsesc o 
densitate mai mare a cazurilor de hidatidoze de-alungul cursurilor de apă. 

Hidatidoza este în primul rând o importantă problemă de sănătate publică, 
pentru faptul că dacă nu face parte din bolile frecvente, rămâne în atenția 
specialiştilor pentru proporția de letalitate crescută (aproape 10 - 15%) de 
care se însoţeşte. Este de avut apoi în vedere că boala hidatică necesită o 
asistență medicală laborioasă, costisitoare şi mai ales de lungă durată. Media 
de spitalizare este în cazuistica noastră mult mai ridicată în hidatidoză decât 
în alte boli. O medie de spitalizare de asemenea ridicată în hidatidoză o 
relatează printre altii şi Pascaul şi Estives (1987) în statistica lor de 7435 
cazuri. De asemenea, concediile medicale acordate pentru boala hidatică de 
oricare localizare, depăşesc pe a multor altor boli, aşezând-o de multe ori 
printre primele. Trebuie apoi reţinut şi faptul că boala poate fi întâlnită şi 
printre copii, determinând în regiunile endemice de boală, cazuri de 
infantilism hidatic. La toate acestea trebuie să mai adăugăm şi faptul că din 
cauza problemelor care apar în cursul evoluției bolii, unele cazuri de 
hidatidoză trăiesc adevărate tragedii. Aş aminti ca exemplu cazul unei 
bolnave, pe care am avut-o sub observaţie, şi care pensionată pentru o 
hidatidozá multiplă, de la vârsta de 27 de ani a fost supusă în decurs de 11 
ani, la 12 intervenţii operatorii. A decedat în cursul cele de a treisprezecea, la 
vârsta de sub 40 de ani. Este de asemenea cunoscut cazul mai vechi al lui 
Ryan (Melbourne) în care bolnavul a trebuit să se supună la 16 intervenții în 
decurs de 9 ani. 

Hidatidoza care este o "zoonoză de importanță mondială”, câştigă în 
greutate din cauza implicaţiilor ei economice. Pierderile pe care le prici- 
nuieşte boala în sectorul zootehnic sunt impresionante. De la animalele gazde 
intermediare (ovine, bovine etc.) care pot fi infestate în proporții ridicate 
(uneori chiar de 60 - 70%) se obtine cantități mult reduse de carne, lapte, 
lână. 

Aceste câteva date despre problemele de diferite feluri pe care le ridică 
hidatidoza sunt suficiente pentru ca să justifice măsurile de profilaxie severe 
care se impun împotriva el. 

Măsuri împotriva rezervorului de infecţie. O primă serie de măsuri vor 
avea ca obiectiv câinele, această cunoscută gazdă a parazitului adult. Pentru 
îndepărtarea parazitozei de la câine, se preconizează de exemplu tratamentul 
periodic al câinilor utili şi a celor vagabonzi. Tratamentul aplicat la câini 
trebuie să fie urmat de arderea sau îngroparea produselor pe care aceştia le 
elimină în cele 24 de ore care urmează după administrarea medicamentului. 

Prevenirea infecției câinilor obligă la interzicerea tăierilor clandestine si 
la sacrificarea în abatoare a animalelor care servesc de gazdă intermediară. 

Organele parazitate ale ovinelor sau bovinelor vor fi îngropate, sterilizate 
prin fierbere sau prin formolizare. Accesul câinilor în abatoare sau în jurul 
acestora va fi cu desăvârşire interzis. 

Măsuri împotriva căilor de transmitere. Ca şi în prevenirea şi 
combaterea altor boli se vor lua măsuri generale de protecție a surselor de 
apă. De asemenea fructele şi zarzavaturile vor fi bine spălate înainte de a fi 
consumate, iar alimentele în general vor fi puse la adăpost de eventuala lor 
contaminare. 

Rolul care am văzut că revine în transmiterea hidatidozei şi unor vectori, 
(prin vehicularea ouălor infecțioase ale parazitului), obligă la măsuri de 
combatere sistematică a muştelor, gândacilor de bucătărie, rozătoarelor. 
Rolul, însă mai important, care revine contaminării directe situează pe primul 
loc măsurile de întreţinere igienică a mâinilor, cu spălarea lor regulată în 
urma contactului cu câinii. 

Măsurile de protecție a masei receptive. Faptul că boala, aşa după cum 
am văzut, se întâlneşte cu deosebire printre muncitorii din anumite profe- 
siuni, obligă la educaţia sanitară a acestora. Hidatidoza este uneori destul de 
frecventă în rândurile copiilor şi infestarea se face în hidatidoză de multe ori 
la vârsta acestora. Dévé, de exemplu, susținea cá în hidatidozá infestarea se 
produce într-unul din două cazuri înainte de 15 ani. Este de aceea obligatoriu 
ca munca de educaţie sanitară, de popularizare a unor cunoștințe medicale 
elementare, ca şi creearea deprinderilor igienice să înceapă din familie, 
grădinițe şi să fie continuate în internate, şcoli etc. Se apreciază că la 
eradicarea hidatidozei din unele ţări, un aport din cele mai importante a 
revenit acţiunii de culturalizare şi educaţiei sanitare a maselor. Într-o boală cu 
o receptivitate generală şi în care nu există un vaccin împotriva ei, asemenea 
măsuri merită toată atenția. 

IIl. HIDATIDOZA HEPATICĂ 


1. ETIO-PATOGENIE 


Embrionul hexacant (oncosfera) eliberat din ouăle (embrioforii) de 
[uenia echinococus, care au ajuns in mediul alcalin din intestin, este de aici 
preluat de curentul circulator sanguin gi pe aceastá cale se indreaptà spre 
ficat, unde se opreste in 2/3 din cazuri. Dupá 3 ore - sustine Dévé - embrionul 
hexacant se găseşte imobilizat în lumenul unui capilar hepatic, după 60 de 
ore capătă deja aspectul unei mase protoplasmatice pline, pentru ca după a 
patra zi să înceapă să se vacuolizeze. După alte 3 - 4 zile în jurul vacuolei 
formate începe să se contureze şi membrana perminativă, a cărei secreție va 
da naştere lichidului hidatic. 

Parazitul crescând, după o lună va măsura 0,5 mm în diamentru, după 2 
luni 1 mm, după 3 luni 1,5 mm, iar după 5 luni va putea ajunge până la 5 mm 
în diametru. 

Uneori formațiunea veziculară astfel constituită intră încă de la început 
într-un stadiu de involutie şi de degenerare, dispărând în timp aproape 
complet. De cele mai multe ori îşi continuă evoluția, creşte treptat şi această 
veziculă plină cu lichid clar devine ceea ce este cunoscut sub numele de 
hidatidá şi mai ales de chist hidatic, nume în mod frecvent atribuit şi bolii pe 
care o determină. În lichidul din interiorul chistului se formează prin 
înmugurire protoscolecşii, aceştia reprezentâd fiecare în parte capul unor 
viitoare tenii. Atunci când organele unor animale ce servesc de gazdă 
intermediară (ovine, bovine) infestate cu chisturi hidatice sunt devorate de 
câini, din protoscolecşii în care aminteam se vor forma în intestinul acestora, 
(ca gazde definitive) paraziți adulti. 

Chistul hidatic, care în ficatul omului are până la urmă caracterul unei 
tumori hepatice a cărei acțiune asupra ficatului parazitat, nu se reduce însă 
numai la spațiul pe care parazitul i-l fură organismului. 

Chistul intră într-un conflict profund şi complex cu organismul, în care 
expresia clinică apare la intervale total diferite. În unele cazuri această 
perioadă este curpinsă, aga cum se apreciază în general, între 6 luni şi 15 ani. 
Sunt citate cazuri când se poate întinde şi la mai mult. Aşa, de exemplu, au 
fost comunicate cazuri la care perioada aceasta de latenţă a trecut de 50 de 
ani. Devenit activ începe acțiunea de distrugere totală a parenchimului 
hepatic, distrugere care este urmată de tulburări importante ce privesc atât 
arborele biliar cât şi cel vascular. În special de raporturile pe care le 
realizează chistul hidatic cu căile biliare depinde, in mare parte, evoluția ca 
atare a bolii. Formele de răsunet biliar (de fisurare, de deschidere în căile 

biliare sau de migrare) se întâlnesc în proporţii care variază între 65% şi până 
la peste 90%. Pe de altă parte prin diferite mecanisme (stază venoasă, 
embolizarea circulației portale, staza biliară), chistul hidatic poate favoriza, 
aşa după cum vom vedea mai departe, apariţia unei ciroze hepatice, iar după 
unii autori, char şi a unei litiaze biliare. 

Un răsunet şi mai important asupra ficatului şi organismului in general îl 
va avea chistul hidatic prin complicațiile lui (fisurare, ruptură, infectare ctc.) 
si mai ales prin acțiunea toxico-alergică cu care este înzestrat parazitul. 


2. SIMPTOMATOLOGIE 


În localizarea sa hepatică, ca de altfel şi în alte localizări, se pot întâlni 
chisturi hidatice din care unele degenerează şi dispar într-o necrozá aseptică 
în mod spontan iar altele, după ce-au ajuns la nişte dimensiuni moderate de 
4 - 6 cm, se opresc din creştere şi, fără să determine vreo suferință, se menţin 
în organism, calcificate sau necalcificate, toată viaţa. O parte dintre acestea 
sunt descoperite cu ocazia unor intervenții operatorii făcute pentru alte 
afecţiuni, pentru ca o altă parte să fie identificate numai la necropsie. În afara 
unor asemenea rare cazuri, complet "mute" din punct de vedere simptomatic, 
hidatidoza hepatică se însoţeşte în general de o serie de simptome mai mult 
sau mai puţin accentuate. 

În evoluţia bolii hidatice hepatice ca şi a bolii hidatice în general se poate 
vorbi de 4 faze: faza I-a asimptomatică sau simptomatică necaracteristică, o 
a doua fază cu manifestări clinice (sau paraclinice) comune bolii hidatice; o a 
treia fază rezultată din compresiunea exercitată de tumoră sau din 
complicațiile chistului şi o a patra fază reprezentată de complicațiile 
postoperatorii ale bolii hidatice. 

A. Prima fază, asimptomatică sau cu o simptomatologie ştearsă 
necaracteristică, o putem înâlni în hidatidoza hepatică ca şi în evoluția 
hidatidozei de orice localizare. Pe lângă o stare generală de indispozitie şi pe 
lângă o stare de uşoară oboseală la o parte din cazuri pot fi semnalate 
manifestări cutanate alergice. | 

B. Faza a doua a bolii corespunde, în cazul hidatidozei hepatice, 
perioadei de evlutie progresivă a chistului hidatic pe teritoriul ficatului. În 
această fază debutul boli este marcat de un sindrom dispeptic abdominal 
reprezentat de balonări, senzații de greață, uşoare tulburări de tranzit 
intestinal, prezente şi după datele noastre într-o proporție ridicată din cazuri 
(cca 70%). Dacă tumora hidaticá pe care o determină chistul este însă de 
dimensiuni mai mici, bolnavul va acuza cel mult o jenă uşoară în hipocondrul 

drept. Atunci însă când tumora crescând a ajuns destul de mare, poate ca 
indiferent de incidența topografică în ficat să devină cauza senzațiilor de 
apăsare, de presiune (de "arsurá"), de durere de care încep să se plângă cu 
insistență bolnavii. Durerile localizate în hipocondrul drept au uneori tendinţa 
de a iradia în spate şi în special în umărul drept. Nu par să fie mult influ- 
entate de natura alimentelor şi nici de orarul meselor. În chisturile hidatice 
hepatice mai mari, bolnavii îşi potolesc durerile din timpul nopții, culcându- 
se pe aceeaşi latură care li se pare convenabilă. Durerile cedează pentru un 
moment la antispastice, dar reapar din nou. Pe de altă parte, formațiunea 
tumorală chistică pe care o formează parazitul în ficat crescând devine cu 
timpul şi cauza măririi ficatului. 

Formatiunea tumorală chistică de dimensiuni mai mari devine, mai ales în 
localizárile de pe partea anterioară a feței convexe, şi palpabilă. La o palpare 
uşoară formațiunea tumorală apare de cele mai multe ori regulată, netedă, 
remitentă şi delimitabilă. Deşi consistentă, tumora este totuşi elastică. 
Această localizare a tumorii duce şi la o deformare a regiunii prehepatice 
fiind însoțită chiar şi de orizontalizarea coastelor inferioare din hemitoracele 
drept. Chisturile de localizare anterioară sunt acelea care se pretează la 
percepere prin percuție a "freamátului hidatic", un simptom patogenic care ar 
fi urmarea frecării veziculelor fiice din interiorul chistului. Alti autori găsesc 
caracteristic pentru această localizare semnul cunoscut sub numele de 
"vibrație hidatică" perceptibil prin combinarea percutiei cu ascultatia. Aceste 
semne, ca de altfel şi cel al "balotajului", sunt astăzi mai puţin apreaciate mai 
ales că în prezent, beneficiem de unele metode de explorare cu totul 
superioare. 

Pe lângă durerile de hipocondrul drept, formațiunea tumorală chistică şi 
pe lângă manifestările cutanate alergice, bolnavii se mai pot plânge de unele 
simptome de tip dispeptic biliar. 

Pe de altă parte, se poate frecvent întâlni in această fază o boală o 
eozinofilie sanguină periferică. această eozinofilie este prezentă însă în 
aproximativ 50% din cazuri şi înscrie valori care oscilează mai frecvent între 
5 - 12%. O eozinofilie normală sau chiar o aneozinofilie nu trebui totuşi să ne 
îndepărteze de diagnosticul de hidatidoză luat în discuție. 

În localizările hepatice în cazuri rare, chistul poate fistuliza la piele 
(Colematis și colab 1991) sau poate evolua cu chiste metastatice de piele 
(Shibanova şi Sych 1993). 

Toate aceste manifestări ale bolii hidatice hepatice, în general nu prea 
alarmante, variază totuşi în funcție de mai multi factori legati cu deosebire de 
parazit. 

Un rol, sub acest raport, ar reveni în primul rând formei chistului. În 
general chistul de localizare hepatică are o formă sferică, rotundă, mai ales în 
cazul chisturilor univeziculare. În schimb în cazul celor multiveziculare, 
chistul are o formă total neregulată, prezentând uneori diverticuli care 
comunică cu cavitatea centrală. 

De asemenea nu poate fi lispit de semnificație numărul de chisturi care 
evoluează în ficat într-o hidatidoză hepatică. Mai toti autorii susțin că chistul 
este unic în ficat în 70% din cazuri. În restul de aproape 30% se pot întâlni 
2 - 3 sau mai multe chisturi. Ori, chisturile multiple ca şi cele multiveziculare 
ridică probleme delicate chirurgului. 

Sub raportul mărimii, cele mai multe chisturi hepatice înscriu o mărime 
mijlocie cuprinsă între 5 - 15 cm. diametru. În general se pot întâlni relativ 
frecvent şi chisturi care trec de 20 cm şi ajung până la 30 cm sau mai mult. În 
cazuistica noastră avem, mai ales la tineri, chisturi cu diametru în jurul cifrei 
de 20 cm. La noi Scăunaş şi Serbulescu (1986) descriu un chist hidatic 
hepatic din care au evacuat 15 | de lichid hidatic, iar Di Saverio G. şi colab. 
(1988) comunică un caz la un bărbat de 63 de ani, care a fost cu succes 
operat pentru un chist cu un diametru de 38 cm. Se înţelege că chisturi de 
asemenea mărimi, care de obicei ocupă aproape complet lobul drept, pe lângă 
alte tulburări care le pot determina, duc şi la deformarea întregului cadran 
superior drept. Mai impresionant este sub acest raport un chist hidatic hepatic 
cu un diametru de 60 cm descris de Vega şi colab. (1987). 

O influenţă şi mai mare asupra evoluţiei clinice a hidatidozei hepatice o 
poate avea localizarea topografică a parazitului. Asezat în marea majoritate 
a cazurilor în lobul drept şi în general în dreapta (80% din cazuri), parazitul 
poate de fapt ajunge şi se poate dezvolta, aproape în orice regiune a ficatului. 
Cu excepția chisturilor laterale sau lobare, în toate celelalte localizări 
chisturile au un însemnat răsunet vasculo-biliar şi se pretează la diferite 
complicaţii dintre care unele foarte severe. 

C. Faza a treia a bolii hidatice corespunde, după clasificatia noastră, 
complicaţiilor chistului hidatic, capitol în care ne vom ocupa pe rând de 
calcificarea chistului, fisurarea, infectia, ruptura, ciroza hidatică, litiaza şi 
hipertensiunea portală. 

Calcificarea, pe care o trecem în rândurile complicațiilor chistului, 
constă în depunerea de calciu şi alte săruri în adventicea chistului și s-ar 
putea datora acţiunii calcificante a bilei. Survin într-o incidență care variază 
de la 3% şi până la aproape 20%. l'ágáráganu (1967) o întâlneşte într-o 
proporție de 8%, iar Oancca si colab. (1972) în 8,4%. Unele chisturi 
calcificate rămân vii, iar altele pot lua caracterul unor abcese. Se întâlnesc 
mai frecvent la nivelul ficatului şi de obicei la o vârstă mai mare. 


112 CHISTUL HIDATIC 


Fisurarea sau "sindromul de fisurare", trecut de unu autori în capitolul 
care se referă la evoluția normală a chistului, este prezent între 65% şi până la 
peste 90% din cazurile de hidatidoză hepatică. Se realizează odată cu apariţia 
micilor fisurări chisto-biliare care permit pătrunderea bilei în arborele biliar 
şi se însoțesc de dureri moderate în hipocondrul drept. Clinic, pe lângă 
durere, chisturile fisurate pot în mod frecvent evolua cu tebră şi câteodatiă 
subicter sau chiar un icter pasager. 

O formă particulară este sindromul de migrare in vezicula sau calca 
principală biliară. Făgărăşanu (1967) îl întâlneşte în 3% din cazuri, iar Burlui 
şi Roşca până la peste 40% din cazuri. Acest sindrom de migrare se însoţeşte 
de dureri mari colicative, accese febrile şi icter. Existenţa şi a infecției în 
asemenea cazuri explică printre altele şi angiocolitele grave care apar în 
această ultimă etapă a chistelor hidatice hepatice deschise în căile biliare. 

Infecția este întâlnită de numeroşi autori în proporții care variază între 
1596 şi până la peste 50% din cazuri. Infecția urmează de regulă fisurăru şi 
poate fi determinată de germeni patogeni din cei mai diferiți. Infecția poate 
îmbrăca caracterul unei supuratii care din punct de vdere clinic, pe lângă o 
stare generală alterată, se însoţeşte de dureri bazale toracice, temepratură 
oscilantă, icter sau subicter şi o leucocitoză şi V.S.H. frecvent crescută. 

Ruptura chistului poate urma supuratiei sau unui proces de degenerare a 
pereților chistului. Pe lângă rupturi spontante, fără o cauză aparentă, ruptura 
poate să mai survină după un traumatism abdominal, un efort, o cădere, o 
punctie hepatică sau chiar după o manevră medicală obişnuită, cum ar fi o 
palpare mai puțin blândă a tumorei hepatice pe care o determină chistul. 
Ruptura determină dureri intense în hipocondrul drept şi evoluează cu o stare 
de şoc anafilactic grav care se instalează rapid. 

Ruptura în cavitatea peritoneală poate duce frecvent la instalarea unei 
hidatidoze peritoneale difuze (hidatidoze secundare). Ruptura direct în 
cavitatea pelurală poate să ducă de asemenea la o hidatidoză pleuralá. Mai 
frecvente par să fie, după cei mai multi autori, rupturile chistului în căile 
biliare. Ennabli şi colab. (1986) raportează 75 de cazuri de chisturi hidatice 
deschise în căile biliare. Meknini şi colab. (1986), plecând de la o cazuisticá 
de 198 bolnavi, raportează o frecvenţă a rupturilor chistobiliare la 9,5% 
dintre ei. Comparând datele lor cu acela ale altor autori, ajungem la concluzia 
că este vorba de o complicatie care este departe de a fi excepționată, atâta 
vreme cât "un chist din. 10 riscă să se rupă în căile biliare". Badea și colab. 
(1986) la noi prezintă şi ei un caz de chist hidatic hepatic rupt în căile biliare 
$1 care a fost diagnosticat ecografic. Din punct de vedere clinic, ruptura 
chisturilor în căile biliare se traduce de regulă printr-un icter dureros febril. 
Tot în cavitatea abdominală chistunile hepatice rupte se pot deschide si în 

tubul digestiv. Chistul hidatic hepatic se poate deschide şi în alte organe. Au 
fost menționate cazuri de rupturi în vena cavă inferioară, bazinetul renal şi 
chiar la piele. Chisturile convexitátii hepatice se pot deschide şi în cavitatea 
toracică, putând genera în sacul pleural, hidatid-toraxul iar în plămân 
pneumopatia hidatică. Complicatii rare, dar foarte grave sunt la acest nivel şi 
fistulele bilio-bronşice, care clinic se pot manifesta cu o vomică hidatică 
(hidatidoptizia) sau biliară (biliptizia) şi pe de altă parte fistulele bilio- 
pleurale. 

În sfârşit, au fost citate şi cazuri rare de ruptură a chisturilor hidatice 
heptaice şi în pericard. 

Ciroza hepatică, complicatie în special a chisturilor hidatice centrale, 
este citată în literatură. Chiar dacă nu toti autorii sunt de acord, trebuie să 
recunoaştem că tumoarea chistică benignă, pe care o formează chistul în 
ficat, crează condiţii favorabile apariţiei unor leziuni cu caracter sclerogen 
care, în timp, vor putea duce şi la instalarea unei ciroze hepatice. Aceasta cu 
atât mai mult cu cât, odată cu parazitul apar în ficat trei factori cirogeni, care 
ar putea fi făcuţi vinovați de manifestările cirogene ce însoțesc uneori 
chisturile multiple şi mai ales pe acelea de localizare centrală (mediene). 
Primul din aceşti trei factori care ar corespunde originii canaliculare este 
reprezentat de colestaza care apare în urma compresiunii pe care o exercită 
chistul asupra căilor biliare principale. În cazul fistulelor bilio-chistice 
obstructia căilor biliar poate fi determinată de veziculele-fiice. Al doilea 
factor (care ar corespunde originii portale a cirozei) este dat de necroza care 
urmează anoxiei sau hipoxiei generate de tulburdrile circulatorii. Chistul 
hidatic, prin compresiune, poate duce până la o obstrurare completă a 
circulației portale. Tulburări circulatorii asemănătoare pot apare însă şi prin 
compresiunea exercitată de chistul hidatic asupra venei cave inferioare sau a 
venelor suprahepatice. În cazurile de acest fel se poate instala și un 
pseudosindrom Bud-Chiari. În sfârşit, al treilea factor porneşte de la acțiunea 
loxico-alergică a parazitului, care prin tulburările vaso-motorii ar furniza 
apariția edemului şi infiltratiilor din spaţiile Disse. Printr-un asemenea 
ansamblu de mecanisme, prin care parazitul acționează direct sau pe cale 
toxico alergicá, ficatul se poate găsi în situata de a îmbrăca un caracter 
cirogen. De altfel, de-a lungul anilor, ca şi alti autori, noi am avut sub 
observație relativ numeroase cazuri reprezentate de bolnavi, care pe lângă o 
hidatidoză hepatică purtau şi diagnosticul de ciroză activă. Din cei peste 200 
de bolnavi cu hidatidoză hepatică ce-i aveam în evidență, o hepatită cronică 
am întâlnit-o la 24,4% iar o ciroză a fost asociată la 4,6%. Rolul probabil 
care pare să revină hidatidozei hepatice în apariția cirozei hepatice, l-a făcut 
pe Bourgeon şi Petri (1957) sii susțină că este necesar să se aibă în vedere şi o 

eventuală hidatidoză hepatică la bolnavii cirotici proveniţi dintr-o regiune 
endemică de boală. 

Litiaza biliară (hidatică), este o complicatie relativ rară a chistului 
hidatic hepatic. Totuși dacă de exemplu Făgărăşanu (1967) a întâlnit-o numai 
în 1% din bolnavii operati iar Burlui şi Roşca (1977) în 2%, sunt alți autori 
(Bourgeon, Kourias, Juvara ş.a.), care o întâlnesc în proporții în general 
cuprinse între 10 şi aproape 20%. Mai recent Placer şi colab. (1967) întâlnesc 
şi ei printre 422 bolnavi cu hidatidoză hepatică operată, un număr de 63 
cazuri de litiază biliară (14,9%) iar Mecnini şi colab. (1986) o întâlnesc în 
15,5% din cazuri. În statistica noastră de peste 200 de bolnavi. litiaza apare 
asociată hidatidozei hepatice într-o proporție de 5,9%. 

Referitor la mecanismele teoretice care încearcă să explice formarea 
calculilor (litogeneza) sunt împărțite în două grupe: primele ar acționa prin 
compresie sau obstructia căilor biliare şi staza biliară consecutivă, iar al 
doilea grup ar acţiona prin alteratiile bilei şi a compuşilor biliari în condițiile 
comunicărilor ce se realizează între chist şi căile biliare. Un rol important 
poate reveni in litogeneză atât infecției locale cât şi acțiunii pe care parazitul 
poate s-o exercite şi pe cale toxico-alergică. Oricum organizarea propriu-zisă 
a calcuilor în jurul protoscolecşilor migrati, care servesc de nuclei viitoarelor 
concretiuni nu poate fi pusă la îndoială, atâta vreme cât au fost identificati 
protoscolecşi chiar în centrul calculilor. 

Litiaza hidaticá, ca şi ciroza hepatică, chiar dacă sunt complicaţii in 
general rare a hidatidozei, trebuie avute în vedere. 

Nu trebuie apoi scăpate din vedere nici alte suferințe colecisto-biliare 
(angiocolite, colecistite acute etc.) care pot în cazuri izolate să se asocieze 
unei hidatidoze hepatice. 

Influenţa unei hidatidoze hepatice poate merge şi mai departe, Baumer si 
colab. (1983) semnalând două cazuri de pancreatită acută apărută în cursul 
evolutei hidatidozei hepatice. 

Hipertensiunea portalà este o complicatie a hidatidozei hepatice care 
poate fi întâlnită în aproximativ 40% din cazuri. Apare - aşa după cum arată 
Bourgeon - în urma compresiunii exercitate de chisturile mari asupra unor 
principale trunchiuri venoase (vena cavă, vena portă, venele suprahepatice). 
Chisturile care pot determina mai frecvent asemenea compresiuni sunt de 
diferite localizări (lobare, postero-superioare, mediene etc.). Din punct de 
vedere clinic, fenomenele mai importante pe care le poate prezenta această 
complicatie sunt circulația colaterală (porto-cavá), o ascită şi uneori o 
hemoragie digestivă. 

D. Faza a IV-a a bolii, în clasificarea noastră ar corespunde 
complicatiilor postoperatorii 

Sechelele postoperatorii ale chistului hidatic de ficat operat nu sunt deloc 
de neglijat atât timp cát au tendință să "se permanentizeze sau chiar să se 
agraveze în timp, necesitând pentru rezolvarea lor o nouă intervenție 
chirurgicală", (Juvara, 1977). 

De o origine sau alta, aceste sechele destul de variate şi unele destul de 
grave l-au determinat pe Juvara şi colab. (1972) să le strângă în cadrul 
aceleiaşi entități nosologice pe care au etichetat-o sub numele de "boala 
hepato-biliară după chistul hidatic hepatic operat”. 

Chirurgii români încep cu observaţia că atât în tara noastră cât şi în alte 
țări în care boala este prezentă "frecventa reintervențiilor după chistul hidatic 
de ficat operat ocupă primul loc în cadrul reinterventiilor hepatice”. Este şi 
aceasta o dovadă care vine să pledeze pentru locul pe care-l deţine boala 
hidatică în patologia omului. În acelaşi timp însă o asemenea remarcă cere 
clinicianului un diagnostic cât mai exact iar chirurgului o atitudine chirur- 
gicală cât mai corespunzătoare. Istoria aproape tragică pe care o trăiesc o 
mare parte din sechelarii hidatici ne oblică la acest lucru. 

În urma unor explorări cât mai complete şi în urma unui consult medico- 
chirurgical, bolnavul pregătit poate fi propus pentru intervenţie. După 
experiența noastră, bolnavul ar trebuie se să supună mai întâi unui tratament 
cu Mebendazol (Vermox). În acest fel se pot preveni recidivele, acelea care 
în boala hidatică intră cel mai frecvent printre cauzele reinterventiilor. 


3. DIAGNOSTICUL DIFERENTIAL 


Pornind cu unele manifestări generale cu care începe de multe ori boala, 
încă din faza I-a, va trebui să ne gândim în primul rând la acea stare de 
indispozitie generală şi de astenie fizică pe care o remarcă bolnavii. Când un 
sindrom asteniform de acest fel se însoţeşte de diminuarea apetitului, pierdere 
ponderală şi chiar stări subfebrile episodice, atenţia clinicianului trebuie 
îndreptată spre afecțiuni maligne neoplazice, indiferent de vârsta pe care o 
are bolnavul. Formele latente, de care vorbeam, cu caracter astenic şi fără un 
sindrom major de localizare se întâlnesc în leucoze cronice reticulare 
maligne, în carcinoame digestive şi mai ales în cele pulmonare. Unele 
endocrinopatii (boala Addison, diabetul, hipertroidiile fruste etc), pot de 
asemenea să înceapă cu un sindrom asteniform, care se instalează lent şi 
pentru mult timp, aşa cum îl întâlnim gi în bidatidoză. 


116 CHISTUL HIDATIC 


Durerea, în general uşoară, cu iradieri în spate şi in umăr, este aga după 
cum se ştie comună la multe afecţiuni hepatobiliare sau gastro-duodenale. În 
hidatidoza hepatică însă acest simptom aproape constant are mai mult 
caracterul unei senzaţii de presiune, de greutate sau de apăsare în hipocondrul 
drept. Unii bolnavi o descriu chiar ca pe o "arsură". Nu are caracter sezonier 
și nu este ritmată de orarul meselor, aşa cum se prezintă de regulă durerile în 
ulcerul gastro-duodenal. Nu este prea intensă şi nu apare în crize, aşa cum se 
întâmplă de obicei în litiaza biliară. Se aseamănă mult cu durerile din 
dischineziile biliare sau colecistitele nelitiazice la care se adaugă însă mai 
frecvent senzațiile de greață şi ametelile. Stările subfebrile sau febrile, in 
cazurile de evoluţie lentă a tumorii hepatice chistice, sunt rare. Atunci când o 
stare febrilă este prezentă şi mai ales când este prelungită te poate obliga să te 
gândeşti la o bruceloză, leptosprioză icterică sau anicterică sau chiar la o 
malarie frustă necorespunzător tratată. O stare subfebrilă care se accentuează 
seara, poate aduce în discuţie o tuberculoză pulmonară sau extrapulmonară 
nedepistată şi netratată. În sfârşit, când asemenea stări subfebrile prelungite 
sunt înregistrate la femei, iti pot sugera cel mai frecvent o infecție genitalá 
(sau urinară), un hiperestrogenism sau un sindrom hipercatecolaminic. 

Rezultat al acțiunii toxico-alergic pe care o exercită parazitul, încă de la 
primul său contact cu organismul gazdă, sunt manifestările cutanate 
reprezentate în special de prurit şi urticarie. Aceste manifestări cutanate care 
pot uneori însoți boala, apar pe pielea sănătoasă şi sunt, aşa cum au fost 
caracterizate "capricioase ca localizare şi ca durată". Nu trebuie scăpat din 
vedere, că manifestări cutanate asemănătoare pot fi determinate de unele 
produse alimentare, de către unele medicamente sau substanţe toxice cu efect 
prelungit. De asemenea pruritul şi urticaria însoțesc frecvent diferite alte boli 
parazitare, giardioza (lambliaza), ascaridioza, oxiuriaza, trichineloza, 
teniazele etc., dar şi unele boli hepatice (cirozele), renale (insuficienţa renală 
cronică), intestinale etc. Unele boli grave, cum este boala lui Hodgkin, 
mielomul multiplu sua diferite colagenoze pot evolua cu un prurit şi urticarie 
într-o proporție relativ importantă din cazuri. Şi diferite stări dismetabolice 
sau disendocrine se acompaniază uneori cu asemenea manifestări cutanate 
care apar la o mare parte din cazurile de hidatidoză. 

Eozinofilia sanguină aşa după cum vom vedea şi din diapnosticul pozitiv 
al hidatidozei, figurează la loc de frunte printre elementele de diagnostic al 
bolii. Într-adevăr eozinofilia de valori moderate poate fi prezentă în cel puțin 
50% din cazurile de hidatidoză hepatică. Dar, o eozinofilie de asemenea 
valori o putem întâlni, printre altele, în diferite stări alergice, în diferite 
afecțiuni cutanate şi în special în parazitoze ca giardioza (lambliaza), 
ascaridioza, oxiuriaza, teniaze etc. De menţionat că în boala în evoluţie sau 

cu complicații eozinofilia poate înscrie valori care în hidatidoză pot trece şi 
de 20 - 30%. Pe de altă parte este de reținut că eozinofilia din hidatidoză 
scade după ablatia chirurgicală a chistului şi după cum am observat noi şi în 
urma tratamentului medicamentos cu mebendazol (Vermox). 

Alte probleme de diagnostic diferențial le ridică dintre simptomele 
hidatidozei hepatice şi subicterul sau icterul care însoţeşte relativ frecvent 
boala. Când diametrul formaţiunii chistice hidatice a ajuns la 4 - 5 cm, au loc 
fisurări şi apoi deschideri în căile biliare, la care pe lângă dureri şi febră se 
poate adăuga subicter sau icter. "Impactul cu căile biliare” este atât de 
frecvent, încât unii autori (Fágáráganu) consideră formele de "răsunet biliar" 
ca făcând parte din evoluţia firească a unui chist hidatic hepatic şi nu ar 
constitui o complicatie. Dar o retenţie biliară, cu urini hipercrome şi cu o 
coloratie icterică a tegumentelor şi mucoaselor o putem întâlni şi în alte boli. 
Astfel trebuie făcut un diagnostic diferenţial, în funcție de prevalența directă 
sau indirectă a bilirubinei cu hepatitele cronice active şi cirozele hepatice cu 
sau fără hipersplenism: în caz de predominentá a celei directe se va exclude 
prin explorări adecvate un icter obstructiv de natură litiazică sau neoplazică, 
precum şi o eventuală colestază intrahepatică. 

În sfârşit, probleme de diagnostic diferenţial şi mai dificile poate pune 
formațiunea tumorală chistică pe care o determină parazitul în evoluţia lui 
intrahepatică. După cum am mai amintit, chisturile mici şi chiar cele mijlocii, 
pot trece neobservate, ocupând un spaţiu mai limitat din ficat. În schimb 
chisturile mai mari superficiale pot modifica forma normală a organului, pot 
determina hepatomegalii şi destul de des duc la deformări importante a 
regiunii prehepatice. Dar o hepatomegalie difuză sau localizată la unul din 
lobi, o bombare regulată sau boselată a formaţiunii tumorale chistice, ca şi 
deformarea regiunii prehepatice, nu se întâlnesc numai in hidatidoza 
hepatică. Numeroasele afecţiuni benigne sau maligne cu care trebuie să 
facem in acest caz diagnosticul diferenpal ne obligă să trecem în revistă cel 
puțin pe cele mai importante dintre ele. 

Aşa de pildă diagnosticul diferențial trebuie făcut în aceste cazuri în 
primul rând cu chistul solitar de ficat hepatic. Diagnosticul se va face pe 
absența datelor biologice $1 hematologice proprii chistului hidatic. Diag- 
nosticul diferențial cu un cventual hidrops vezicular va reieşi dintr-o 
anamneză clinică mult mai scurtă (colica biliară recentă), leucocitozà, febră, 
durere locală vie şi tumora elastică din hipocondrul drept, sensibilă şi uşor 
palpabilă in acest caz. Mai trebuic făcut diagnosticul diferențial cu alte câteva 
eventualități ca: hemangiomul hepatic, tumori retroperitoneale, tumori de 
colon transvers şi un eventual lob supranumerar Riedel. Tabloul clinic diferit 

şi explorările imunobiologice negative completate cu explorările imagistice 
ne oferă suficiente date pentru diferenţierea lor. 

În hidatidoza hepatică cu localizări multiple, diagnosticul diferențial 
trebuie să se facă în mod obligatoriu cu ficatul polichistic. În această 
eventualitate, pe lângă absenţa semnelor biologice caracteristice hidatidozei, 
este de subliniat asocierea cu alte anomalii renale sau pancreatice. Nu trebuie 
însă omis nici faptul că acelaşi bolnav poate prezenta în cadrul unei 
hidatidoze multiple şi localizări renale. De asemenea în localizările hepatice 
multiple se vor exclude şi chistul hidatic alveolar, ciroza hepatică hipertroficá 
şi cancerul hepatic primitiv multinodular sau metastatic, boli în care 
contextul clinic este cu totul deosebit. 


4. DIAGNOSTICUL POZITIV 


În diagnosticul hidatidozei hepatice, ca şi în diagnosticul oricărei alte 
localizări a chistului hidatic, este necesar să se facă un efort sistematic, pentru 
a obţine de la orice metodă cât mai multe date. Începând cu datele 
epidemiologice şi anamnestice cuprinse într-o anamneză completă, vom 
continua cu un examen clinic atent al bolnavului, pentru ca apoi să apelăm pe 
rând la examenele radiologice, imagistice, hematologice, imunobiologice şi 
eventual la cele de certitudine. Cum o parte însă din datele de acest fel apar 
în partea care se referă la boala hidatică în general, aici ne vom limita să le 
subliniem numai pe acelea dintre ele care, cu deosebire, privesc localizarea 
hepatică a chistului hidatic. 

Diagnostic epidemiologic. Înformaţiile de ordin epidemiologic ne pot de 
la început îndrepta spre diagnosticul real al bolii. Cu atât mai mult într-o 
boală transmisibilă şi încă într-o boală ca hidatidoza care este şi o zoonoză 
(antropozoonoză), omul, căpătând-o de la câinie. Cum însă de la data 
infestării şi până la data apariţiei bolii trec luni şi ani de zile (uneori chiar 
peste 50 de ani) este indicat ca informaţiile pe care le cerem bolnavului, 
asupra eventualului contact cu câinii să nu evite nici perioada mai veche a 
copilăriei. Aceasta cu atât mai mult cu cât o mare parte din infestări se fac la 
vârsta copilăriei, atunci când cei mici îndrăgesc câinii şi obişnuiesc să se 
joace cu ei. Se înțelege că boala poate să fie mai frecventă la cei care prin 
specificul muncii vin mai des în contact cu câinele, această gazdă a 
parazitului adult. De altfel mai înainte, în capitolul referitor la hidatidoză în 
general, noi am atras atenţia asupra prezenţei bolii mai la toate vârstele, 
asupra frecvenţei ceva mai mari la bărbați şi asupra incidenfei mai crescute a 

acesteia printre anumite profesiuni (păstori, îngrijitori de animale, dresori, 
vânători etc.). 

Diagnostic clinic. Datele clinice sunt de asemenea utile unui diagnostic 
probabil de hidatidoză. În cazul hidatidozei hepatice nu trebuie să ne scape 
mai întâi unele semne generale cu care începe şi evoluează boala. Starea de 
indispozitie, de astenie fizică, de inapetență sau de pierdere ponderală 
progresivă, nu sunt în cadrul general al bolii hidatice lipsite de semnificație. 
Când la acestea se mai adaugă pe parcurs un subicter (sau chiar un icter 
pasager), o durere în hipocondrul drept şi uneori chiar o stare subferbilă (mai 
rar febrilă), diagnosticul probabil de hidatidoză trebuie avut in vedere. 
Durerea din chistul hidatic hepatic am găsit-o prezentă în 66,6% din cazurile 
noastre. Într-o proporţie aproximativ la fel de ridicată (59,10%) o întâlneşte 
recent şi Pascal şi Esteve (1987) printre 7,435 de bolnavi. Multi bolnavi, aşa 
cum spuneam şi mai sus, o descriu ca pe o jenă, alții ca o senzație de arsură, 
de "apăsare" sau "de greutate" în hipocondrul drept. În orice caz durerea din 
hidatidoza hepatică n-are caracterul ritmat de alimentaţie din boala ulceroasá 
şi nici intensitatea durerilor din litiaza biliară. Dar pe lângă dureri, hidaticii 
hepatici mai pot în mod frecvent prezenta un sindrom dispeptic abdominal. 
Mai ales bolnavii mai în vârstă se plâng de greturi, balonări, o stare de dis- 
confort şi chiar o uşoară diaree. Examenul regiunii abdominale prehepatice în 
această perioadă ne poate fi de folos atunci când formațiunea tumorală 
chistică a dus la o deformare vizibilă în regiunea hipocondrului drept şi când 
palparea ne pune in contact cu o tumoră netedă, mai mult sau mai puțin 
regulată, delimitată, densă şi totuşi elastică, care foarte probabil corespunde 
chistului hidatic. În sfârşit, dacă şi în hemoleucogramă ne întâlnim cu o 
eozinofilie moderată, cuprinsă între 5 - 12%, putem să considerăm bolnavul 
ca fiind un suspect de chist hidatic. Prin noi investigații, va trebui să 
infirmăm sau să confirmăm acest diagnostic probabil. Primul la care apelăm 
este diagnosticul radiologic. 

Diagnosticul radiologic. Un examen radiologic de rutină ne poate pune 
pe urmele unui diagnostic de hidatidoză - semnalând o cupolă diafragmaticá 
dreaptă sau atrăgând atenția asupra unor imagini rotunde calcificate pe 
teritoriul ficatului. Din celelalte metode de investigare radiologică se mai 
apelează uneori la pneumoperitoneu, aortografie sau colangiografie. 

Scintigrafia. (Cu roz bengal Ij3;, cu coloidal sau cu sulfurá de tecnetium ) 
s-a bucurat cu ani în urmă de o largă apreciere. În prezent locul acesteia este 
luat de echografie. 

Echografia este o metodă imagistică complet inofensivă, care se bazează 
pe ultrasunete. Precizeazii localizarea, mărimea, delimitarea şi chiar 
conținutul lichidian al tumorii şi aduce pin aceasta un aport deosebit în 

diagnosticul chistului hidatic hepatic. Aşa cum susține recent şi Garavelli 
(1988), metoda poate fi folosită şi în urmărirea chisturilor hidatice la bolnavii 
supuşi tratamentului medicamentos. 

O altă metodă imagistică la care se poate apela în diagnosticul hidatidozei 
hepatice este şi tomografia computerizată, care pune de asemenea în 
evidenţă procesul “înlocuitor de spaţiu” din masa organelor dense. Imaginile 
tomografiei vin cu detalii asupra conţinutului chisturilor, putând printre altele 
semnala veziculele fiice din interiorul chistului şi putând atrage atenția 
asupra modificărilor morfologice a membranei germinative (proligere) a 
chistului. Aşa de pildă, cu ajutorul tomografului noi am putut urmări deta- 
şarea şi degradarea membranei germinative în chisturile hidatice hepatice pe 
care le-am tratat pe cale transparietală cu o substanță scolicidă (Gherman şi 
Georgescu) (1968). 

Diagnosticul imunobiologic, l-am discutat pe larg in capitolul respectiv, 
din partea în care ne ocupăm de hidatidoză în general. Aici mai facem 
precizarea că în ciuda aportului diferitelor metode de explorare amintite, de 
multe ori, în practică suntem în situația de a aştepta un răspuns cât mai 
veridic din partea reacțiilor imunobiologice. Metodele imagistice au şi ele 
insuficientele lor şi sunt relativ frecvente cazurile in care în fata unor chisturi 
semnalate de acestea, nu putem sti dacă sunt de origine parazitară sau 
neparazitară. Din nefericire însă reacţiile imunobiologice nu pot veni întot- 
deauna cu un răspuns clar şi hotărâtor. Rezultate satisfăcătoare noi le-am 
înregistrat prin reacţiile de imunodifuziune şi electroimunodifuziune, care 
sunt mai simple şi se pot efectua în orice laborator iar în prezent ca cei mai 
multi specialişti ne punem speranțele în tehnica ELISA. 

În hidatidoza hepatică se poate, în cazuri rare, face şi un diagnostic de 
certitudine etiologic, atunci când de exemplu în lichidul de vomă eliminat 
de bolnav, reuşim să identificăm pe cale macroscopică sau microscopică, 
elemente parazitare (resturi de membrană germinativá, scolecsi, croşete etc.). 
Asemenea elemente pot fi depistate şi în urină, în cazurile de hidatidoză 
renală cu chisturi fisurate. 

În sfârşit, un diagnostic pozitiv noi l-am putut face şi prin metoda de 
inoculare transparietală pe care am folosit-o în scop terapeutic (Gherman şi 
Georgescu) (1988). Aspiratul obținut după pătrunderea în chist, examinat la 
microscop, ne-a permis să infirmăm sau să confirmăm diagnosticul de 
hidatidoză, înaintea unor autori ca Hira şi colab. (1968). Metoda este în 
stadiu experimental şi departe de a fi generalizată. 

IV. HIDATIDOZA PULMONARĂ 


1. ETIOPATOGENIE 


Ca şi în hidatidoza hepatică agentul etiologic a bolii este forma larvară 
(hidatida sau chistul hidatic) din evoluţia cestodului Taenia echinococcus, 
parazit care aşa după cum am văzut ca adult trăieşte la câine. Ouăle eliminate 
de către câine pot ajunge în intestinul omului, de unde de regulă, pe cale 
sanguină se opresc în ficat într-o proporție de 60-70%. O altă parte, 
aproximativ 30% din aceste forme infecțioase, care vor da naştere stadiului 
larvar, a parazitului, trec de filtrul hepatic şi se opresc în plămân. Pe lângă 
această cale digestivă comună, parazitul ar mai putea ajunge în plămân şi pe 
cale aeriană (respiratorie). Ouăle parazitului inhalate odată cu praful s-ar 
putea astfel localiza în plămân în mod direct. Deşi admisă de numeroşi 
autori, aceasta rămâne ca o cale de infestare secundară. 

În plămân embrionul parazitar se fixează mai frecvent în lobul inferior al 
plămânului drept. Aici imobilizat, parazitul este supus la o transformare 
veziculară, aşa încât după o săptămână ia caracterul unui mic chist hidatic. 
Evoluţia ulterioară este în general lentă, deşi rezistența mică împotriva 
expansiunii parazitare a țesutului alveolar permite chisturilor pulmonare să 
atingă mărimi apreciabile într-un timp relativ mai scurt. Totuşi această 
evoluţie este destul de prelungită pentru ca să se aprecieze că chisturile pe 
care le întâlnim la adulți să fie consecinţa unei infestări încă din copilărie. 
Aceasta cu atât mai mult, cu cât chistul unic şi încă mic poate să evolueze 
fără semne clinice vreme îndelungată. Ca şi chisturile hidatice de localizare 
hepatică și cele localizate în plămân pot avea o lungă perioadă aproape 
asimptomatică. După mai multi ani, atunci când chisturile ajung să 
depăşească un diametru aproximativ de 8 - 10 cm, prezenţa lor în plămân se 
poate face simțită chiar şi în cazul unor chisturi izolate unice. Când chistruile 
sunt mai mici, leziunile locale pe care le determină au mai mult un caracter 
alergic. Atunci însă când chisturile crescând devin mai mari pe lângă 
leziunile inflamatorii locale, putem avea leziuni însemnate ale parenchimului 
pulmonar, rezultate de pe urma fenomenelor mecanice cu caracter compresiv, 
pe care le determină tumora chistică parazitară. Dar leziunile povocate de 
chistul hidatic pulmonar, pe lângă volumul până la care pot ajunge mai pot fi 
în mare măsură gi consecința sediului diferit pe care-l dețin în parenchimul 


pulmonar. 

Astfel, chisturile din regiunea centrală, acolo unde se găsesc bronhiile 
mari Şi vasele importante, vor determina din timp fistule brongice mai mari, 
în timp ce chisturile periferice cu sediul in zona corticală vor determina 
fistule mici şi numeroase. Chisturile strict periferice pot produce şi reacții 
pleurale importante. Uneori infestarea parazitară poate să fie reprezentată şi 
în localizarea pulmonară numai de un singur chist. Alteori aceasta poate să 
fie reprezentată de mai multe chisturi repartizate într-un plămân sau în ambii 
plămâni. Asemenea infestări multiple care rezultă dintr-o multiinfestare unică 
sau din infestatii repetate pot fi cauza unor leziuni pulmonare mai numeroase 
ŞI mai însemnate. | 

Pe de altă parte boala hidatică pulmonară, într-o a doua fază, câştigă în 
semnificația ei patologică prin diferitele varietăți ale hidatidozei secundare 
(locală, difuză, metastatică etc.), care prin ruperea chistului pot apărea în 
evoluția unei hidatidoze primitive. O simptomatologie bogată şi variată poate 
surveni în evoluţia bolii din cauza complicatiilor de genul rupturii, fisurării 
sau infectării chisturilor. Acestea sunt atât de importante încât cei mai multi 
autori vorbesc de o simptomatologie a chistului hidatic necomplicat şi de alta 
care însoţeşte chisuti hidatic complicat. 


2. SIMPTOMATOLOGIE 


Aşa cum rezultă şi din datele de patogenie prezentate, hidatidoza de 
localizare pulmonară poate să evolueze mult timp complet asimptomatic. 
Formele silentioase de acest fel sunt întâlnite de diferiți autori şi în proporții 
care varaizá de la 10% (Juvara) şi până la cifra de peste 80% (Coman). 
Atunci când manifestările clinice îşi fac apariția, acestea vor depinde în 
general de sediul chistului, volumul, numărul lor şi de prezenţa lor uni- sau 
bilatrală. 

În chistul hidatic necomplicat, în măsura în care chistul hidatic localizat 
în plămân, crescând, a devenit mai mare, pot apare o serie de manifestări 
clinice ca durerea toracică, tusea, dispneea respiratorie şi mai ales hemo- 
ptizia care sunt de natură să atragă atenţia bolnavului asupra unei suferințe 
pulmonare. Manifestările cutanate de genul unui prurit sau, mai târziu, chiar 
al unei urticarii, însoțesc hidatidoza pulmonară într-o parte relativ mică din 
cazuri (Coman 1989). 

Durerea toracică, este prezentă mai ales in chisturile de localizare 
periferică şi care vin în contact cu pleura parietală. Din această cauză durerea 
ocupă de multe ori un loc fix, căpătând frecvent caracterul unei nevralgii 
intercostale. După unii durerea din trecătoare, poate, după Coman (1989), 

deveni "continuă şi progresivă”. În interesările pleurale mai importante, 
durerea poate chiar lua caracterul unui junghi. În localizările de la vârful 
plămânului, durerea iradiază spre umăr sau regiunea cervicală iar în 
localizarea bazală se poate îndrepta spre hipocondrul drept şi abdomen. Ca 
semn inconstant, apare după Cărpinişan într-o proporție de 21,64% de cazuri 
(1952), după Juvara (1958) într-o proporție de 68,75% iar Coman (1989) mai 
recent o întâlneşte în aproximativ 33% dintre bolnavii cu hidatidoză 
pulmonară. 

Tusea, este o manifestare clinică considerată de unii ca "cea mai 
constantă”. Poate fi pusă pe seama iritaţiei pleurale produsă de chist sau pe 
seama apariției unei bronşite perichistice. După Juvara, tusea este uneori 
seacă, chintoasă (ca în tusea convulsivă), în timp ce alteori poate deveni 
sacadată şi umedă, însoțită de expectoratie bronşică. Cărpinişan (1952) o 
întâlneşte în 12,68% din cazuri, Juvara (1958) în 56,25% iar Coman (1989) 
în 24% din cazuri. 

Dispneea respiratorie este un simptom clinic întâlnit mai rar. Timpul 
lung în care creşte şi se dezvoltă progresiv chistul în plămân îi permite 
acestuia să-şi adapteze şi să-şi compenseze funcţia respiratorie. Totuşi în 
chisturile mari, gigante ca şi în cazurile de hidatidoze multiple, dispneea îşi 
poate face apariţia. Aşa se face că dacă Cărpinişan (1952) o întâlneşte sub 
3% din cazuri, Juvara (1958) o întâlneşte în peste 20% din cazuri. 

Hemoptizia apare la început sub forma unei spute hemoptoice, cu 
cantități mici de sânge și care se repetă la intervale variabile. Mai târziu 
acestea devin mai abundente şi capătă un caracter aerat. 

Cei mai multi autori consideră hemoptizia ca pe un semn constant iar 
Dieulafoy mai de mult îl aprecia chiar ca pe "marele simptom al chistului 
hidatic pulmonar". Chiar dacă nu se poate face din aceasta o regulă, totuşi 
hemoptizile mici şi repetate, întâlnite la bolnavii afebrili, cu o stare generală 
bună, ne pot determina să ne gândim la o hidatidoză pulmonară. De altfel 
sunt autori (Popper, 1954) care au semnalat hemoptizii la peste 60% dim 
bolnavii de hidatidoză pulmonară. În prezent această manifestare a bolii după 
Coman (1989) este mult mai rară, punând aceasta pe accesibilitatea largă la 
apariției complicatiilor, hemoptizia fiind în concepția autorului un semn 
premonitoriu de rupere a chistului hidatic. 

Manifestările cutanate dc tipul pruritului sau urticariei sunt în general 
destul de rare în hidatidoza pulmonară necomplicată. Sub o formă mai 
discretă Juvara le întâlneşte in 18,594 din cazuri iar sub o formă mai netă de- 
abia în 6,25% din cazuri. În schimb fenomene acute de urtiearie pot însoți 

frecvent o fisură a chistului situat în plămân, putând astfel anunţa o com- 
plicatie a bolii. 

Semnele clinice subiective pe care le-am prezentat aici, au aşa după cum 
am văzut, de cele mai multe ori un caracter inconstant şi este greu de aceea să 
le întâlnim pe toate "inmánunchiate". Nici semnele fizice nu ne pot ajuta prea 
mult în diagnosticul bolii, în formele ei obişnuite, comune, date de chisturi 
MICI sau mijlocii. Atunci însă când boala este determinată de chisturi mari, 
gigante şi cu evoluție corticală, se poate uşor remarca la bolnavi atât o 
deformatie a toracelui cât şi modificări în excursiile respiratorii ale acestora. 

Deformarea toracelui însoţeşte, aşa după cum menționăm mai sus, 
numai chisturile gigante periferice care prin lărgirea spațiilor intercostale pot 
determina o bombare asimetrică şi evidentă a cutiei toracice. Apare mai des 
la vârsta mică, atunci când cuşca toracică se lasă mai uşor deformată. 

Modificările excursiilor respiratorii, cu diminuarea amplitudinilor 
acestora, de partea plămânului infestat pot fi semnalate in chisturile mari şi 
localizate bazal. | 

Metode de examinare a bolnavului ca percutia, palpafia, sau auscultatia, 
nu vin de regulă cu date concludente. Totuşi, in chisturile de localizare 
periferică corticală, percuția poate sesiza o zonă de matitate, palpafia poate 
decela abolirea vibratiilor vocale iar auscultafia poate atrage atenția asupra 
"linigtei respiratoare" de la nivelul zonei de matitate. 

Rezultă din toate acestea că hidatidoza pulmonară necomplicată are o 
evoluție puțin zgomotoasă, necaracteristică şi în general greu de identificat. 

Chistul hidatic pulmonar necomplicat, în mod excepțional, poate suferi în 
evoluția sa un proces de degenerare, regresiune şi chiar calcificare. 

În mod obişnuit însă chistul se măreşte treptat, se dezvoltă centrifug şi se 
creează o fistulă brongicá de tip terminal, lateral sau oblic. Ca urmare a 
comunicării între spațiul perichistic şi lumenul bronşic apar complicațiile, 
ruptura chistului cu vomica hidatică, fisurarea membranei cu eliminarea 
treptată a conținutului lichidian şi infectarea spațiului perichistic şi a 
chistului. 


3. CHISTUL HIDATIC PULMONAR COMPLICAT 


Ruptura chistului hidatic pulmonar în bronhie este o complicatie dintre 
cele mai frecvente. Aceasta se manifestă prin vomica hidatică precedată 
uneori de hemoptizie abundentă, de expectoratie mucoasă sau de stări febrile 
neregulate. Vomica poate apare însă şi brusc, în plină sănătate aparentă, după 
un acces de tuse, un efort fizic sau un traumatism. Vomica este caracterizată 

prin eliminarea prin tuse a unei cantități mari de lichid limpede, uşor sărat şi 
conținând fragmente de membrană sau vezicule fiice. Vomica se însoţeşte de 
asfixie datorită pătrunderii de lichid şi de resturi de membrană în bronhii sau 
din cauza edemului alergic al bronhiolelor. Vomica se însoţeşte de asemenea 
de fenomene alergice generale ca urticarie, edem al mucoaselor, convulsii și 
uneori chiar şoc anafilactic. Urmare a leziunilor vasculare se poate încă de la 
început asocia şi o hemoptizie care agravează şi mai mult tabloul clinic al 
bolii. 

După liniştirea vomicei evoluţia poate să fie: - în cazuri de excepție spre 
vindecare spontană, atunci când cavitatea s-a golit în întregime (de conținutul 
lichid şi de membrană) şi când parenchimul perichistic fiind suplu permite 
turtirea cavității restante. Asemenea condiţii se asociază destul de rar, aga că 
să se obțină o vindecare spontantă. După vomă - mai frecvent datorită fistulei 
bronşice anterior constituită - se produce infecția perichistică ce evoluează în 
continuare şi supurația cavității şi a parenchimului pulmonar înconjurător, cu 
apariţia " cavernei hidatice”. În aceste situaţii simptomatologia este dominată 
de tuse, cu expectoratie purulentă, abundentă, fetidă. Semne stetacustice ca 
suflu cavernos sau raluri umede groase pot fi frecvente. Apar de asemenea 
semne generale de infecție ca febra, leucocitoza etc. 

Chistul hidatic se poate rareori rupe şi în cavitatea pleurală (în localizările 
corticale) producând hidropneumotoraxul hidatic, care se însoţeşte de dureri 
sub formă de junghi şi dispnee progresivă. Şi în această eventualitate evoluția 
poate fi spre supuratie secundară cu piopneumotorax. În mod practic chistul 
se poate rupe în orice organ de vecinătate. S-au descris deschideri la nivelul 
esofagului, cardiei sau în pericard. 

Fisurarea membranei chistice, duce la eliminarea progresivă a 
conţinutului acestuia prin bronhie. Bolanvul va elimina prin chinte de tuse 
repetate sputa mucoasă sau sanguinolentă, în care pot fi prezenţi scolecşi. 
Conţinutul lichid se elimină dar membrana este reținută şi evoluția în 
continuare poate fi: 

- spre retentia uscată a membranei însoțită de simptomatologie clinică 
minoră dar cu aspect radiologic caracteristic sau 

- cavitatea se infectează şi evoluează spre supuratie pulmonară care ridică 
probleme dificile de diagnostic diferenţial. 

Supuratia chistului hidatic pulmonar, se realizează de regulă atunci 
când fistula bronşică pune în legătură spațiul perichistic cu lumenul brongic 
intens poluat microbian. Fie prin acest mecanism, fie printr-un proces 
inflamator parenchimatos perichistic se produc alterări la nivelul adventicei, 
care vor duce la schimburi metabolice modificate între parazit şi gazdă. În 
consecință urmează infectarea chistului sau moartea parazitului. Evoluția 

ulterioară va fi spre un nodul parenchimatos fibros calcificat (mai rar) sau 
spre supuratie pulmonară cu semenele clinice cunoscute: dureri toracice, fe- 
bră, tuse cu expectoratie purulentă fetidă, hemoptizii, stare toxică etc. 


Diagnostic diferenţial este destul de dificil şi plecând de la imaginea 
radiologică trebui făcut cu tuberculoza pulmonară în forma infiltrativă, cu 
tuberculomul calcificat sau cu caverna tuberculoasă. Examenul sputei, sem- 
nele de impregnare bacilară ca şi probele biologice negative pentru chist hi- 
datic vin în sprijinul diagnosticului corect. 

Tumorile maligne primitive sau metastatice pot destul de des să fe 
confundate cu chistul hidatic pulmonar, mai ales la începutul evoluţiei lor. În 
asemenea situații este de ajutor echografia, care diferențiază formațiunile 
compacte de cele cu conținut lichid şi arteriografia care în cazul chistului 
hidatic arată imagine avasculară. Diagnosticul diferenţial cu un abces 
pulmonar microbian sau amebian este deseori foarte dificil, până în 
momentul toracotomiei. De asemenea chisturile aeriene, chistul dermoid, 
chistul celomic sunt diagnosticate de cele mai multe ori numai intraoperator. 
Relaxarea diafragmatică a hemicupolei drepte este confundată cu un chist 
hidatic pulmonar localizat bazal sau cu un chist hidatic hepatic. 
Pneumoperitoneul trasează în asemenea cazuri diagnosticul. Chisturile 
pleuro-pericardice congenitale pot la fel fi confundate cu un chist hidatic 
pulmonar. 

În sfârşit în chisturile hidatice pulmonare deschise în pleură, diagnosticul 
diferențial trebuie făcut cu pleureziile închistate, piopneumotoraxul, abcesele 
pleurale etc. 


Diagnosticul al hidatidozei pulmonare pe cât de uşor poate fi în unele 
cazuri, pe tot atât de dificil poate fi în altele. 

În primul rând examenul macroscopic şi microscopic al sputei permite 
chiar un diagnostic pozitiv de certitudine, atunci când prin fisurările unui 
chist hidatic se elimină resturi de membrană germinativă, scolecşi sau vezi- 
cule fiice. În chisturile hidatice pulmonare infectate şi supurate, elementele 
parazitare pot fi înglobate în sputa purulentă. Lipsa acestor elemente hidatice 
din sputa unor bolnavi nu infirmă diagnoticul, eliminănile de scolecşi sau de 
vezicule fiice se fac intermitent, ceea ce obligă la examenele repetate ale 
sputei. 

Un aport important în diagnosticul chistului hidatic pulmonar îl aduce 
examenul radiologic. Imaginea clasică, de formațiune sferică, cu marginile 
net limitate, "trase cu compasul" este contestată (Juvara şi colab. 1958). În 
funcție de localizare, chistul hidatic pulmonar (care reprezintă o formațiune 
extensivă ce împinge parenchimul de vecinătate) poate suferi modificări de 

formă şi contur. Bronhiile mari, vasele, grilajul costal, scizurile, diafragmul 
etc. pot impune chistului dezvoltare ovoidală, piriformă cu bisac, semilună 
etc. În alte situaţii atelectazia sau procesul infecțios perichistic dau imagine 
cu margini estompate ca o "pată de ulei”. Chisturile mai vechi pot avea 
imagine de calcifiere perichistică, întâlnite mai rar ca în alte localizări. 
Imaginile radiologice devin şi mai greu de interpretat atunci când chistul hi- 
datic se complică. Diagnosticul radiologic în asemenea cazuri este aproape 
imposibil de făcut pe această cale. 

Dintre metodele imagistice se poate mai puţin apela la echografie şi mai 
mult la tomografia computerizată, care vine cu detalii asupra formațiunilor 
chistice existente pe teritoriul plămânului. 

Întrucât eozinofilia sanguină de valori moderate este relativ frecventă, 
prezentă şi în hidatidoza pulmonară şi în special cea complicată), o hemo- 
leucogramă este întotdeauna indicată. 

Diferit! autori găsesc un ajutor şi în rezultatele pe care le oferă diferite 
reacţii imunobiologice. În special reacţia de hemaglutinare, unele metode de 
precipitare, imunofluorescenta indirectă şi tehnică ELISA pot fi de un real 
folos. 


4. TRATAMENT 


Tratamentul hidatidozei de localizare pulmonară este chirurgical, ca şi în 
cazul altor localizări. Cu toate acestea un tratament medicamentos asociat 
celui chirurgical, făcut cu mebendazol, albendazol sau praziquantel 
(Biltricid), poate deveni necesar într-o localizare în care complicațiile 
postoperatorii si recidivele sunt destul de frecvente. Printre alti, autorii 
chinezi Xu Ming-qian şi Xinijiang (1985) se pronunţă şi ei pentru tratamentul 
oral cu asemenea preparate care au calitatea de a degrada membrana 
germinativă şi chiar protoscolecşii. 


V. HIDATIDOZA CEREBRALĂ 


I. Etio-patogenie. Embrionul hexacant de Taenia echinococcus după ce a 
trecut de filtrul hepatic şi cel pulmonar, datorită maleabilității Al apt 
sale poate să ajungă şi în capilarele de la nivelul creierului. În afara unei 
hidatidoze cerebrale primitive, boala poate să fie dată şi de o hidatidoză 

cerebrală secundară sau metastatică, în care însămânțarea embolică rezultă 
din ruptura unui chist cardiac stâng. Elementele parazitare eliberate (scolecşi, 
vezicule proligere) se pot localiza în creier sau în alte organe. Hidatidoza de 
localizare cerebrală este destul de rară, întâlnindu-se într-o proporție de 
] - 2% din celelalte localizări. La copii este mai frecventă ca la adulti. 
Chisturile hidatice primitive sunt de regulă unice, în timp ce chisturile din 
formele de hidatidoză metastatică pot să fie multiple. Regiunile preferate ca 
localizare sunt cele mai bine vascularizate situate la limita dintre scoarța şi 
substanţa albă. Mai frecvente sunt chisturile hidatice emisferice din regiunea 
rolandică şi mai rare sunt cele de localizare intraventriculară. În fosa 
posterioară sau în alte regiuni ale encefalului localizárile chistului hidatic 
sunt mai rare. Sub raportul mărimii chisturile hidatice de localizare cerebrală 
crescând destul de repede (2-3 cm pe an) sau mai mult ajung până la 
asemenea dimensiuni încât pot ocupa apraope toată emisfera cerebral (6 - 7 
cm). Lipsită de țesut conjunctiv, substanța cerebrală permite chistului un ritm 
de creştere mult mai rapid decât în alte organe. Chisturile hidatice de 
localizare cerebrală, în unele cazuri rare, se pot supune şi la proces de 
involutie prin degenerare gelatiniformă, calcificare sau printr-o hipertrofie 
malformantă a cuticulei. În localizarea lor cerebrlaă, chisturile se pot mai rar 
infecta spontan sau în urma unui traumatism se pot mai frecvent rupe; 
Ruptura chistului se însoţeşte de manifestări clinice severe (cefalee, vărsături, 
convulsii, puls mic tahicardie etc.). 


2. Simptomatologie. Manifestările clinice ale hidatidozei cerebrale diferă 
în funcţie de localizarea chistului şi de vârsta bolnavului, încât unele sunt 
manifestările la copil şi altele la adult. O simptomatologie uşor aparte o vom 
avea şi în hidatidoza metastatică (secundară) încât le vom prezenta în 
continuare pe scurt (ArseniC. şi Marinescu V. 1981). 


a) Hidatidoza cerebrală infantilă 

La copil chistul hidatic se dezvoltă mult timp asimptomatic, evoluția fund 
relativ lentă, în timp uneori şi de 6 - 8 ani. Țesutul cerebral al copilului este 
capabil de o excepțională adaptare funcţională, prin care suplează neuronii 
compromişi prin compresiunea chistică. Deseori aparținătorii pot sesiza 
creşterea în volum a craniului copilului. Cefaleea apare în accese, poate fi 
unilaterală şi diminuă după vărsături. Treptat apar şi diferite tulburări de 
vedere, de sensibilitate, de vorbire, de echilibru uneori, tulburări psihice, iar 
în unele cazuri chiar crize epileptice. Un loc important îl ocupă printre 
acestea acuitatea vizuală care scade progresiv şi care poate evolua până la 
cecitate totală. Unii apreciază că în hidatidoza cerebrală a copilului s-ar putea 

vorbi chiar de o triadă simptomatică reprezentată de cefalalgie, de senzația 
pergamentoasă a bolţii craniene şi de zgomotul de "oală spartă”. 

Starea generală a bolnavului este de cele mai multe ori bună şi 
contrastează cu semnele de hipertensiune intracraniană totdeauna prezente şi 
cu cele de localizare care lipsesc. 


b) Hidatidoza cerebrală a adultului 

La adult chistul hidatic cerebral nu poate fi uşor diferențiat de o tumoră 
cerebrală de altă origine. Perioada de debut este mult mai scurtă decât la 
copil, în 3 - 6 luni instalându-se semenele de localizare (semnele de focar) şi 
hipertensiunea intracraniană. Cefaleea este difuză, apar precoce hemipareze, 
tulburări de vorbire. Crizele epileptice sunt prezente in 36% din cazuri 
(Arseni 19981). Prin imposibilitatea de expansiune a formaţiunii chistice 
hidatice (calota craniană creează un spațiu limitat), semnele clinice 
neurologice se instalează relativ rapid şi realizează un polimorfism 
simptomatic în funcție de localizarea parazitului putând mima debutul unei 
tumori cerebrale sau al unui accident vascular. În aproape jumătate din cazuri 
se întâlnesc tulburări psihice care se manifestă prin tulburări de 
comportament, apatie, agitaţie, etc. 


c) Hidatidoza metastatică (secundară) 

Această formă clinică apare de regulă mai târziu, mult după 15 ani. 
Timpul acesta este necesar pentru dezvoltarea mai întâi a chistului hidatic 
primar, ruperea lui, insámántarea secundară şi pentru dezvoltare in cele din 
urmă a chisturilor metastatice. 

Debutul în această formă clinică este de obicei brusc, cu aspect 
cataclismic, pentru ca apoi să intre în normal după un scurt episod cu cefalee 
şi vărsături. Perioada a doua este o perioadă de linişte, silentioasá, care 
durează 1 - 5 ani şi care corespunde evoluteii chistului. Perioada a treia de 
stare, care urmează, are o evoluție lentă (3 - 5 ani) şi este dominată de diferite 
fenomene encefalitice sau meningeale cu hemiplegie, tulburări de vorbire, 
cefalee etc. 

Hidatidoza cerebrală deţine un loc important în clinică prin recidivele 
postoperatorii care sunt mai frecvente şi de o evlutie mai rapidă şi mai severă 
decât în celelalte localizări. 


3. Diagnosticul diferențial. Indiferent de localizare şi de mărimea 
chistului diagnosticul diferențial trebuie făcut cu toate procesele expansive 
intracraniene de evoluție mai prelungită. 


4. Diagnosticul pozitiv. Semnele de tumoră cerebrală şi de hipertensiune 
intracraniană apărute la un bolnav cu tulburări neurologice care provine 


130 i CHISTUL HIDATIC 


dintr-o "țară hidaticá" şi se bucură, cel puţin la început, de o stare generală 
bună, sunt elemente care pot pleda pentru o eventuală hidatidoză de loca- 
lizare cerebrală. În scopul diagnosticului trebuie să ştim că eozinofilia 
sanguină de valori moderate (5 - 14%) este rar prezentă (20 - 30%), iar 
reacțiile imunobiologice vin şi ele în general cu un aport neînsemnat. Mai 
importante sub acest raport pot fi: examenul radiologic (radiografia simplă, 
arteriografia cerebrală, ventriculografia etc.), electroencefalograma (în 
lateralizarea leziunilor), scintigrafia cerebrală, echoencefalografia $1 mai ales 
tomografia computerizată prin care se obțin imagini patognomonice. 


5. Tratament. Tratamentul chirugical este departe de a corespunde unui 
tratament ideal, mai ales în această localizare în care recidivele şi com- 
plicațiile postoperatorii ocupă un loc din cele mai importante. Din această 
cauză instituirea unui tratament medicamentos cu albendazol, praziquantel, 
sau chiar mebendazol, administrat cu rezultate încurajatoare în alte localizări 
ar fi cu atât mai indicată în hidatidoza cerebrală. 


VI. HIDATIDOZA VERTEBRO- 
MEDULARĂ 


I. Etio-patogenie. Embrionul hexacant de Taenia-echinococcus este 
agentul etiologic şi al hidatidozei vertebro-medulare. Invadarea corpului 
vertebral se poate face în urma diseminării parazitului pe cale sanguină. În 
afara originii primitive sunt observaţii care pledează şi pentru posibilitatea 
propagării centripete secundare hidatidozei mediastinale posterioare. Loca- 
lizarea vertebro-medulará este rară, fiind considerată de aproximativ 
0,8 - 0,9%. Se pare că lărgirea capialrelor osoase în general nu favorizează 
stagnarea şi dezvoltarea la acest nivel al parazitului. 

Acţiunea agresivă a chistului asupra osului se poate exercita atât direct 
(mecanică, toxică, ischemică) cât şi indirect (prin intermediul osteoclastelor), 
lar propagarea leziunilor vertebrale se poate efectua printr-o continuitate 
directă sau printr-o efractie cortico-eperiostală (formarea abcesului osifluent, 
migrare interstițială, proliferare exogenă etc.) Caracterul destructiv al 
parazitului face ca arhitectura osoasă infiltrată şi erodată să dispară treptat şi 
să fie urmată de fracturi patologice sau de fenomene de compresiune 
medulară. 

Pe de altă parte, la nivelul necrozei toxico-ischemice, care însoţeşte caria 
osoasá, se organizeazá o colectie sero-puriformá de aspectul "supei de 
mazăre sau de "bulion" în care se pot găsi elemente parazitare (vezicule). 
Aceste abcese osifluente hidatice (morbul Pott hidatic), pot exercita în 
evoluția lor acțiuni compresiv-ischemic" şi ceea ce este mai grav, pot fistu- 
liza. Abcesele au o formă rotundă, globuloasă sau ovalară şi pot ajunge în 
mărime până la dimensiunile unui cap de făt. Unele dintre aceste colecții 
hidatice sunt localizate postero-lateral, altele antero-lateral, iar altele intra- 
rahidian. 


2. Simptomatologie. Boala, la început asimptomatică, se însoţeşte în timp 
de o simptomatologie variată. În prima etapă de debut, bolnavii prezintă o 
radiculalgie care poate dura de la câteva luni până la mai mulţi ani. Durerile 
acuzate pot fi de tip radicular cervico-branhial, toraco-abdominal, lombo- 
sciatic sau chiar poliradicular. Durerile se pot asocia cu parestezii (Arseni şi 
colab., 1960), şi cu diferite tulburări sfincteriene (retenţie de urină, incon- 
tinentá vezicalá etc.) sau cu atrofii musculare şi deficite senzitive. 

În faza a doua a bolii care corespunde perioadei de stare a acesteia se 
întâlneşte mai frecvent un sindrom pseudo-tumoral şi mai rar un sindrom 
ortopedic. 

Sindromul pseudo-tumoral începe cu o simptomatologie lentă, ştearsă, 
nezgomotoasá. Atunci când leziunea determină strâmtorarea canalului 
vertebral, durerile de tip radicular devin persistente, îşi măresc intensitatea la 
poziţia în picioare şi nu răspund la medicatia antalgicá. La acestea se pot 
asocia tulburări de reflexe osteo-tendinoase şi apoi un sindrom de 
compresiune radiculară de evoluţie rapidă. Paraplegia care se poate instala 
(odată cu încetarea durerilor) evoluează fără perioada de remisiune în 
asociere cu tulburări sfinctriene şi trofice. 

Sindromul ortopedic, se caracterizează prin precesiunea "semnelor 
rahidiene care se asociază paraplegiei" (Arseni 1981). Se deosebeşte de 
morbul Pott printr-o stare generalá bună, o temperatură normală, un VSH 
nemodificat şi prin deformări de coloană neînsemnate. Abcesul osifluent 
hidatic dacă este prezent îl gásim posterior şi n-are de regulă tendința de 
fistulizare. Uneori chisturile mascate pot fi decelate la o palpare abdominală 
atentă a muşchilor paravertebrali sau la un tugeu rectal sau vaginal. Aşa cum 
sublinia Arseni şi colab. (1981) evidențierea unei colecții osifluente în 
asemenea cazuri este deosebit de important. Alături de o paraplegie şi o 
"disjunctie osoasă" (corp vertebral, col costal) poate într-o țară cu endemie 
hidatică să impună diagnosticul formei pseudopotice a hidatidozei veretebro- 
medulare. 

3. Diagnostic diferenţial. În forma pseudo-tumorală trebuie printre altele 
făcut cu chistele de diferite feluri, hemangiomul, osteoclastomul, sarcomul, 
metastazele vertebrale, sau tumorile renale. 


4. Diagnostic pozitiv. Un bolnav care provine dintr-o ţară endemică de 
boală şi care aparține unui context clinic hidatic (hidatidoze în antcedente) 
poate fi suspectat de o hidatidoză vertebro-medulară, atunci când o compre- 
siune medulară este însoţită şi de o tumoră paravertebrală. Un aport în diag- 
nostic îl poate aduce eozinofilia sanguină moderată (prezente într-o treime 
din cazuri), unele reacţii imunologice (hemaglutinarea pasivă, reacțiile de 
imunoprecipitare, tehnica ELISA etc.) examenele radiologice, tomografia sau 
o mielografie cu substanţă de contrast. 


5. Tratament. Intervenţia operatorie necesară trebuie precedată şi urmată 
şi de un tratament medicamentos care să prevină recidivele. Derivați 
benzimidazolici merită să fie folosiţi. 


VII. HIDATIDOZA CARDIACĂ 


I. Etio-patogenie. Embrionul hexacant de Taenia echinococcus, dupá ce 
părăseşte intestinul se îndreaptă spre ficat şi plămân, organe în care parazitul 
se opreşte într-o proporție de aproape 90% din cazuri. O mică parte din 
paraziți scapă celor două filtre hepatic şi pulmonar şi se pot opri în miocard, 
într-o proporţie care variază între 0,5 - 2% din celelalte localizări. După unii 
această proporție de localizări cardiace s-ar putea ridica şi la mai mult 
(4 - 5%). În miocard parazitul mai poate ajunge şi pe cale limfatică. Pe lângă 
o infestare cardiacă primitivă determinată de parazitul care a ajuns la inimă 
direct pe cale circulatorie după trecerea prin filtrul hepato-pulmonar. Acesta 
s-ar realiza în urma ajungerii in cord a unor scolecși (sau vezicule proligere) 
provenite din ruperea intracardiacă au pericardică a unor chisturi localizate în 
ficat, plămân sau alt organ de vecinătate. 

După renumitul hidatolog francez Dévé, localizarea visceralá şi cardiacă 
ar fi mai degrabă expresia unei duble diseminări concomitente, viscerală şi 
cardiacă. 

Odată oprit în miocard, parazitul se dezvoltă şi creşte aşa încât de la 
câțiva milimetri poate ajunge în timp la 4 - 5 cm (mărimea unei mandarine). 
Din cauza unei circulații coronariene mai bogate, acesta se opreşte mai 

frecvent în ventriculul stâng (50%). Mai rar se dezvoltă în ventricolul drept şi 
septul interventricular. În atriu localizarea chistului hidatic este şi mai puţin 
obişnuită. În localizarea cardiacă chistul hidatic este de regulă unic. Chiar în 
această localizare unică chistul care creşte lent şi progresiv poate produce 
prin compresiune o ischemie locală nu prea însemnată. 


2. Simptomatologie. În multe cazuri boala trece neobservată şi chisturile 
sunt descoperite întâmplător numai la autopsie. Se înțelege însă că unele 
manifestări clinice, variate şi mai severe, vor apare odată cu complicațiile 
chistului. Atunci când chistul merge doar spre o degenerare lentă sau 
calcificare, simptomatologia este mai uşoară. Din contră, când complicatia 
constă din ruptura chistului (care poate surveni în 40% din cazuri) 
simptomatologia poate fi zgomotoasă. Aceasta cu atât mai mul cu cât 
chisturile se pot rupe uneori spre pericard putând să provoace o pericardită 
constrictivă, sau alteori se rupe spre endocard (intracardiace) când ruptura 
poate determina blocajul vaselor de la baza inimii. Chistul hidatic de 
localizare cardiacă evoluează, cum spuneam, multă vreme asimptomatic 
aproape "mut". sau cu o simptomatologie ştearsă, pot apărea dureri 
precordiale, "palpitatii", extrasistole şi frecvent uritcarie, prurit şi astm. La 
acestea se pot asocia tulburări de ritm, tahicardie paroxistică sau bloc atrio- 
ventricular. Complicatiile determinate de ruptura intracardiacă sau 
intrapericardică pot fi urmate de accidente anafilactice colaps cardiac, 
pierderea cunoştinței şi de embolii şi obstructüi în vasele cerebrale, 
pulmonare sau ale altor organe. Boala poate lua astfel o evoluție gravă 
însoțită de un procent de letalitate destul de ridicat. Medicul trebuie să fie 
foarte atent la oricare din aceste semne clinice ale bolii mai ales atunci când - 
bolnavul aparține unei zone hidatice şi are un context clinic hidatic. 
(hidatidoza concomitentă şi in alt? viscere). 


3. Diagnostic diferențial. Cel mai frecvent, diagnosticul diferențial 
trebuie făcut cu un anevrism cardiac sau cu o tumoră de cord. Anevrismul 
este de regulă întâlnit la cei care au avut un infarct în antecedente şi se 
prezintă radiologic sub forma unei bombări circumscrise localizate pe 
conturul cardiac. Deasemenea trebuie reţinut, că de exemplu chisturile 
pericardice pot fi congenitale (celomice, mezodermice, limfoangimatoase, 
teratoame) şi pot fi câştigate (neoplazia). 


4. Diagnosticul pozitiv. De multe ori diagnosticul pozitiv al bolii se face 
numai la necropsie. Atenţia spre un diagnostic probabil de hidatidoză 
cardiacă poate însă să ne-o atragă proveniența dintr-o zonă hidatică şi 
apartenenţa la un context clinic hidatic al unui bolnav tânăr care se prezintă 
cu o imaginea normală a cordului stâng şi cu o tulburare ischemică de ECG. 

Dacă bolnavul se prezintă şi cu o eozinofilie sanguină periferică se impune o 
investigare sistematică. Pe lângă aportul reacțiilor imunobiologice (reacţia de 
hemaglutinare pasivă, reacțiile de imunoprecipitare, tehnică ELISA etc), o 
contribuție înai importantă o poate aduce în stabilirea diagnosticului şi o 
radiografie toracică semnalând un chist calcificat care ţine de ventricolul 
stâng. Date în plus asupra localizării, mărimii, formei şi chiar structurii 
chisturilor o poate aduce echocardiografia şi mai ales tomografia compu- 
terizată. În sfârşit apropierea de un diagnostic cât mai corect rezultă de pe 
urma unui cateterism şi a angiografiei sau arteriografiei. 


5. Tratament. Tratamentul este chirurgical. Din cauza numeroaselor 
probleme care le ridică intervenţiile pe cord şi din cauza complicatiilor post- 
operatorii grave, un tratament medicamentos asociat cu mebendazol, 
albendazol sau praziquantel) este foarte indicat. Autorii turci Goksel S. si 
colab, (1991) comunică un caz de hidatidoză cardiacă care a fost cu succes 
tratat cu mebendazol. 


VIII. HIDATIDOZA INTRA-ORBITARĂ 


l. Etio-patogenie. Ca şi in alte localizări boala este determinată de 
embrionul hexacant de Echinococcus granulosus care ajunge în orbită prin 
artera oftalmică. În cazuri excepţionale o hidatidoză orbitară se poate instala 
şi pe cale secundară metastatică, în urma ruperii, de exemplu, a unui chist 
hidatic de localizare cardiacă. Evoluţia chistului de localizare orbitară este 
lentă, aşa încât acesta poate ajunge la mărimea unei cireşe (2 cm) după 5 - 6 
luni. Crescând într-o cavitate osoasă, strâmtă chistul orbitar creşte lent şi 
progresiv, dar nu poate trece de mărimea unei nuci sau al unei portocale 
(6 - 10 cm). | 

Chistul orbitar de forma unei sfere piriforme (ovoid elepsoidale) este de 
regulă unic, dar au fost cazuri rare în care au fost întâlnite şi chisturi multiple. 
Chistul intraorbitar este multilateral, iar sub raportul sediului pe care-l ocupă 
în orbită trebuie reținut că acesta este variabil, fund cel mai frecvent situat în 
partea superioară (peste 50%). 


2. Simptomatologie. Boala începe lent cu dureri de obicei intense 
localizate unilateral şi cu diplopia care apare înaintea exoftalmiei. Perioada 
de stare a bolii se caracterizează, din punct de vedere clinic, printr-o triadă 

reprezentată de exofialmie, formațiunea tumorală determinată de chist şi 
tulburări oculo-motorii. 

Exoftalmia, directă sau laterală, depinde de sediul şi de mărimea 
chistului. Rezultat al reacţiilor locale anafilactice, exoftalmia în evoluţia ei 
poate să fie subită, lent progresivă sau cu opriri alternative şi reluări bruşte. 
Este dureroasă, albă, permanentă, ireductibilă şi fixă. 

Formatiunea tumoralá este netedă, de o consistență variabilă, nu este 
mobilă şi este greu de delimitat. Intraoperator punctia chistului poate fi 
indicată în vederea unui diagnostic diferenţial care se impune. 

Tulburări oculo-motorii constau în special din perturbările motilității 
externe (diplopie cu strabism, ptozá palpebrală, oftalmoplegie etc.) şi din 
tulburári oculare care constá deasemenea din scáderea de diferite grade a 
acuitátii vizuale si din tulburările frecvente ale fundului de ochi (hiperemie, 
edem papilar, atrofie optică etc.). 

Evoluţia chistului hidatic orbitar este scurtă, iar cazuri de involutie sau de 
calcificare n-au fost observate. 

Pe cale mecanică chistul orbitar poate determina complicații oculare, 
orbitare şi chiar cerebrale. Pot apare pe cale toxico-alergică tulburări de 
hipersensibilitate, edeme fugace, echimoze, urticarie etc. 


3. Diagnostic diferențial. Boala, întâlnindu-se în proporţie de circa 1% 
din celelalte localizări, poate fi considerată ca destul de rară. Cu toate acestea 
atunci când suntem în faţa unei tumori chistice orbitare, trebuie să ne gândim 
şi la un chist hidatic de localizare intra orbitară. Diagnosticul diferențial 
trebuie făcut însă în această fază cu multe alte boli care se însoțesc de tumori 
asemănătoare de origine neparazitară. Astfel trebuiesc excluse printre altele 
chistul dermoid, tumorile vasculare pulsatile, neurofibroamele şi osteoamele, 
carcinomul şi epiteliomul, retino-blastomul, tumorile nervului optic şi mai 
ales sarcomul. Confuzia cu sarcomul, care te poate obliga la enucleare, 
trebuie în primul rând avută în vedere. În faza de debut a bolii, diagnosticul 
diferențial se va face cu tumorile chistice congenitale şi câştigate şi cu 
procesele inflamatorii ale orbitei. | 


4. Diagnostic pozitiv. Apartenenta la o "tará hidaticá" sau la un context 
clinic hidatic a unui bolnav tânăr la care pe lângă tumora orbitară găsim în 
acelaşi timp simptome ca durerile intra-orbitare, diplopia, exoftalmia şi 
tulburările oculo-motorii, ne pot determina să luăm în discuţie şi o eventuală 
hidatidozá de localizare la nivelul orbitei. O eozinofilie sanguină moderată 
prezentă la aproximativ 1/3 din cazuri aduce în diagnostic un aport prea puțin 
important. De aceea în scop de diagnostic se apelează la unele reacții 
imunologice (reacţia de hemaglutinare indirectă, tehnica ELISA etc.), folosite 

in general in diagnosticul hidatidozei. Un aport important in diagnosticul 
bolii îl aduc diferite examene radiologice: radiografia simplă, radiotomo- 
grafie, orbitografie, flebografia, arteriografia, etc. şi mai ales dintre metodele 
imagistice echografie şi tomografia. În special tomografia computerizată vine 
cu elemente de diagnostic mai importante. De multe ori diagnosticul se face 
numai intraoperator (Aresni şi colab 1981). 


5. Tratament. Îndepărtarea parazitului pe cale chirurgicală rămâne 
tratamentul de bază al bolii. Asocierea mebendazolului sau a fluoben- 
dazolului s-au arătat de folos (Taleb Bendial, 1985). 


IX. HIDATIDOZA SPLENICĂ 


l. Etiopatogenie. Larvele parazitului cestod Taenia echinococcus se 
dezvoltă relativ frecvent şi în splină. Embrionul hexacant, după ce a trecut de 
bariera hepatică şi de cea pulmonară, pe cale circulatorie generală, poate 
ajunge în splină într-o proporție care aşează localizările splenice imediat 
după cele pulmonare, putând să urce uneori până la 12% din cazuri. A fost de 
multe ori luată în discuţie şi o altă cale de acces a parazitului până la splină şi 
anume refluxul direct al acestuia pe calea venei splenice. Localizările 
splenice pot să rezulte de cele mai multe ori dintr-o hidatidoză primitivă. 
Cazurile care se datoresc unei hidatidoze secundare sunt mult mai rare. Tot 
aşa de rare sunt şi localizările splenice din cadrul unei hidatidoze multiple. 
Localizarea splenică este de obicei unică, deşi în cazuri rare au fost descrise 
şi localizări multiple. Dezvoltarea formaţiunii tumorale chistice şi în splină ca 
$i în celelalte organe se face centrifug. 

Ca incidență topografică chisturile pot fi centrale, mai greu de diag- 
nosticat sau marginale, când sunt mai uşor de recunoscut. Chisturile 
marginale se pot localiza cel mai frecvent la polul inferior şi mai rar la cel 
superior. 


2. Simptomatologie. Hidatidoza splenică, din cauza localizárilor diferite 
ale chisturilor, poate îmbrăca forme clinice destul de variate. Chiar durerea 
din hipocondrul stâng ne poate atrage atenția asupra unei localizări 
anterioare, atunci când acesta iradiază spre torace sau în umărul stâng. În 
localizările marginale inferioare durerile sau senzațiile de apăsare de care se 

plânge bolnavul vor iradia lombar sau abdominal. În localizárile marginale 
inferioare si în special în cele de pe fata anterioară, formatiunea tumorală 
chisticá determinatá de parazit, uneori destul de mare, va putea fi identificatá 
chiar la palpare superficialá ca o tumorá lombará sau abdominalá, regulatá, 
netedă si fluctuentă. 

De o localizare sau alta, tumorile chistice se vor însoți de o 
splenomegalie, pe care mulţi autori o trec chiar pe primul plan. 

O serie apoi de manifestări pulmonare ca: tusea, dispneea, hemoptizia din 
unele cazuri vor pleda pentru o evoluţie toracică a chistului splenic tot aşa 
cum simptome ca balonările, greturile, vărsăturile şi tulburările de tranzit 
intestinal vor pleda pentru o evoluţie abdominală a acestuia. 

Simptomatologia va căpăta, se înțelege, un caracter mult mai alarmant, 
atunci când în evolutai chistului hidatic de localizare splenică survine o 
complicatie de genul rupturii sau infecției. 

Ruptura splenică poate să ducă la o deschidere în peritoneu si să fie atunci 
urmată de o hidatidoză secundară cu localizare peritoneală. În cazuri mai rare 
chistul se poate deschide și în stomac, când este urmat de hidatidemeză, sau 
în colon, când poate să apară o hidanterie. Nu sunt prea rare, nici deschiderile 
în cavitatea toracică, în sacii pleurali sau chiar în bronhii. În mod excepţional 
au fost citate şi deschideri cutanate. 

O complicatie de asemenea rară este infecția chistului, când la 
manifestările cunoscute ale bolii se vor adăuga intensificarea durerii, o febră 
tip septic, leucocitoză şi o VSH crescută. 


3. Diagnostic diferenţial. În hidatidoza splenică diagnosticul diferențial 
trebuie făcut în primul rând cu un abces splenic. Mai ales în cazurile de 
infecție a unui chist hidatic splenic, diagnosticul diferențial cu un abces 
splenic (microbian sau amebian) devine şi mai dificil. Diagnosticul 
diferenţial din cauza aspectului tumoral chistic trebuie făcut apoi cu chistele 
splenice endoteliale, dermoide, epidermoide sau seroase. Unele pseudo-chiste 
post-traumatice sau post-hemoragice vor fi de asemenea avute în vedere. 
Acelaşi aspect tumoral al chistului hidatic te obligă si la un diagnostic 
diferențial cu diferite tumori primitive (limfom, sarcom, hemangiom, 
hemartom) sau metastatice (carcinom situat în organele de vecinătate). În 
sfârşit splenomegalia, care însoţeşte atât de frecvent hidatidoza splenicá, face 
necesar și un diagnostic diferențial cu luesul, tuberucloza, limfogranu- 
lomatoza, ciroza hepatică etc. şi în special cu unele boli parazitare, care 
evoluează cu splenomegalia, cum sunt în regiunile endemice leishmanioza şi 
malaria. 

4. Diagnosticul pozitiv. În cadrul diagnosticului pozitiv, a imagine 
radiologică calciticată în loja splenică devine revelatoare, Această șansă in 
practică se ivește destul de rar. Un examen radiologic poate însă atrage 
atenţia asupra unui chist hidatic chiar necalcificat mai ales atunci când pe o 
splină uniform mărită apare o imagine rotundă, Un caz de acest fei, la care 
ulterior s-a confirmat dignosticul de chist hidatic, îl prezintă recent printre 
alții si Fidalgo şi colab. (1986). În scop de diagnostic trebuie să apelám de 
cele mai multe ori la numeroase mijloace de explorare. Dintre acestea fac 
parte în primul rând, mai puţin scintigrama şi mai mult echografia. 
Echografia este examenul care de cele mai mutie ori poate preciza 
diagnosticul, atunci când semnalează o formațiune chistică, aproape rotundă 
şi cu conținut lichid. Se înțelege că un aspect tot atât de însemnat îl poate 
aduce şi tomografia computerizată. Unii autori folosesc în scop de diagnostic 
şi arteriografia splemcă selectivă, insistând însă ca să se evite 
splenoportografia şi laparoscopia. Alţii insistă asupra aportului pe care-l aduc 
unele reacţii imunobiologice. În special tehnica ELISA, în mâna multor 
specialişti dă rezultate excelente. 


5. Tratament. Tratamentul este chirurgical, Totuşi şi un tratament 
medicamentos asociat celui chirurgical, îl considerăm indicat. 


X. HIDATIDOZA RENALĂ 


d. EHopatogenie. Larva parazitului cestod Taenia echonococcus este şi 
cauza hidatidozei de localizare renală. Frecvența ceva mai mare, de 3 - 7% în 
care se întâlneşte în rinichi s-ar putea datora debitului sanguin mai important 
al acestui organ. Ajuns în rinichi embrionul hexacant se grefează de regulă în 
zona corticală (spre poli şi periferie) unde prin embolizare hematogenă va da 
naștere chistului. Acesta creşte lent şi progresiv aşa încât în timp poate 
ajunge la dimensiuni care trec de diametrul unui cap de copil. Evoluția 
chistului poate în cazuri rare duce la stenoza vascualrá, obstructia bazinetului 
$1 ureterului şi alte complicaţii locale? Prin comprimarea pe care o exercită 
asupra pediculului vascular poate apare şi o hipertensiune arterială secundară 
(Proca). 

Cele mai multe din chisturile renale sunt primitive şi numai o parte mult 
mai mică sunt secundare, 

În statistica recentă pe care o face Proca $1 Calomiirescu (1988), 18 din 
cele 20 de cazuri de hidatidoză renală, ce le-au avut în evidenţă, au fost 

primitive (90%) şi numai 2 recidivate (10%). De asemenea este de reținut că 


chisturile hidatice renale Care le-au avut sub observatie, aratá cá la toate 
acestea localizarea chistului era la un singur rinichi. 


2. Simptomatologie. În localizarea renală ca şi aproape în toate celelalte 
localizări, boala îşi face apariția în mod lent. Durerea pe care o prezentam ca 
un semn constant în boala, hidatică, o întâlnim şi în hidatidoza splenică. 
Inexistentá în prima fază a bolii (faza I asimptomatică), durerea se instalează 
în faza a doua și are un Caracter şters, semănând la început mai mult cu o 
greutate sau cu o apăsare de care bolnavul se poate plânge. Cu timpul 
durerile pot căpăta caracteru] unei "lombalgii cu caracter nevralgic" şi apar în 
cel puţin 75% din cazuri (Pr-oca şi Calomfirescu - 1988). 

Ca urmare a compresitpii pe care tumora, în cursul dezvoltării ei, o 
exercită asupra căilor de excretie intrarenală,durerea poate să ia destul de 
frecvent şi caracterul unor adevărate colici nefrotice. 

Un semn obiectiv, ce] puţin tot atât de important, îl determină 
formațiunea tumorală chistică, prezentă în rinichi şi care poate să determine o 
mărire de volum al acestuia. Organul se poate prezenta şi cu "o consistență 
crescută şi cu o mobilitate diminuată”. Unii autori insistă asupra acestui 
"semn revelator” pe care-l poate prezenta într-o proporţie importantă din ca- 
zuri tumora de flanc. Tumora este regulată, renitentă şi prezintă contact 
lombar. 

Pe lângă tumefactia renajă şi pe lângă durerea lombară, mai pot surveni în 
proporții cu totul diferite $; alte simptome ale bolii. Unele tin de rinichiul 
parazitat şi pot consta din hidatidurie (care pledează pentru deschiderea 
chistului în căile de excreţie), hematruie, infecţie urinară care evoluează cu 
febră. Unii autori printre Care şi Proca (1984) au întâlnit printre cazurile de 
hidatidoză renală $i cazuri qe litiază renală. Asemenea cazuri de litiază renală 
ar putea să IM fie numal O coincidentá gi noi considerám cá prin mecanisme 
încă insuficient cunoscute se poate instala o litiazá renală în cazurile de 
hidatidoză renală tot aşa după cum se vorbeşte de o litiază hidaticá în 
hidatidoza hepatică. 

Boala hidatică renală se însoțește uneori de febră (în cazurile de infecții 
urinare), hipertensiune arterială, un sindrom dispeptic abdominal (reprezentat 
de greturi, balonare, tulburări de tranzit intestinal etc.) şi o scădere ponderală. 


3. Diagnosticul diferențial. Un rinichi mărit de volum şi tumoral, aşa 
cum avem în hidatidoza renală, trebuie să-l deosebim în primul rând de alte 
chiste hidatice grefate pc organe, de vecinătate (splină, ficat, pancreas, 
peritoneu etc.). Nu de puţine ori chisturile hidatice care tin de fata inferioară 
a ficatului au fost luate drept chisturi hidatice renale. De asemenea ŞI 
tumorile benigne sau maligne de stomac, de colon, de ficat, de pancreas, de 

splină, chiar de ovar etc, trebuie excluse atunci când avem în vedere un 
diagnostic probabil de hidatidozá renală. Cu atât mai mult suntem obligati ca 
în fata unui diagnostic de hidatidoză renală să excludem afecţiuni care tin 
chiar de rinichi. Astfel trebuie să facem diagnosticul diferenţial cu chisturile 
renale neparazitare şi cu diferite alte tumori benigne sau maligne de 
localizare renală. Pe de altă parte prezenţa de chisturi neparazitare în ficat ne 
poate determina să ne gândim dacă formațiunea tumorală renală nu 
reprezintă chisturi care fac parte din cadrul aceleiaşi boli polichistice (hepato- 
renale). Uneori şi echografia folosită în scop de diagnostic se pretează la 
confuzii. Aşa de exemplu într-un caz în care echografia vorbea ca despre un 
chist renal de pol superior era de fapt un chist hidatic splenic. Într-un alt caz 
echografia susținea diagnosticul de tumoră malignă, acolo unde arteriografia 
şi tomografia au susținut diagnosticul de chist hidatic, confirmat şi. la 
laparatomie. 


4. Diagnostic pozitiv. O primă informatie trebuie s-o obținem asupra 
apartenenţei sau nu a bolnavului la o zonă endemică de boală şi a doua dacă 
din punct de vedere clinic face parte dintr-un "context hidatic” (hidatidoza 
hepatică, pulmonară sau de alte localizări în antcedente). O formațiune 
tumorală sau abdominală sau un rinichi mărit de volum, la care se asociază o 
durere lombară şi o eozinofilie sanguină moderată, sunt elemente de la care 
se poate porni pentru o radiografie abdominală pe gol şi pentru o urografie 
intravenoasă. Echografia este în continuare utilă, dar, aşa cum am văzut, 
poate uneori să ne înșele. 

Un rol mai important în diagnosticul chistului hidatic renal revine 
tomografiei computerizate care dă date asupra localizării exacte a chistului, a 
mărimii, structurii peretelui a organizării interne, calcificărilor interioare şi 
chiar a decolării incipiente a membranei germinative. 

O metodă de investigație la care se mai apelează este arteriografia, 
metodă care poate semnala zona avasculară, net delimitată care corespunde 
tumorii chistice. Ca metodă invazivă este tot mai puţin folosită. 

Un loc important l-ar putea deţine în diagnostic reacțiile imunobiologice. 
Din nefericire nici una însă din numeroasele reacții imunobiologice încercate 
nu dau rezultate satisfăcătoare. Cum spuneam şi mai sus, mari speranțe se 
pun astăzi în reacția ELISA, care se bucură de o tot mai largă apreciere. 


5. Tratament. Tratamentul chirurgical este preconizat in mai toate 
cazurile. Un tratament medicamentos cu mebendazol, albendazol sau prazi- 
quantel este indicat a se face preoperator şi postoperator. 

XI. HIDATIDOZA PANCREATICĂ 


1. Etiopatogenie. Embrionul hexacant al parazitului cestod Taenia 
echinococcus după ce a părăsit intestinul şi a trecut prin filtrul hepatic şi 
pulmonar, se poate în cazuri rare opri şi în pancreas. Aici, dezvoltându-se, 
vine în contact cu căile pancreatice sau biliare şi cu vase, putând antrena 
eroziuni ale acestora şi formarea de fistule pancreatice sau biliare. 
Localizările pancreatice sunt sub 1%, fiind cuprinse doar între 0,2 si 0,3%. În 
România sunt citate cazuri izolate, de Juvara, Cristescu şi Telea, Grădinaru şi 
colab., ş.a. În pancreas parazitul la nivelul capului se dezvoltă mai frecvent 
într-o proporție de 7596; la nivelul corpului într-o proporție de 24% iar la 
nivelul cozii numai într-o proporţie de 19%. Într-o proportei de 90% din 
cazuri chisturile pancreatice sunt unice, formele asociate fiind date de 
localizările hepatice, pulmonare sau din alte organe. Ca mărime chistul 
pancreatic, chiar dacă nu atinge dimensiunile chisturilor din alte localizări, 
trece frecvent în diametru de 10 cm. 


2. Simptomatologie. Ca şi în alte localizări simptomatologia este destul 
de puţin caracteristică. În formele tumorale, simptomatologia este dominată 
de formațiunea tumorală chistică, determinată de parazitul care evoluează în 
pancreas. Tumora care bombează abdomenul este rotundă, netedă şi sensibilă 
la palpare profundă. În formele icterice determinate în special de localizarea 
parazitului la nivelul capului, simptomatologia este dominată de icter. Icterul 
este urmarea compresiunii chistului tumoral asupra coledocului şi se 
întâlneşte în aproximativ 2/3 din cazuri. În formele clinice dureroase, 
simptomatologia bolii este dominată de durerile care pot fi uneori foarte 
intense. Pe lângă dureri şi formațiunea tumorală abdominală, palpabilă sau 
nepalpabilă, hidatidoza pancreatică evoluează cu stare de fatigabilitate, 
anorexie şi cu o pierdere ponderală care poate uneori trece de 30 kg. 
Localizările în special de la nivelul corpului şi cozii se pot frecvent însoți şi 
de diferite tulburări dispeptice (balonári, greturi, tulburări de tranzit intestinal 
etc.). Complicatiile bolii sunt îndeosebi date de chisturile centrale, care sunt 
mai rare. Chistul constituit, pe lângă comprimarea coledocului, poate să 
evolueze şi cu o comprimare a canalului Wirsung. Sunt citate în literatură 
cazuri în care chistul hidatic pe lângă fisuri sau rupturi ale canalului Wirsung 
poate determina și o pancreatită acută. 


3. Diagnostic diferenţial. Diagnosticul diferențial trebuie făcut şi cu un 
chist hidatic localizat în ficat sau în alte organe de vecinătate (splină, rinichi, 
peritoneu etc.). Un chist hidatic pancreatic mai poate fi confundat cu-un chist 

| 


142 CHISTUL HIDATIC 


pancreatic neparazitar sau (când intervine icterul) cu un cancer de cap de 
pancreas sau renal drept. 

Un chist localizat în regiunea caudală a pancreasului pune probleme de 
diagnostic diferențial cu acelea localizate în splină, rinichi stâng sau 
retroperitoneal. 

Scăderea ponderală importantă pe care o înregistrează bolnavii cu chist 
hidatic pancreatic poate să sugereze o afecțiune malignă. Mai ales atunci 
când chistul este voluminos, este greu de precizat sediul exact al tumoret. 


4. Diagnostic pozitiv, Ca şi în alte localizări unele elemente de diognostic 
le putem adeseori găsi în contextul epidemiologic şi clinic cu care se prezintă 
bolnavul. Apoi când formațiunea tumorală determină o bombare a abdome- 
nului $1 este însoțită de dureri şi de eozinofilie sanguină moderată, putem să 
ne îndreptăm investigaţiile ulterioare şi în direcția unei eventuale hidatidoze 
pancreatice. Nu trebuie să renuntám însă nici la examenul radiologic al 
tubului digestiv şi nici la o wrografie intravenoasă. Fiecare din acestea ne pot 
aduce date utile. Se înțelege că date mai importante ni le aduce echografia 
care vine şi cu informaţii asupra stadiului evolutiv al chistului. 

În sfârşit, atunci când echografia dă naştere la confuzie se poate recurge şi 
la tomografie computenzată (fomodensitometrie) pe care unii attori o găsesc 
inutilă. 

3. Tratament. La tratamentul chirurgical este indicat să se asocieze şi un 
tratament medicamentos cu mebendazol. 


XII. HIDATIDOZA PERITONEALĂ 


d. Ettopatogenie. Hidatidoza peritoneală este secundară unul chist hidatic 
primitiv localizat mai frecvent în ficat şi mult mai rar în splină. Fisurarea sau 
ruptura spontană a unui asemenea chist, ca şi ruptura traumatică sau 
latrogenà (intervenţie operatorie, punctie intempestivă), poate să ducă la 
diseminarea în peritoneu a elementelor fertile (în special protoscolecşi) ce-au 
fost pe această cale eliberați. Protoscolecşii liberati, acum "contracti şi 
mobili" dețin calitatea de a efectua migrări active în ţesuturi. Cel mai 
frecvent hidatidoza peritoneală ia o formă generalizată multichistică, paraziţii 
putând. fi diseminati pe întreaga seroasă peritoneală şi pe marele epiplon. Pe 

lângă o formă mai precoce miliară granulară, boala poate lua astfel şi o formă 
chisticá organizată. Un caracter particular al hidatidozei peritoneale mai 
poate rezulta din evoluția concomitentă a chisturilor sau din evoluția lor, pe 
rând. 


2. Simptomatologie. Evoluţia unei hidatidoze secundare peritoneale se 
face în mai multe faze. Prima fază, care apare îndată după ruptura chistului, 
corespunde de multe ori unui debut brutal, dominat de starea de şoc, însoţite 
de hipotensiune, colaps şi manifestări cutanate (erupție uritcariană). În alte 
cazuri ruptura şi diseminarea care-i urmează trec total neobservate. Faza a 
doua a bolii corespunde unei perioade de latentá, în general asimptomatice. 
Pot fi sesizate doar unele manifestări alergice cu caracter trecător. A treia 
fază a bolii este faza de stare, în care chisturile peritoneale deja formate pot 
evolua cu dureri (din cauza compresiunilor pe care le exercită) şi pot 
determina un abdomen în ansamblu boselat. Starea generală a bolnavului la 
început bună, începe treptat să se inráutáteascá şi să-şi facă loc "intoxicația 
hidaticá". În sfârşit, a patra fază a bolii este faza complicatiilor care poate să 
ducă până la ceea ce este cunoscut sub numele de "caşexia hidatică”. 
Corespunde fazei în care prin compresiunea pe care o exercită chisturile pot 
apare tulburări urinare sau diferite fenomene cu caracter oclusiv. S-au citat şi 
cazuri de deschidere a chisturilor în vezica urinară, în vagin şi chiar în rect. 
Ca si alte localizări şi în localizarea peritoneală pot surveni diferite 
complicații printre care şi o infecție a chisturilor. 

Hidatidoza peritoneală este o afecțiune gravă, din cauza complicațiilor de 
care se însoţeşte şi din cauza intervențiilor operatorii repetate, determină o 
mortalitate care se poate uneori ridica până la 20%. 

De exemplu un caz relatat de Petigny şi colab. (1980) se referă la o 
bolnavă de 30 de ani, la care hidatidoza peritoneală a evoluat alături de o 
hidatidoză hepato-splenică şi genitală. Apelând la o radiografie, echografie, 
tomografie computerizată şi chiar la o arteriografie, autorii au reuşit să 
semnaleze aceste diferite localizări cu excepția chistului hidatic splenic, care 
deşi cu un diametru de 11 cm n-a fost descoperit decât la laparatomie. Cu 
ocazia primei intervenţii făcute bolnavei, autorii s-au ocupat de 16 chisturi 
intraabdominale iar în cea de a doua, efectuată mai târziu, din cauza unui 
mare chist intrauterin, au trebuit să facă o histerectomie. În concluzie, autorii 
susțin că în asemenea cazuri, tratamentul medicamentos ar putea să fie de 
folos. 

Un caz asemănător, mai vechi, îl prezintă la noi Constantinescu şi colab. 
(1963) la o bolnavă de 60 de ani, la care o hidatidozá plurivisceralá (ficat, 
splină, pancreas) s-a asociat cu o hidatidoză peritoneală generalizată 
secundară ruperii unui chist hidatic hepatic. Tot la noi, Ionescu şi colab. 

(1985) prezintă şi un caz de chist hidatic primitiv al marelui epiploon care s-a 
rupt spontan. 

Un caz de asemenea interesant este şi acela întâlnit ia o fetiță de 3 ant și 
opt luni. O formațiune tumorală dureroasă, situată în fosa iliacă dreaptă şi 
Inată la echografie drept un chist ovarian drept, a fost găsită la intervenția 
operatorie ca aparținând unu: chist hidatic situat pe marele epiploon. 

Hidatidoza peritoneală se poate uneori confunda cu tuberculoza 
peritoneală, aşa cum rezultă din cazul pe care-i prezintă Doffoel şi colab. 
(1982) întâinit la o tânăra de 22 de ani care se plângea de dureri abdominale 
și o stare subierbilă. Bolnava care fusese supusă $1 unui tratament prelungit 
cu tuberculosfatice, s-a constatat că suferea în realitate de hidatidoză 
peritoneală. 

În sfârşit mai amintim un caz prezentat de Vega şi colab. (1987) la care 
un chist bilobat gigant cântărea I4 kg şi măsura 60 cm în lungime si 47 cm 
lățime. Cu diagnosticul de hidatidoză peritoneală secundară bolnavul 
respectiv intră la operaţie şi se constată că era vorba în realitate de un chist 
unic care ocupa întreaga cavitate abdominală și care ținea de lobul candat 
hepatic. 


3. Diagnostic diferential. În hidatidoza peritoneală miliară diagnosticul 
diferențial trebuie neapărat făcut cu tuberculoza peritoneală cronică, care mai 
frecvent se poate prezenta ca o pelviperitonitá sau ca o periviscerită 
scleroasă. În peritonita bacilará bolnavii au de regulă o adenopatie cervicală 
şi prezintă o stare subfebrilă sau febrilă,care trece de 38°. Diagnosticul 
diferențial trebuie făcut uneori și cu diferite tumor benigne (fibroame, 
angioame sau diferite tumori vasculare), sau maligne ale peritoneului 
(sarcoame, limfosarcoame, endotelioame). În cazul tumorilor maligne este 
însă prezentă adeseori o ascitá abundentă, în lichidul căreia se pot pâsi celule 
neoplazice. În sfârşit, în diagnosticul diferenţial mai trebuie să ţinem seama 
de cazurile de periviscerità extinsă, boala gelatinoasă a peritoneului, purpura 
peritoneuhui şi altele. i 


4. Diagnostic pozitiv. În mai toate cazurile, pentru un diagnostic al bolii 
trebuie să plecăm de la informaţiile epidemiologice şi mai ales de la 
contextul hidatic clinic al bolnavului. În continuare un rol important revine 
examenului obiectiv (abdomen boselat) şi apoi metodele imagistice de 
explorare. Echografia vine cu date utile diagnosticului, dar pot uneori sá-i 
scape lucruri importante. Un rol important revine in diagnostic tomografie! 
computerizate şi reacțiilor imunologice. 


5 Tratamentul Ca şi în boala hidatică în general şi în bhudatidoza 
peritoneală de multe ori tratamentul este chirurgical. Deşi, aşa după cum 

arată printre alţii Bezzi şi colab. (1987) tratamentul medicamentos cu mebe- 
ndazoi, dar mai ales cu albendozol, a dat rezultate încurajatoare, încă nu 
avem suficiente argumente pentru ca să ne limităm numai la acestea. Totuşi 
în hidatidoza peritoneală, însoțită adesea şi de alte multiple localizări 
abdominale, un tratament medicamentos trebuie încercat. Și acestea mai ales 
pentru faptul că unele localizări abdominale sunt inaccesibile actului 
chirurgical. Într-un caz de hidatidoză multiplă o bolnavă, din cazuistica 
noastră, tratată cu mebendazol (10 mg/kg corp) timp de mai multe luni, 
beneficiază de o stare generală bună şi de o evoluţie cu totul favorabilă. 


XIII. HIDATIDOZA PELVI-GENITALĂ 


I. Etiopatogenie. Embrionul hexacant de Taenia echinococcus ajunge 
destul de rar în organele aparatului genital feminin sau pelvis. Proporția 
acestor localizări ar fi de 0,2 până la 0,3%; după alții ar ajunge şi până la 2%. 

Localizarea în organele genitale feminine sau în pelvis este de cele mai 
multe ori secundară unei localizări hepatice sau splenice. Scolecşii eliberaţi 
după ruptura chistului primar din ficat, sunt diseminati in peritoneu şi pot 
junge şi în regiunea pelvină sau în organele genitale. 


2. Simptomatologie. Atât în localizarea pelviná în general, cât şi în aceea 
din localizările tubo-ovariene, simptomatologia este necaracteristică. De cele 
mai multe ori tabloul clinic al unor asemenea cazuri pledează pentru chist 
ovarian, fibrom sau tumoră uterină. Abdomenul inferior poate fi moderat, 
destins, iar formațiunea tumorală chsitică uşor elastică, poate adeseori fi 
palpată. Un asemenea caz, întâlnit la o bolnavă de 53 de ani, este prezentat 
recent de Lameo şi colab. (1988). 

Simptomatologia săracă şi  necaracteristică face ca diagnosticul 
preoperator să fie adeseori imposibil de făcut. Astfel Gabi şi colab. (1983), 
arată cá din 5 cazuri de hidatidoză pelvină întâlnite la femei, diagnosticul 
preoperator (ajutat de date epidemiologice, echografie şi de laborator) nu a 
putut fi făcută decât în două cazuri: 


3. Diagnostic diferenţial. În speical în regiunile endemice de boală, unde 
sub formă de cazuri izolate hidatidoza tubo-ovariană sau pelvină se poate 

întâlni, este necesar ca în fata unei tumori pelvine să punem în discuţie şi 
diagnosticul hidatidozei şi să facem investigaţii şi în această direcţie. 


4. Diagnostic pozitiv. Întrucât rezultatul examenului obiectiv se pretează 
la confuzii iar unele manifestări clinice (durerile, tulburările de menstruatie 
etc.) sunt necaracteristice, trebuie folosite toate celelalte elemente care pot 
rezulta din informaţiile epidemiologice, contextul hidatic clinic, verificare a 
eozinofiliei sanguine, echografia, imunelectroforeza şi la nevoie histerografia 
sau arteriografia. Detalii asupra formațiunii tumorale poate oferi în plus 
tomografia computerizată. 


5. Tratamentul. Tratamentul chirurgical al acestor localizări este bine să 
fie însoțit (înainte şi după operație) de un tratament cu mebendazol. 
albendazol, praziquantel (Biltricid). 


XIV. HIDATIDOZA OSOASÁ 


l. Etio-patogenie. Boala este determinată de larva cestodului Taenia 
echinococcus, care într-o proporție de 0,5 şi 3% din cazuri se poate dezvolta 
şi în structura țesutului osos din oasele lungi sau din oasele late. Raritatea 
cazurilor de hidatidoză osoasă se explică prin capilarele de un calibru mai 
mic pe care le întâlnim la nivelul țesutului osos. Un element care poate 
uneori favoriza localizarea osoasă sunt traumatismele din antecedente sau o 
tuberculoză osoasă. Leziunile cu totul particulare pe care le determină 
parazitul la nivelul oaselor rezultă din încercările pe care le face acesta de a 
se adapta la condiţiile locale. Luând naştere, după cât se pare, dintr-o 
veziculare exogenă, parazitul cu un mers invadant din aproape în aproape 
acţionează de cele mai multe ori printr-o infiltratie microveziculará difuză. În 
alte cazuri, mai rar, parazitul se poate întâlni în canalul medular al oaselor 
lungi, sub forma unor hidatide libere şi fertile. După perioada de infiltratie 
urmează perioada de stare, în care osul este treptat distrus, prin compresiune 
mecanică şi necrobioză centrală. 


2. Simptomatologie. Localizările osoase ale hidatidozei privesc în primul 
rând oasele bazinului, apoi coloana vertebrală şi ceva mai rar oasele lungi. 

În general, localizările osoase sunt putin caracteristice. Singurul lor semn 
constant este tumefactia locală dureroasă. Pentru a arăta caracterul cu totul 

particular sub care evoluează boala în această localizare, prezentăm pe scurt 
observațiile făcute de diferiți autori asupra unor asemenea cazuri. 

Într-un caz prezentat de Maziano şi colab. (1987) este vorba de un bolnav 
de 26 ani, care cu o stare generală bună prezentă la nivelul aripii iliace drepte 
o tumefactie puţin dureroasă, mobilă, fermă şi fără limite nete. Coapsa 
dreaptă era amiotrofică iar membrul inferior drept era scurtat cu 7 cm. 
Radiografia din faţă a bazinului a arătat imagini lacunare, multigoedice, de 
talie variabilă "rău limitate", care ocupau aproape totalitatea aripei iliace 
drepte cu distructia completă a corticalei externe. Cum toate celelalte 
investigaţii făcute (echografia, reacțiile imunobiologice etc.) nu pledau 
pentru nimic semnificativ, se decide pentru explorarea chirurgicală. La 
intervenţie se descoperă "o cavitate purulentă cu prezenţa de numeroase 
membrane" şi un os moale .Se prevelează membrane și câteva resturi osoase, 
care au permis ca la examenul anatomo-patologic să se pună diagnosticul de 
Chist hidatic osos al bazinului. Amploarea leziunilor găsite face ca să se 
renunțe la orice act chirurgical. Evoluţia este marcată de persistenta unei 
fistule, prin care se scurge un lichid purulent gălbui. Doi ani mai târziu 
radiografiile au arătat "o agravare a leziunilor cu distructia totală a capului 
femural şi extensia leziunilor osoase. 

În concluzie, autorii menţionează că boala hidatică osoasă şi în special a 
bazinului este o boală gravă. Evoluţia ei clinică latentă se datoreşte unui 
diagnostic care semnalează tardiv leziuni evoluate al căror tratament este 
întotdeauna mutilant şi dezamăgitor. 

Demonstrative sunt şi cazurile de hidatidozá ale oaselor lungi pe care le 
prezintă Berceanu şi colab. (1966). 

În primul caz, (întâlnit la o bolnavă de 54 de ani, suspectă iniţial ds O 
osteită bacilară fistulizată), autorii arată că o formaţiune tumorală axilară i-a 
obligat să practice o incizie pe partea posterioară a umărului drept. Plaga 
constituită a fost repede inundată "de un lichid opalescent în care pluteau 
numeroase hidatide alterate”. După spălarea cavității osoase a capului umeral 
cu formol 1%, eter iodat şi ser fiziologic şi după plombarea ei cu antibiotice, 
evoluţia postoperatorie a fost bună, bolnava recăpătându-şi funcționalitatea 
umărului. | 

În al doilea caz, al aceloraşi autori, este vorba de un bolnav de 37 ani, | 
care s-a internat pentru o formaţiune tumorală, elastică, situată pe fata antero- i 
externă a coapsei drepte. Cu diagnosticul de lipom se pracitcă o incizie şi pe 
planul profund se întâlneşte o "tumoră polilobată de mărimea a doi pumni de 
adult, constituită din multiple formatiuni chistice de mărimi variabile. După 
extinderea acestor chiste sc descoperă pe femur o perforatie de 2 mm. 

Lărgită, această perforatie permite să se extragă dintr-o cavitate chistică cât o 
prună, numeroase chisturi mărunte şi sfaceluri. 

În cazul al treilea ste vorba de un bolnav de 35 de ani care s-a internat cu 
diagnosticul de osteomielită cronică plurifistulizată a femurului drept. 
Întervenindu-se şi în acest caz a fost găsit în materialul prelevat numeroase 
chiste mărunte şi sfaceluri. 

Autorii subliniază pe marginea în special a acestui caz posbilitatea ca o 
hidatidoză osoasă perforată să migreze în părţile moi şi fistulizând să îmbrace 
caracterul clinic, radiologi şi bacteriologic al unei osteomielite. 

Probeleme deosebite de diagnostic l-a pus şi un chist hidatic al 
peroneului pe care-l prezintă Drăgoi (1967). 

În acest caz era vorba de un bolnav în vârstă de 52 ani, care s-a internat 
cu diagnosticul de osteosarcom al peroneului stâng, pentru care i se 
propusese înainte şi o amputatie a gambei. La examenul local se semnalează 
o tumefactie de mărimea unui ou de găină, dureroasă la presiune, destul de 
consistentă, situată în treimea superioară a feței externe a gambei stângi. 
Intervenindu-se, se ajunge după incizia făcută la o formaţiune tumorală, 
fluctuentă din care începuse să se scurgă o secreție purulentă cu vezicule 
hidatice si sfaceluri. În interiorul oului se găseşte de asemenea o cavitate 
anafructuoasă de 6-8 cm plină cu vezicule. Peroneul din jurul leziunii 
prezenta procese necrobiotice pe o distanţă de 20 cm. 

Autorul, în concluzie, subliniază localizarea parazitului în diafiză (şi nu în 
epifiză aşa cum se întâmplă de regulă) şi retine rolul de factor favorizant în 
traumatismele locale pe care le suferise bolnavul şi în infecția tuberculoasă 
preexistentă. 

Autorii italieni (Di Gesu şi colab. 1988) într-un articol asupra hidatidozei 
osoase în general, prezintă observații asupra a 3 cazuri pe care le-au avut în 
evidență. 

În primul caz, chistul de 4 cm diametru a fost de localizare occipitală şi-a 
fost luat drept un chist sebaceu. În celelalte două cazuri, chisturile au fost 
localizate la nivelul coastelor. De reținut este faptul că unul din aceste cazun 
de localizare osoasă a avut in antecedente și o hidatidozá pulmonară, ceea ce 
pune sub semnul întrebării dacă hidatidoza osoasă este întotdeauna primitivă. 

Sub raport clinic, hidatidoza osoasă evoluează, aşa cum am văzut din cele 
prezente, cu o simptomatologie săracă și puțin caracteristică. Un caracter 
aparte îl pot avea localizările chistului în oasele bolții craniene cu evoluţie 
exocraniană sau intracraniană sau la nivelul bazei craniului când se pot 
extinde spre orbită sau fosa posterioară (V. Marinescu, 1982). Tumefactia 
locală şi dureroasă ar fi în toate localizările singurele semne constante. 

= 3. Diagnostic diferenţial. Ín hidatidoza osoasá, diagnosticul diferential 
trebuie fácut cu reumatismul, diferite lipoame, chistele sebacee, abcesul rece, 
osteomielita şi chiar cu osteosarcomul. 


4. Diagnosticul pozitiv. În unele cazuri o radiografie bine efectuată şi 
corect interpretată poate să atragă atenția asupra diagnosticului bolii. 
Metodele imagistice ca şi reacțiile imunobiologice nu vin de regulă cu un 
aport prea important. De aceea de cele mai multe ori diagnosticul pozitiv se 
face numai după intervenţia chirurgicală, când produsele prelevate din plagă 
permit chiar un diagnostic pozitiv prin identificarea de vezicule, fragmente 
de membrană, proto-scolecşi. 


5. Tratament, Tratamentul este de cele mai multe ori chirurgical. O 
asociere la tratamentul chirurgical a tratamentului medicamentos cu meben- 
dazol, albendazol, sau praziquantel, este indicată. Recent Madiavale şi colab. 
(1992) foloseşte albendazolul la un caz de chist hidativc al tibiei care s-a 
manifestat cu o fractură patologică. 


XV. HIDATIDOZA MUSCULARĂ 


I. Etiopatogenie. După trecerea de filtrul hepatic şi pulmonar, oncosfera 
parazitului de Taenia echinococcus înzestrată cu "calități amiboide" poate pe 
cale sanguină să ajungă oriunde în organism. Aşa se face că ajunge şi în 
muşchi. Localizările musculare ale chistului hidatic nu sunt însă chiar aga de 
rare, fiind în medie întâlnite într-o proporţie de 2 şi 5%. 

Parazitul nu pare să aibă o afinitate musculară, ajuns însă la nivelul 
maselor musculare se infiltrează între aceasta şi adaptându-se la spațiul 
anatomo-topografic pe care-l întâlneşte, formează chistul. Se pare că şi în 
hidatidoza de localizare musculară, ca şi în cea osoasă, oprirea embrionului 
la nivelul capilarelor musculare este favorizată de unii factori locali (în 
special traumatisme). O parte din cazurile de hidatidoză musculară sunt 
primitve (cele mai multe), o altă parte pot să fie secundare (sub 10%). 


2. Simptomatologie. Chisturile de localizare musculară sau subcutanată se 
pot întâlni mai peste tot pe suprafata corpului. După o statistică a lui Marguet 
şi Lejara, preluată din articolul "Hidatidoza musculară şi osoasă" de Di Gesu 
şi colab, (1987), aflăm cà în 40% din cazuri hidatidoza musculară se 
întâlneşte la nivelul muşchilor trunchiului: in alte 40% în muşchii de la 

nivelul membrelor inferioare; în 15% în muşchii de la nivelul membrelor 
superioare; 3,33% în cei de la nivelul capului şi în 1,67% în cei de la nivelul 
gâtului. 

Chisturile hidatice musculare, în general ovoidale ajung frecvent până la 
mărimea unei mingi de ping-pong sau a unei portocale mari. Cu toate acestea 
nu sunt însoțite de simptome subiective locale importante. Aceste tumori 
indolore au o consistență variabilă, uneori renitentă uşor elastică, fluctuentă, 
alteori dură. Chistul creşte lent şi progresiv şi atrage atenţia bolnavului prin 
volumul la care poate ajunge într-o regiune expusă sau neexpusá a corpului. 
Chistul poate de multe ori apare şi în urma unui traumatism. 

Un chist hidatic de localizare latero-cervicală mimând o adenopatie 
limfomatoasă l-am descris noi împreună cu Stroe şi colab. (1988), iar un alt 
chist hidatic situat in dreptii abdominali, l-am întâlnit in antecedentele unei 
paciente. Cazuri izolate de localizări musculare sunt descrise de diferiți autori 
(Grama - 1940, Cristian - 1962, Jost şi colab - 1986). 


3. Diagnostic diferențial. De obicei unice, chistele hidatice musculare sau 
subcutanate sunt adeseori confundate cu un abces rece, un lipom, un 
hematom calcificat, o miozită şi chiar o tumoră benignă. 


4. Diagnostic pozitiv. În scop de diagnosic de poate face apel la o 
radiografie, care ca în cazul prezentat la Cristian şi colab. (1962), imaginea 
obținută exclude o afecţiune osteoarticulară. În alte cazuri, şi de cele mai 
multe ori, echografia şi tomografia computerizată pot pune în evidență masa 
tumorală chistică. O anamneză completă este întotdeauna necesară pentru a 
identifica cazurile care au avut o hidatidoză în trecut. 

În sfârşit, Di Gesu şi colab. (1987) apreciază că şi o punctie exploratorie, 
care ar permite un diagnostic de certitudine, poate fi încercată. 


5. Tratament. În general tratamentul este chirurgical. Însă cei mai mulţi 
autori sunt de părere că la tratamentul chirurgical să se asocieze şi un 
tratament medical cu mebendazol sau albendazol. 

XVI. HIDATIDOZA 
DE LOCALIZĂRI EXCEPȚIONALE 


1. Etio-patogenie. Embrionul hexacant de Taenia echinococcus se poate 
strecura mai peste tot in organism şi sub forma unei hidatidoze primitive sau 
aceea a unei hidatidoze secundare, ne putem practic întâlni cu orice 
localizare. Consultând literatura de specialitate am găsit cazuri de localizare 
în mediastin, apendicele ileo-cecal, glanda suprarenală sau glanda tiroidă. 
Alti autori descriu cazuri de chiste hidatice al toracelui, diafragmului şi chiar 
al regiunii retroperitoneale. 

Alte cazuri, care după Grassi (1965) fac parte tot din categoria 
localizărilor excepţionale, au fost întâlnite în amigdale, hipofiză, nervi 
periferici, prostată, corpi cavernogi sau corpul lui Bichat. 

Recent Zargouni şi colab. (1989) comunică trei cazuri de localizare a 
chistului hidatic în timus. 


2. Simptomatologie. În toate aceste localizări boala hidatică evoluează 
atât, cu deformările locale pe care le determină formațiunea chistică dată de 
parazit cât şi cu durerea care în anumite cazuri poate să fie chiar mai 
accentuată. 

În general ovoidale formațiunile chistice sunt uneori mai mici, alteori însă 
sunt destul de mari. În cazul de hidatidoză de localizare suprarenală, 
prezentat de Budu și colab. (1986) chistul măsura 25/15 cm, în cel de 
localizare ileocecală prezentat de Scaramuzza şi colab. (1985) chistul măsura 
15/6 cm, în timp ce chistul de localizare mandibulară prezentat de Shuker 
(1982) era doar cu diametrul de 1 cm. Chisturile de o evoluţie lentă au de 
obicei o mobilitate redusă şi sunt dureroase la palpare. 

Într-o parte din cazuri poate fi prezentată şi o eozinofilie sanguină 
periferică. De exemplu în cazul de localizare infra-temporală prezentat de 
Shuker (1982), eozinofilia sanguină era de 11%, iar în cel de localizare 
mandibulară era de 6%. În majoritatea celorlalte localizări eozinofilia găsită 
era în limite de cele mai multe ori normale. O reacţie Casoni ca şi alte reacții 
imunologice făcute acestor bolnavi pot fi pozitive aşa cum rezultă din 
prezentarea diferitelor cazuri citate. În realitate însă, asemenea localizări 
excepționale sugerează rar un diagnostic probabil de hidatidoză, atâta vreme 
cât suntem în fata unei simptomatologii locale sau generale comune şi altor 
boli. 


3. Diagnostic diferenţial. În funcţie de EA e DI diagnosticul 
diferențial trebuie făcut cu diferite afecțiuni car pot interesa organul 

respectiv. În localizările expuse vizibile, diagnosticul diferenţial trebuie făcut 
cu diferite afecţiuni cutanate, musculare sau osoase. În localizările tiroidiene, 
diagnosticul diferenţial se va face cu diferite alte formațiuni chistice 
localizate în tiroidă. Mai dificil devine diagnosticul diferenţial în localizările 
interne mai ascunse (mediastin, apendicele ileo-cecal, suprarenală etc.). În 
aceste cazuri caracterul tumoral al bolii hidatice te poate obliga să faci 
diagnosticul diferenţial cu toate afectiunile tumorale benigne sau maligne ale 
organelor respective. 


4. Diagnosticul pozitiv. Şi în aceste localizări excepționale datele de ordin 
epidemiologic şi acelea rezultate din contextul clinic hidatic al bolii sunt la 
fel de semnificative. În mare parte din cazuri însă diagnosticul pozitiv al 
acestor variate localizări poate fi sugerat de o radiografie, scintigrafie, 
echografie, sau chiar tomografie computerizată. O eozinofilie sanguină poate 
fi prezentă într-o parte din cazuri şi de asemenea şi reacțiile imunobiologice 
pot să vină cu un aport important. De cele mai multe ori însă diagnosticul 
pozitiv al acestor localizări excepționale nu se face decât după ce bolnavul s- 
a fost supus intervenţiei operatorii. Aspectul chistului, al lichidului hidatic 
sau veziculelor fiice şi identificarea microscopică a elementelor parazitare 
(croşete, protoscolecşi) permit un diagnostic pozitiv de certitudine. 


5. Tratament. De regulă tratamentul este chirurgical. Un tratament mixt 
chirurgical şi medicamentos ar merita să fie avut în vedere şi în aceste cazuri. 


XVII. CONCLUZII 


Boala hidatică (sau chistul hidatic) aşa cum rezultă din cele prezentate, 
constituie printre suferințele omului, un capitol larg de patologie. Importanța 
acestei parazitoze creşte apoi prin aspectele sociale pe care le ridică 
(spitalizári repetate, concedii medicale prelungite, pensionări timpurii etc.) 
cât şi prin pierderile economice însemnate pe care le pricinuieşte sectorului 
zootehnic. 

Sub raportul semnificației clinice al bolii este de reținut că un chist hidatic 
de mărime medie (1000 - 2000 cm”) contine aproximativ 5 cm” nisip, iar un 
singur cm” de nisip cuprinde cca. 500 000 scolecşi. Cum cei 2 500 000 de 
scolecşi în total concentrați într-un singur chist reprezintă tot atâtea noi 

chisturi, se înțelege de ce s-a atribuit unor asemenea chisturi hidatice fertile 
caracterul de adevărate "bombe" cu numeroase efecte imediate sau întârziate. 

Sub raport epidemiologic, este de asemenea de avut în vedere faptul că în 
intestinul câinelui parazitul, în număr de câteva mii (uneori chiar zeci de 
mii), poate trăi de la 5 - 6 luni până la aproape doi ani. Cum fiecare parazit 
poate depune cca. 1200 de ouă, ne dăm seama de numărul enorm de ouă 
infecțioase pe care le elimină, odată cu dejecţiile, numai un singur animal 
infestat. 

Asemenea particularități din viața parazitului adult (aşa cum îl întâlnim la 
câine, ca gazdă definitivă) sau din stadiul lui larvar (care pe lângă diferite 
animale poate evolua şi la om) sunt de natură să arate importanţa care trebuie 
acordată măsurilor care privesc prevenirea şi combaterea acestei boli. În 
special evitarea contactului cu câini, eventual parazitati întreținerea igienică a 
mâinilor ca şi respectarea diferitelor reguli de igienă alimentară, ne pot de 
multe ori proteja împotriva acestei boli care ridică atâtea probleme. 


XVIII. ÎN LOC DE ÎNCHEIERE 


În legătură cu tratamentul medicamentos al bolii hidatice (cu mebendazol, 
albendazol sau praziquantel) la cele inserate pe scurt, în textul capitolului 
respectiv, se impune să adăugăm aici unele observaţii din ultimii ani, care 
permit şi mai mult să pledăm, pentru o valorificare corespunzătoare a 
tratamentului medicamentos antihidatic (singur sau asociat), tratament care în 
mâna a numeroşi specialişti din lumea întreagă a dat rezultate încurajatoare. 

Faptul devine necesar, deoarece unii chirurgi de la noi (din fericire destul 
de puţini) se situează gi astăzi pe o poziţie absolutistă, afirmând că “singurul 
tratament logic” în chistul hidatic este doar tratamentul chirurgical. O 
acemenea atitudine în sine este cu atât mai, surprinzătoare cu cât $1 chirurgii 
ca şi interniştii, ştiu bine cá recidivele şi complicațiile post operatorii fac 
parte din “istoria naturală” a acestei boli parazitare. Tot atât de important 
este şi faptul cá unii bolnavi refuză categoric intervenţia chirurgicală, iar alții 
nu pot beneficia de actul operator din diferite cazuri (chisturi hidatice 
multiple sau inaccesibile, recidive multiple, caşexie severă, etc.). 

Aşa cum se ştie despre un tratament medicamentos a început să se 
vorbească după ce acum, mai bine de 15 ani, A. Beckiti (1977) a obținut 

după un tratament cu mebendazol (Vermox) regresiunea completa a chis- 
turilor hidatice in toate cele patru cazuri pe care le-a avut sub observaţie. 

Chiar dacă rezultatele obținute în anii următori, nu s-au ridicat decât 
foarte rar la asemenea proporții, totuşi proporţii medii de vindecári în jur de 
30% şi până 1a 40-70% de ameltorări, nu sunt de desconsiderat. 

Alternativa unui tratanent medicamentos a câştigat şi mai mult teren de 
când s-a constatat că metabolitii activi ai preparatelor folosite, pătrund la cei 
tratați în sânge, lichidul cefalorahidian, țesuturi şi chiar în lichidul hidatic și 
de când alti autori au demonstrat chiar şi efecte profilactice ale mebenda- 
zolului în hidatidoza peritoneală experimentală (Sagek şi Cokmachis 1988). 

Faptele devin şi mai demonstrative, atunci când pe lângă vindecare sau 
ameliorări chinice, radiologice, ecografice sau termografice, unii autori 
vorbesc chiar de modificările protoscolecsilor(Grosdidier și colab. şi Harris 
1990, Sciarrino E. şi colab. 1992, s.a.). 

De altfel cele două preparete, mebendazolul şi albendazolul şi-au castigat 
un bun nume în tratamentu! parazitozelor determinate si de Nematode, În 
trichineloză de exemplu, mebendazolul este în stare să omoare larvele 
inchistate de Trichinela spiralis (Sonnet si Trienpont - 1987) şi să ducă la 
dezintegrarea lor (Libova şi colab. 1989) cesa ce a făcut ca acest 
medicament să fie considerat "mredicamentul de ales". 

Sunt toate acestea suficiente motive pentru ca să susţinem utilizarea 
acestor preparate $1 în tratarea bolilor parazitare de care ne-am ocupat aici. În 
cazurile de chist hidatic care se supun intervențiilor chirurgicale, un 
tratament medicamentos asociat (pre-operator şi post-operator) apare total 
justificat. | 

În sfârşit, merită să se rețină si faptul, că cel puţin in tratamentele cu 
mebendazot (Vermox) n-au fost semnalate efecte secundare deosebite. 

Pe lângă rolui major ce revine în hidatidoza chirurgiei nu trebuie ignorat 
nici ajutorul pe care îl putem obține de la tratamentul medicamentos al 
acesteia. 

CÂINELE, PISICA, VULPEA SUNT GAZDE ALE 
PAR AZITULUI ADULT CARE ELIMINĂ OUĂ 

CHISTUL (HIDATIDA) FORMA LARVARĂ A 
PARAZITULUI LA OM, BOVINE, OVINE, IEPURE. 

PRINCIPALELE CAI DE INFESTARE A OMULUI 


OUĂLE ELIMINATE DE PRINCIPALĂ GAZDĂ A 
PARAZITULUI (CÂINELE) TREC LA OM PRIN 
INTERMEDIUL 


æ mâinilor nespălate 

e zarzavaturilor, fructelor sau alimentelor pe 
suprafata cărora ajung printr-o cale sau alta 

“ contactul cu câinii parazitafi 

æ contactul cit oile pe lâna cărora au ajuns ouăle 


eliminate de cdini 


* CIRCUIT ÎN NATURĂ * MOD DE INFESTARE A 
OMULUI 

PROFILAXIA GENERALĂ A BOLII 


æ CNE LEGAȚI 
© ORGANELE ANIMALELOR NU VOR FI OFERITE CAINILOR 
ÎNAINTE DE A EI FIERTE 


*- EVITAREA CONTACTULUI CU CÂINII 


*» ÎNTRETINEREA IGIENICĂ A MÂINILOR 


5 HEC X 
SPĂLAREA ZARZAVATURILOR SI A FRUCTELOR 


-» PUNEREA LA ADĂPOST A ALIMENTELOR 
PLANSA NR. 4 

LOCALIZAREA ÎN ORGANISM 


-70% ÎN FICAT; 
-20 % ÎN PLAMÁNI; 
-10 % ÎN TOATE CELELALTE ORGANE; 

